ועדת הכספים, כנסת 19, פרוטוקול מספר 179, 2013-10-06 12:30

ניסן סלומינסקי: רבותיי, בוקר טוב לכולם.

ניסן סלומינסקי: כשנפגשנו לפני כמה ימים איחלנו לכולם את הברכות הידועות של חורף בריא, מושב טוב, יעיל ונעים שיהיה לנו.

ניסן סלומינסקי: הישיבה הזאת מוקדשת כל כולה לנושא של העברות כספיות.

ניסן סלומינסקי: כולם קיבלו את הנוהל ואת העברות עצמן.

ניסן סלומינסקי: עד פתיחת המושב יש לנו שבוע שאין בו יום רביעי שבו יכולים לקבל את העברות כי עדיין הכנסת לא עובדת, אבל אני מניח שלא יהיו יותר מידי העברות כספיות.

ניסן סלומינסקי: אם יהיו בודדות ננסה להעביר לכולם במייל.

ניסן סלומינסקי: נמצא את הדרך איך להעביר לכולם.

ניסן סלומינסקי: משבוע הבא, כשהכנסת תתחיל לפעול הנוהל יפעל כך שביום רביעי אפשר יהיה לקבל את כל העברות שיהיו ביום שלישי שלאחר מכן.

ניסן סלומינסקי: זה המון זמן.

ניסן סלומינסקי: ביום שלישי זה יש 3 העברות.

<טמיר כהן: בסוף הישיבה ביום שלישי נחלק לכם את העברות.

ניסן סלומינסקי: כל מיני דברים שאינם במחלוקת.

<קריאה: למה לא - -?

<קריאה: כי הם אינם במחלוקת.

ניסן סלומינסקי: אין לי שום בעיה, רק לא נתנו אותם לפני כן.

ניסן סלומינסקי: קבענו נוהל שאנחנו מעבירים את הכל לפני כן כך שכל אחד יוכל להסתכל.

ניסן סלומינסקי: יכול להיות שמה שאצלי פשוט וכו', אצל אחרים אולי - -

בועז טופורובסקי: אמרנו עד יום ראשון, או עד יום חמישי?

ניסן סלומינסקי: אמרנו שמהרגע שהכנסת עובדת.

ניסן סלומינסקי: בימי רביעי כבר יקבלו ב-15:00.

ניסן סלומינסקי: יהיה המון זמן עד יום שלישי הבא.

ניסן סלומינסקי: טוב, רבותי, אנחנו מתחילים.

ניסן סלומינסקי: אני מקווה שאנשי האוצר נמצאים פה לגווניהם, לפי המשרדים.

בועז טופורובסקי: היו לי שאלות שלא קיבלתי עליהן תשובות עדיין.

אלעזר שטרן: כולנו ככה.

<טמיר כהן: המייל הגיע בצהריים או אפילו קצת מעבר.

בועז טופורובסקי: אז לא עונים?

בועז טופורובסקי: אז אין תשובות?

ניסן סלומינסקי: זה מי שעונה כבר.

ניסן סלומינסקי: יענו את זה פה.

ניסן סלומינסקי: עופר, קיבלת את המייל?

<טמיר כהן: נתנו להם יומיים.

ניסן סלומינסקי: מי ששלח בזמן, קיבל.

ניסן סלומינסקי: לאט לאט, רבותיי.

<קריאה: עד יום חמישי בבוקר.

ניסן סלומינסקי: אנחנו משתדלים.

ניסן סלומינסקי: לאט לאט זה ייכנס למסגרת.

ניסן סלומינסקי: יכול להיות שאחרי חצי שנה, כשכולם יראו שהכל בסדר כבר לא יהיה צורך, נכון?

ניסן סלומינסקי: טוב, אנחנו מתחילים.

ניסן סלומינסקי: נמצאים פה אנשי האוצר כמו שאמרנו.

ניסן סלומינסקי: אני רואה מהמשרדים הרלוונטיים שיש את משה מהחינוך.

ניסן סלומינסקי: יכול להיות שיש כאן עוד משרדים כך שאפשר יהיה לקבל תשובות מאנשי האוצר ומאנשי המשרדים אם יהיה צורך בפירוט.

אלעזר שטרן: חשבתי שבנוהל החדש דובר על יום חמישי, לא?

<קריאה: אנחנו בהרצה.

ניסן סלומינסקי: דיברנו שביום רביעי אתה מקבל את זה אחרי הצהריים.

ניסן סלומינסקי: אתה מקבל את זה לפני הזמן.

ניסן סלומינסקי: אל תדאג, יהיו טענות.

<קריאה: תראה אותם מאלתרים.

ניסן סלומינסקי: יהיו טענות בנוסח של "זה היה מזמן", "שכחנו בינתיים או איבדנו", אבל בסדר, לאט לאט.

ניסן סלומינסקי: תראו, רבותיי, אנחנו הולכים לפי החוברת.

משה גפני: אני רואה שחבר הכנסת ליצמן עדיין לא הגיע, אבל הוא שאל בישיבה הקודמת לגבי תלמידי חו"ל, אחרת הוא מצביע על הכל נגד.

ניסן סלומינסקי: אני מבין מה שהוא שאל.

ניסן סלומינסקי: ישנה פעילות אינטנסיבית בנושא הזה, כולל ברגעים אלו.

ניסן סלומינסקי: אני מקווה שמהאנשים שנמצאים בישיבת הממשלה תגענה בשורות.

משה גפני: מה המצב כרגע?

ניסן סלומינסקי: אמרתי שעובדים על זה.

ניסן סלומינסקי: זה בעבודה.

משה גפני: כרגע תלמידי חו"ל בחוץ?

משה גפני: זה המצב?

ניסן סלומינסקי: לא, הם לא בחוץ.

ניסן סלומינסקי: השר חתם.

ניסן סלומינסקי: שי פירון חתם.

משה גפני: כן, והמשרד הודיע שאין יותר תלמידי חו"ל.

ניסן סלומינסקי: לא שאין.

ניסן סלומינסקי: המשמעות היא שהשנה, ב-2013, הם יתוקצבו ב-50%.

משה גפני: זה נכון.

ניסן סלומינסקי: 50% מ-35.

ניסן סלומינסקי: לאור ההבטחות או ההתחייבויות נעשית ברגעים אלה פעילות במסגרת הממשלה בנושא הזה.

משה גפני: כרגע יש את החתימה של שר החינוך על כך שתלמידי חו"ל לא יתוקצבו ב-1 - -

ניסן סלומינסקי: כרגע.

ניסן סלומינסקי: עד שנגיע להעברה אולי יגיע טלפון אחר.

ניסן סלומינסקי: אם לא, אז לא.

משה גפני: בסדר.

ניסן סלומינסקי: אני רק אומר לך.

ניסן סלומינסקי: שאלת מה, אז אני נותן לך תיאור מצב.

משה גפני: אני פשוט חיכיתי שהרב ליצמן יגיע.

משה גפני: אני רואה שהוא לא הגיע.

משה גפני: אני ממלא מקום שלו.

משה גפני: אני שואל במקומו.

ניסן סלומינסקי: כשנגיע לתקנה.

משה גפני: איזו תקנה?

משה גפני: מאז כבר היה מדובר - -

ניסן סלומינסקי: לא הבנת.

ניסן סלומינסקי: אתה הרי מתלבט איך להצביע לגבי אותה תקנה.

משה גפני: איזו תקנה?

ניסן סלומינסקי: סליחה, לגבי העברה.

משה גפני: איזו העברה?

משה גפני: הוא דיבר על כל העברות.

ניסן סלומינסקי: על הכל?

ניסן סלומינסקי: הוא דיבר על העברה הספציפית, אבל לא חשוב, איך שיהיה יהיה.

ניסן סלומינסקי: טוב, רבותיי, אנחנו הולכים לפי החוברת.

ניסן סלומינסקי: פנייה מס' 1 לוועדה.

<אנסטסיה סוכובינה: הפנייה נועדה לתקצב סך של 45 מיליוני שקלים בהוצאה מותנית בהכנסה לשם קידום פרויקט קידום מיגון תשתיות לאומיות.

משה גפני: מה זה?

<אנסטסיה סוכובינה: מדובר במיגון 4 תחנות כוח של חברת החשמל.

<אנסטסיה סוכובינה: היא מעבירה כסף, אנחנו מתקצבים.

<אנסטסיה סוכובינה: פיקוד העורף מבצע את המיגון של התחנות.

משה גפני: מי עושה את פעולות המיגון?

<אנסטסיה סוכובינה: פיקוד העורף.

<אנסטסיה סוכובינה: מהמיסים של פיקוד העורף.

משה גפני: חברת החשמל מעבירה 45 מיליון?

<אנסטסיה סוכובינה: כן.

זבולון כלפה: את מכירה את הפנייה של האנשים שגרים ביהודה ושומרון לגבי הנושא של מיגון נגד זריקת אבנים, למה זה משום מה לא מגיע עדיין?

<אנסטסיה סוכובינה: לא, אני לא מכירה.

זבולון כלפה: לא הגיעה אליכם פנייה כזו?

ניסן סלומינסקי: יש משהו של עוטף עזה?

זבולון כלפה: לא.

ניסן סלומינסקי: מה שאלת?

זבולון כלפה: זריקת אבנים.

זבולון כלפה: משהו קטן, לא הרבה.

ניסן סלומינסקי: על מה זריקת אבנים?

<אנסטסיה סוכובינה: על אוטובוסים?

זבולון כלפה: על רכבים פרטיים.

זבולון כלפה: מיגון רכבים, מה שנקרא.

<אנסטסיה סוכובינה: אני יכולה לבדוק את זה באגף.

זבולון כלפה: אני אשמח.

ניסן סלומינסקי: מי בעד לאשר את העברה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 1 אושרה פנייה מס' 3.

<אורי שמרת: הפנייה נועדה לביצוע שינויים פנימיים בתקציב משרד הבריאות הכוללים, בין היתר, תקצוב שירותי בריאות הנפש במשרד הבריאות בהתאם לפלטפורמת ההפעלה של השירות על ידי המשרד עד להעברת האחריות הטיפולית לקופות החולים.

<אורי שמרת: בשנת 2011 עבר צו בממשלה לגבי העברת האחריות הביטוחית של שירותי בריאות הנפש לקופות החולים מ-1 ביולי 2015 .

<אורי שמרת: מדובר בהחלטה שהתגלגלה כבר משנת 2006 - הסכימו על כך משרדי הבריאות והאוצר – על כך שהתקצוב של כל שירותי בריאות הנפש יעבור לסל הבריאות.

<אורי שמרת: התקצוב יהיה בסל הבריאות החל מ-1 ביולי 2015.

<אורי שמרת: עד אז האחריות הביטוחית של שירותי בריאות הנפש מוטלת על משרד הבריאות.

<אורי שמרת: כרגע מה שעשינו זה לקחנו את התקציב מהסל וחילקנו את זה בתקנות של משרד הבריאות.

משה גפני: מאיפה?

משה גפני: מאיזה מקום?

<אורי שמרת: תקנה של הסל.

<אורי שמרת: כרגע התקציב בתקנה של סל הבריאות.

<אורי שמרת: זה אמור להיות ככה החל מ-1 ביולי 2015 כשהרפורמה תצא לפועל.

משה גפני: מה יהיה עם הסל בינתיים?

יצחק כהן: יהיה לו פחות 13 מיליון.

<אורי שמרת: לסל כרגע יהיה פחות.

משה גפני: 13 במשרד האוצר?

יצחק כהן: אני אומר את כל מה שכתוב פה.

יצחק כהן: כדאי לחכות לליצמן.

יצחק כהן: אני מבקש התייעצות סיעתית.

קארין אלהרר: אנשים מקבלים את השירות מקופות החולים כבר עכשיו?

<אורי שמרת: לא.

קארין אלהרר: מתי הם יתחילו לקבל?

<אורי שמרת: מ-1 ביולי 2015 האחריות הביטוחית תעבור לקופות החולים?

קארין אלהרר: מה קורה עם האנשים בינתיים?

<אורי שמרת: משרד הבריאות מספק להם את השירותים כמו שהוא תמיד סיפק להם.

<אורי שמרת: הרפורמה טרם יצאה לפועל, אבל התקצוב כבר עבר.

<אורי שמרת: זה מה שקרה.

קארין אלהרר: גם בחסר של תקציב?

קארין אלהרר: אתם בעצם עושים שיפטינג של התקציב לקופות החולים.

<אורי שמרת: לא.

<אורי שמרת: ב-2006 היה סיכום בין משרדי הבריאות והאוצר.

<אורי שמרת: ההחלטה לא עברה, לא קיבלה תוקף, והתקציב כבר עבר לסל.

<אורי שמרת: התקציב צריך להיות בסל רק מ-1 ביולי 2015.

<אורי שמרת: עד אז התקציב צריך להיות בתקנות משרד הבריאות, כי הוא זה שמספק את השירות.

באסל גטאס: זאת לא תוספת תקציב, זו העברה פנימית.

<אורי שמרת: זו העברה פנימית.

<אורי שמרת: לא מדובר בתוספת.

באסל גטאס: מה קורה בסעיפים שאתם מעבירים מהם?

<אורי שמרת: בסל יש מספיק תקציב בהתאם להחלטות.

ניסן סלומינסקי: הוא העביר את זה לסל.

ניסן סלומינסקי: הוא אומר שהכסף הגיע לסל, אבל בפועל הסל יכול לטפל בזה רק מ-2015.

עפר שלח: מה ההיגיון היה להעביר אותו לסל כאשר הסבסוד של התקנה הוא רק מ-2015?

<אורי שמרת: התקציב שעבר לסל כבר היה ב-2006.

<אורי שמרת: זו ההיסטוריה.

עפר שלח: 9 שנים.

<אורי שמרת: נכון, 9 שנים זה קורה.

<אורי שמרת: 9 שנים יש את השינוי הטכני הזה.

באסל גטאס: בטח יש שם עודף.

ניסן סלומינסקי: לא, הייתה לנו החלטה בנושא.

עפר שלח: ההחלטה שלנו נגעה ליישום הרפורמה.

משה גפני: לא הבנתי.

משה גפני: מורידים כרגע מהסל את הכסף?

ניסן סלומינסקי: אני מבין שאנחנו פותחים ב"שביתה איטלקית".

יצחק כהן: כן.

ניסן סלומינסקי: בסדר, רק שנדע.

משה גפני: אני לא פותח בשביתה.

משה גפני: אני רוצה לדעת את כל הפרטים עד האחרון בהם.

ניסן סלומינסקי: אמרתי "שביתה איטלקית".

משה גפני: ממש לא.

משה גפני: אתה עושה "שביתה איטלקית".

ניסן סלומינסקי: אין שום בעיה, אפשר גם לנהוג ב"שביתה איטלקית" לגבי נושאים אחרים.

משה גפני: בסדר, אין כבר במה לאיים עלינו.

יצחק כהן: מה עוד נשאר לאיים, הרי הרסתם הכל.

ניסן סלומינסקי: אני לא מאיים.

ניסן סלומינסקי: אני איימתי משהו?

ניסן סלומינסקי: אני לא מאיים.

יצחק כהן: אתה לא מאיים, אתה רק עושה.

משה גפני: ניסן, לא נשאר לך במה לאיים עלינו.

ניסן סלומינסקי: אני לא מאיים.

ניסן סלומינסקי: אני מאיים?

יצחק כהן: אתה מאיים.

יצחק כהן: איזה נושאים אחרים?

ניסן סלומינסקי: אנחנו עושים השתדלות.

יצחק כהן: השתדלות?

יצחק כהן: "הבית היהודי" הרס את עולם התורה.

משה גפני: אדוני היושב-ראש, בתקופה שלי נאמר שמעבירים העברות ככה.

משה גפני: אני רוצה ליישם את זה, כדי שלא יעבירו ככה העברות.

ניסן סלומינסקי: נכון.

ניסן סלומינסקי: אתה צודק ב-100%.

משה גפני: אני רוצה לדעת עניינית ומקצועית מה עם סל הבריאות.

משה גפני: מורידים מזה כסף.

משה גפני: מה הולך לקרות?

<חגי דרור: התקציב הזה, כפי שנאמר פה, עובר כל שנה מסל הבריאות של קופות החולים לסעיפי הסל של בריאות הנפש באחריות משרד בריאות.

<חגי דרור: מראש מתוקצב שם מעבר לסל הבריאות המוגדר בחוק.

<חגי דרור: זה תקציב שמיועד לבריאות הנפש שהושם בסעיף הזה ועובר חזרה לסעיפים של משרד הבריאות.

<חגי דרור: כשהוא נמצא בסעיפים של סל הבריאות הוא מקבל את הקידומים ואת כל העדכונים הדמוגרפיים והמחירים שחלים על סל הבריאות.

<חגי דרור: כך הערך הריאלי של התקציב נשמר.

<חגי דרור: הוא חוזר למשרד הבריאות.

<חגי דרור: משרד הבריאות קונה חלק מהשירותים באמצעות קופות חולים, חלק באמצעות בתי החולים ושירותים אחרים בקהילה.

<חגי דרור: כל שנה בבסיס התקציב הוא חוזר לסל.

<חגי דרור: זה יהיה עד 2015, שאז לא יהיה צורך בהעברה הלוך וחזור.

באסל גטאס: כל שנה עשיתם את העברה הזאת?

אורית סטרוק: איזו סיבה יש לי להתנגד לזה בכלל?

ניסן סלומינסקי: אין סיבה להתנגד.

ניסן סלומינסקי: אורית, אין סיבה, לכן אמרתי "שביתה איטלקית".

<קריאה: כבר 9 שנים.

יצחק כהן: אני מבקש התייעצות סיעתית.

אורית סטרוק: מה יש לשאול על זה?

אורית סטרוק: יש לך משהו נגד - -?

משה גפני: חברת הכנסת סטרוק, אל תגידי לי מה לשאול.

משה גפני: אני רוצה לשאול, מה דעתך?

ניסן סלומינסקי: משה, שאלת וקיבלת תשובה.

משה גפני: מה חשבת?

משה גפני: שהכל יעשה במחטף?

משה גפני: אני רוצה לדעת.

משה גפני: הייתי באמצע שאלה, רק מישהו שאל לכן עצרתי.

יצחק כהן: אדוני, ביקשתי התייעצות סיעתית.

משה גפני: מה קורה ב-9 שנים האלו?

<חגי דרור: מאיזו בחינה?

משה גפני: למה זה לא מיושם?

משה גפני: למה זה 9 שנים הולך וחוזר?

<חגי דרור: בסיס התקציב נמצא בסל על שינוייו במשרד.

<חגי דרור: המשרד מנצל אותו.

<חגי דרור: השירותים הורחבו רק בשנה שעברה.

משה גפני: למה העבירו כסף לסל?

<חגי דרור: העבירו כסף לסל כיוון שזה כסף של סל הבריאות שב-2006 שכבר סוכם בין המשרדים שהוא חלק מסל הבריאות.

<חגי דרור: כדי לשמור על הערך שלו באמצעות המנגנונים של הקידום, הוא תוקצב בסל הבריאות.

<חגי דרור: שם יש עדכון לפי חוק.

משה גפני: למה מחזירים אותו עכשיו?

<חגי דרור: כי מי שמבצע את הפעילות הן לא קופות החולים.

<חגי דרור: זה לא כסף שאמור לעבור לקופות החולים, אלא משרד הבריאות חותם על הסכמים עם ספקים.

משה גפני: כן, אבל היה סיכום בין המשרדים שזה כן יהיה בסל.

<חגי דרור: מ-2015.

משה גפני: אז למה העבירו עכשיו לסל, הרי זה מ-2015?

משה גפני: למה העבירו לסל בשנה שעברה?

<חגי דרור: למה שמו את זה בבסיס בסל?

משה גפני: כן.

<חגי דרור: זה נוהג.

<חגי דרור: כדי לשמור על מנגנון העדכון.

משה גפני: מה זה מנגנון העדכון?

משה גפני: זה לא צריך להימצא שם עד 2015.

<חגי דרור: נכון, אבל בסעיפים של משרד הבריאות אין עדכון - -

משה גפני: תשימו את זה בגמ"ח.

משה גפני: לא הבנתי למה אתם שמים את זה פה.

משה גפני: יש החלטה שזה יהיה בין המשרדים.

משה גפני: איך פתאום מעבירים שנה אחרי שנה לסל הבריאות?

משה גפני: איך?

משה גפני: למה?

משה גפני: הרי זה רק ב-2015.

משה גפני: זה מינהל תקין?

באסל גטאס: זה בטח לא מינהל תקין.

ניסן סלומינסקי: חגי, אתה אומר שזה 9 שנים, נכון?

<חגי דרור: כן, מ-2006.

משה גפני: זאת אומרת שזה גם היה בזמן שידידנו היה יושב-ראש ועדה.

<חגי דרור: כן.

<קריאה: אז לא היה זמן ללמוד.

עפר שלח: אז זה לא היה דיון, ניסן.

ניסן סלומינסקי: מאחר ואני עכשיו יושב-ראש ועדה אני עושה דיון.

ניסן סלומינסקי: שמענו את השאלה.

משה גפני: אני רוצה תשובה.

ניסן סלומינסקי: למי שעדיין מציקה השאלה הזאת ובגלל זה הוא לא יכול להצביע בעד, שלא יצביע בעד.

ניסן סלומינסקי: הוא נתן את התשובה שהוא נתן גם בזמן שהיית.

ניסן סלומינסקי: מאחר ויש התייעצות אנחנו נצביע על זה בעוד 5 דקות.

ניסן סלומינסקי: בינתיים נעבור להעברה הבאה.

באסל גטאס: ב-9 השנים האלו זה התאפס?

באסל גטאס: כל סעיפי התקציב מהסל עברו למשרד וזה התאפס?

באסל גטאס: לא נעשו העברות בתוך הסעיפים?

באסל גטאס: לא הייתם צריכים יותר כסף?

באסל גטאס: מה קרה בסעיפים של בריאות הנפש?

<חגי דרור: יש סכום קבוע שמוגדר לזה.

<חגי דרור: הוא סוכם בין משרדי הבריאות והאוצר.

<חגי דרור: הוא כל שנה עובר עם הקידומים שלו כדי לשמור על הערך.

באסל גטאס: מה אם היו עודפים?

באסל גטאס: בזבזתם ובאתם לבקש עוד פעם כסף?

<חגי דרור: כל שנה היו חוסרים.

<חגי דרור: נאלצנו להוסיף כספים כל שנה.

<חגי דרור: עשינו עכשיו הרחבה של השירותים.

<חגי דרור: הגענו לסיכום.

<חגי דרור: זה חלק מהפנייה הזאת.

<חגי דרור: זאת תוספת שהיא מעבר לסכום שנקבע מלכתחילה.

<חגי דרור: מכיוון שיש חוסר בשירותים לאזרחים אנחנו השנה לא רק מקבלים את הסכום שסוכם בשנים קודמות, אלא עוד תוספת נוספת שסוכמה בהחלטת הממשלה ב-2012.

באסל גטאס: עכשיו?

באסל גטאס: בתקציב האחרון?

<חגי דרור: כן.

<חגי דרור: קיבלנו את זה גם ב-2012.

<חגי דרור: ב-2012 חילקו את השנה.

<חגי דרור: השנה אנחנו מבקשים את היתר.

ניסן סלומינסקי: רבותיי, אנחנו עוברים להעברה מס' 4.

ניסן סלומינסקי: כשנסיים את העברה הזאת נוכל לחזור ולהצביע על העברה מס' 3 בגלל ההתייעצות הסיעתית.

<צחי דוד: הפנייה נועדה לתקצוב 50 מיליון שקלים למתן מענקים בעיר ירושלים לזוגות צעירים בהתאם לתיקון חוק הלוואות לדיור שבוצע פה בוועדה.

<שגית אפיק: מה זה?

<שגית אפיק: זה רטרואקטיבי?

<שגית אפיק: החוק היה עד 31 באוקטובר, לא?

<צחי דוד: המענקים עדיין מתקיימים.

<צחי דוד: גם את המענקים שניתנו במאי צריך לשלם.

<שגית אפיק: לכן אני שואלת אם זה על העבר.

<צחי דוד: עד האחרון שהיה זכאי במאי.

עפר שלח: שאלתי אתכם מה זה.

עפר שלח: אכן נאמר לי שזה למימון התקופה בין מאי לסוף השנה.

עפר שלח: ב-31 באוקטובר זה לא תקף.

<שגית אפיק: ב-31 באוקטובר זה מתבטל.

עפר שלח: האם החל ממאי נחתמו חוזים, נמצאו זכאים בכמות שמצדיקה 50 מיליון שקל?

<צחי דוד: הפנייה הזאת מונחת על שולחן הוועדה כבר הרבה זמן.

<צחי דוד: היא אחת הראשונות שהגיעו, לכן היא גם על סדר היום.

<צחי דוד: כשבדקנו זה היה בסוף אוגוסט.

<צחי דוד: היו מענקים בכ-30 מיליון שקלים.

<צחי דוד: לפי קצב הביצוע זה הלך והתגבר כל הזמן.

<צחי דוד: כשנגיע לכ-50 מיליון שקלים יכול להיות שנצטרך אפילו לחזור לתוספת.

<צחי דוד: הנתונים מגיעים מהבנקים בפיגור של כחודש.

עפר שלח: זה בערך הסכום הנדרש?

ניסן סלומינסקי: זו הערכה.

<צחי דוד: היום אני כבר יודע להגיד שאולי זה יהיה טיפה יותר.

<צחי דוד: יכול להיות שנצטרך לחזור עם הגבלה מסוימת.

באסל גטאס: מאיזה סעיפים זה בא?

<שגית אפיק: למרות שמיולי זה רק דירות מקבלן.

<צחי דוד: כרגע ההתאמות הן פנימיות בתוך הסעיף.

ניסן סלומינסקי: אמרנו שניצלו את זה.

באסל גטאס: כשמעבירים 50 מיליון שקל אנחנו יודעים לאיפה, אנחנו יודעים על סעיף מסוים, אבל לא מסבירים לנו מאיפה זה נלקח, למה מחליטים לקחת את זה מהסעיפים הספציפיים ההם, מה קורה באותם סעיפים.

<שגית אפיק: הם לוקחים את זה מעמלות ניהול, סיוע.

באסל גטאס: על פי הנוהלים שהגיעו אלינו מהממ"מ זה לא אמור להיות רק לאיפה מעבירים, אלא מאיפה לוקחים ומה קורה עם אותם סעיפים שאתה לוקח מהם.

<שגית אפיק: זה מופיע לך בפנייה.

באסל גטאס: אני צריך ללכת לפירוט?

ניסן סלומינסקי: כן.

ניסן סלומינסקי: היית בישיבה של ההסבר?

באסל גטאס: קראתי את כל המסמך הזה.

ניסן סלומינסקי: לא המסמך הזה.

ניסן סלומינסקי: עשינו ישיבה שאליה הגיעו האוצר וכולם והסבירו איך לקרוא את הנייר הזה ולהבין מאיפה לוקחים, מה לוקחים וכו'.

ניסן סלומינסקי: בנייר הזה כתוב מאיפה לוקחים.

ניסן סלומינסקי: אתה רואה שהם לוקחים משני סעיפים ויוצרים לך את ה - - הנה, הוא יכול להגיד לך אם אתה רוצה.

ניסן סלומינסקי: הוא יגיד לך הפעם.

ניסן סלומינסקי: יש לך בנייר הרבה מאוד אינפורמציה.

ניסן סלומינסקי: נשלים את זה אחר כך.

ניסן סלומינסקי: אם תרצה גם נראה לך איך עושים את זה.

ניסן סלומינסקי: מי בעד לאשר את העברה מס' 4, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 4 אושרה עכשיו עוברים להעברה מס' 5 ו-6.

<שאול הויזר: העברה מס' 6 נועדה להעביר סכום של 36 מיליון 258 אלף שקל למשרד להגנת הסביבה ו-260 מיליון שקל הרשאה להתחייב לקרן לשמירת הניקיון.

<שאול הויזר: הפנייה נועדה לתקצוב 11 מיליון שקל בגין תביעה של כונני חומרים מסוכנים שכבר תבעו וקיבלו את הכסף בהתאם לפסק דין שהיה.

<שאול הויזר: האוצר מתקצב למעשה את הכסף שכבר שולם.

יצחק כהן: מי קיבל?

<שאול הויזר: כונני חומרים מסוכנים של המשרד להגנת הסביבה.

יצחק כהן: תסביר מה זה.

<שאול הויזר: יש כוננים שמבצעים כוננויות של חומרים מסוכנים.

<שאול הויזר: לאורך השנים האחרונות דובר על 50 כוננים שהגישו יחד תביעה נגד המשרד.

<שאול הויזר: כל כונן הגיש לפי הסכומים שהוא זכאי להם.

ניסן סלומינסקי: על דמי כוננות, או על סיכון?

<שאול הויזר: על דמי כוננות.

יצחק כהן: העסקתם אותם ולא שילמתם להם?

<שאול הויזר: אנחנו שילמנו להם לפי הוראות התקשי"ר.

<שאול הויזר: הם טענו שמגיע להם יותר.

<שאול הויזר: השופט קבע שמגיע להם יותר, לכן שילמו להם.

אראל מרגלית: מה זה בדיוק כוננים?

<שאול הויזר: כוננויות חומרים מסוכנים מבצעים אנשים מהמשרד.

<שאול הויזר: בכל זמן נתון יש 2 כוננים בכל מחוז במדינת ישראל.

<שאול הויזר: במידה ויש אירוע חומרים מסוכנים, קופצים שני כוננים ברכב כוננות ומטפלים באירוע.

זבולון כלפה: האם תשלום לשנה אחת, או תשלום מעתה ואילך?

משה גפני: אין להם הסכם שהם מקבלים שכר?

<שאול הויזר: הם עובדי המשרד.

<שאול הויזר: יש הסכם והוראות תקשי"ר.

<שאול הויזר: הייתה מחלוקת משפטית כמה מגיע להם.

עפר שלח: על איזו תקופה?

זבולון כלפה: זה לשנה הזאת בלבד?

<שאול הויזר: לא.

<שאול הויזר: בית המשפט פסק שמשנת 2004 אחורה יש התיישנות, לכן הם קיבלו רק מ-2004 עד 2012 שאז הייתה התביעה.

זבולון כלפה: זה אומר שב-2013 זה מעודכן בבסיס השכר שלהם, בהסכם?

<שאול הויזר: 2012 משולם לפי פסק הדין.

<שאול הויזר: לגבי 2013 עודכנו הוראות התקשי"ר כך שמשולם לפי הוראות התקשי"ר החדשות.

<שאול הויזר: תקצוב פרויקט שיקום נחל הקישון בסך 7 מיליון שקל.

<שאול הויזר: כיום מנקים את קרקעית נחל הקישון.

<שאול הויזר: זה פרויקט בסדר גודל של 230 מיליון שקל.

<שאול הויזר: בהתאם להחלטת ממשלה שנמצאת בידי – 3454 - משרד האוצר אמור לממן 7 מיליון שקל, משרד החקלאות אמור להעביר 5.6 מיליוני שקלים.

<שאול הויזר: הכסף של משרד החקלאות עדיין לא עבר, אבל הפנייה מונחת לגבי אותם 7 מיליוני שקלים של משרד האוצר.

<שאול הויזר: מעבר לזה, יש 12.7 מיליוני שקלים שהיו בבסיס התקציב של 2012 ולא עברו.

<שאול הויזר: בהתאם לסיכום עם האוצר זה אמור לעבור השנה בפנייה התקציבית הזאת.

זבולון כלפה: אתה מדבר כרגע על סעיף 3?

<שאול הויזר: כן, אני מדבר על סעיף 3.

<שאול הויזר: זה מיועד בעיקר לנושא של בדיקות פתע בארובות של מפעלים מזהמים ולמיפוי של כל מיני תחנות.

<שאול הויזר: בהתאם לתקנים של ה-OECD המשרד רוצה למפות את כל מדינת ישראל, שיראו בכל מקום מה רמת הזיהום.

<שאול הויזר: זה כבר קיים היום במשרד.

<שאול הויזר: זה התקצוב של הנושא הזה.

אראל מרגלית: שבכל ארובה שפולטת יגידו מה רמת הזיהום?

<שאול הויזר: זה שני דברים שונים.

<שאול הויזר: זה גם בדיקות פתע בארובות, באמת לבדוק - -

אראל מרגלית: איפה זה מראה איפה זה מזהם?

<שאול הויזר: באתר של המשרד.

<שאול הויזר: למשרד יש את הנתונים.

<שאול הויזר: מעלים לאתר מה רמת זיהום האוויר בכל מקום בארץ.

<שאול הויזר: מעבר לזה, יש תוספת של מיליון שקל בהתאם להחלטת ממשלה לנושא תחליפי נפט לשם מחקר של המדענית הראשית במשרד.

<שאול הויזר: לפיתוח פארק אריאל שרון נדרשת תוספת של 20.8 - -

אראל מרגלית: מיליון שקל מספיקים כדי לעשות מחקר בתחליפי נפט?

זבולון כלפה: זו תוספת לתקציב קיים.

יצחק כהן: אתה יכול להסביר כמה יש סך הכל בתקציב לתחליפי נפט?

<שאול הויזר: בתקציב המחקר של תחליפי נפט יש עוד 785 אלפי שקלים בבסיס התקציב.

<שאול הויזר: זו תוספת.

<שאול הויזר: המדענית תשמח אם יוסיפו לה עוד תקציב.

באסל גטאס: חלק מהרכיבים האלה היו ידועים מראש.

באסל גטאס: למה הם לא נכללו בתקציב, בנתונים?

באסל גטאס: מה קרה שעכשיו יש שינוי שמצריך להקצות 20.8 מיליון שקל?

עפר שלח: לא רק שינוי, זה יותר מלהכפיל.

עפר שלח: זה התחיל מ-785 אלף, עכשיו זה להוסיף עוד מיליון.

<שאול הויזר: זה מראש תוקצב בשיטה הזאת שזה לא מופיע בבסיס התקציב אלא מופיע כתקציב תוספתי.

גילה גמליאל: זאת השאלה.

גילה גמליאל: מדוע זה מראש תוקצב כך?

ניסן סלומינסקי: אם זה תוספתי, זה לא בבסיס התקציב?

גילה גמליאל: אם זה תוספתי ולא בבסיס התקציב, מדוע מלכתחילה לא מכניסים את זה לבסיס התקציב?

ניסן סלומינסקי: הם לא חושבים.

ניסן סלומינסקי: אולי הם חושבים שזה חד פעמי או משהו.

<יוגב גרדוס: כל הנושא של תחליפי נפט זו החלטת ממשלה שסך התקציב שלה עומד על כ-700 מיליון שקל.

<יוגב גרדוס: היא מנוהלת ממינהלת תחליפי נפט.

אראל מרגלית: על פני איזו תקופה ה-700 מיליון שקל?

<יוגב גרדוס: לפי דעתי על פני 10 שנים.

<יוגב גרדוס: אני לא מטפל בפרויקט.

<יוגב גרדוס: זה מנוהל ממינהלת שהוקמה תחת משרד ראש הממשלה.

<יוגב גרדוס: המינהלת מקצה את הסכומים בין המשרדים השונים.

<יוגב גרדוס: המשרד להגנת הסביבה קיבל סכום יחסית זניח מהפרויקט.

<יוגב גרדוס: אתם תקבלו פה בשבועות הקרובים בקשות לעוד הקצאות - למשל מהמדען הראשי במשרד התמ"ת - בהיקפים יותר גבוהים.

גילה גמליאל: השאלה למה זה לא נכנס בבסיס התקציב.

<יוגב גרדוס: משרד ראש הממשלה מקצה את הסכומים בהתאם לקצב התקדמות הפרויקט.

<יוגב גרדוס: זה לא נהוג שתקציבים תוספתיים של שנה יהיו בבסיס התקציב של המשרד.

יצחק כהן: זה - -

גילה גמליאל: מדוע זה לא נהוג?

<יוגב גרדוס: המקרה הזה היה ידוע מראש.

<יוגב גרדוס: אתם זוכרים שהסברתי פה שבוע שעבר שיש נושאים שאנחנו יודעים מראש שיגיעו לוועדת כספים בשינויים תקציביים, אבל אנחנו בכוונה לא מתקצבים את זה בבסיס התקציב של המשרד כי אל"ף - זה תקציב שהוא חד פעמי, ובי"ת - לפעמים יש עיכובים בביצוע ואין צורך להעביר את התקציב הזה, אפשר לנצל אותו למקומות אחרים.

ניסן סלומינסקי: וגימ"ל - יכול להיות שזה תלוי גם בשר.

משה גפני: זה אמור להיות השנה מיליון 700 ומשהו בתקציב של המשרד להגנת הסביבה, נכון?

<שאול הויזר: מיליון 785.

משה גפני: זה אמור להיות בתקציב של השנה.

יצחק כהן: זה קשור גם לתחליפי אנרגיה שמגיעים - -?

משה גפני: למה זה לא מופיע בתקציב?

משה גפני: למה ב-2013 זה לא מופיע?

<יוגב גרדוס: במקרה הזה הייתה הצעה בפני הממשלה בעת אישור התקציב לצמצם את התכנית.

<יוגב גרדוס: הייתה בהתחלה הצעה לבטל את התכנית לשנים 2013 ו-2014.

משה גפני: שלא יהיו תחליפי נפט?

<יוגב גרדוס: שלא להשקיע בפרויקט הזה בשנים 2013 ו-2014.

<יוגב גרדוס: במקרה הוחלט בישיבת הממשלה לצמצם את התכנית ולא לבטל אותה, לכן לא היה ברור באיזה משרדים - -

משה גפני: זה היה לפני התקציב.

משה גפני: בסוף הייתה החלטה.

<יוגב גרדוס: זה היה בזמן גיבוש התקציב.

אראל מרגלית: היה טוב אם כאשר בא לאישור דבר כזה היינו מבינים איפה הדבר הזה מתבצע ב-2,3,4 משרדים, היה טוב אם היו נותנים לנו תמונה כוללת.

אראל מרגלית: רוצים להוסיף פה, להוריד פה - בסדר גמור, אנחנו בעד, אנחנו רק רוצים לראות איך זה עובד.

<יוגב גרדוס: אני מניח שאלה חיכוכים של ההתחלה.

<יוגב גרדוס: העברנו את הפנייה.

<יוגב גרדוס: היא ישבה בפני הוועדה.

<יוגב גרדוס: היה ניתן לשאול שאלות.

<יוגב גרדוס: אם הייתה נשאלת השאלה היינו מביאים לפה את ראש המינהלת.

ניסן סלומינסקי: תביאו את זה כשיגיעו הסכומים הגדולים ונשמע, כי פה זה סכום קטן.

גילה גמליאל: השאלה כאן היא שאלה עקרונית.

גילה גמליאל: יוגב, זה לא על עצם הסעיף הספציפי.

גילה גמליאל: זו שאלה עקרונית.

גילה גמליאל: בדרך כלל אנחנו רוצים לברר כאן לגבי התקציב.

גילה גמליאל: מדוע ועדת הכספים צריכה אחר כך כל השנה בימי שלישי לדון בשינויים שלכם?

גילה גמליאל: יכול להיות שאתם לא עושים את העבודה שלכם כמו שצריך בצורה יסודית על-מנת להציג לוועדה בזמן שדנים בסוגיות התקציב את הסעיפים המדוברים האלה.

גילה גמליאל: עלולה אולי להיווצר סיטואציה שאתם מבזבזים את זמנם היקר של חברי וחברות הכנסת בלעסוק בתקציב המדינה במהלך כל השנה בדברים שיכול מאוד להיות שמלכתחילה אתם מודעים להם ויכולתם לעגן אותם בתקציב.

באסל גטאס: קח את שיקום הנחלים לדוגמה.

משה גפני: אני מציע, אדוני היושב-ראש, לאור הדברים של אראל מרגלית ושל גילה גמליאל, לא לאשר את הפנייה הזאת, לבקש מיוגב להביא לישיבה הבאה את העברות מהמשרדים האחרים - מדובר בפרויקט של כמה משרדים - על-מנת לראות את התמונה הכוללת.

ניסן סלומינסקי: יוגב, מה שהבנתי ממך זה שמתוך ה-700 מיליון יהיו סכומים הרבה יותר גדולים שיעברו למשרדים.

ניסן סלומינסקי: להעברה הבאה שתהיה קשורה לנושא הזה תביא לנו את התמונה הכוללת כדי שנוכל לדון.

ניסן סלומינסקי: בינתיים נאשר את הסכום הזה.

משה גפני: האם זה אומר שאתה לא מקבל את ההצעות שלנו?

ניסן סלומינסקי: לא.

ניסן סלומינסקי: הצעתי עכשיו הצעה יותר טובה.

ניסן סלומינסקי: בפעם הבאה תהיה תמונה יותר כוללת.

גילה גמליאל: הפעם נעבור על זה לסדר היום.

גילה גמליאל: להבא - -

ניסן סלומינסקי: יהיה את זה להבא.

ניסן סלומינסקי: הוא גם יביא את זה.

משה גפני: מה זו החלוקה של ה-260 מיליון לרשויות המקומיות?

יצחק כהן: כתוב פה בסעיפים, טיפול במצוקי החוף.

יצחק כהן: ירדתם מזה?

<שאול הויזר: טיפול במצוק החופי נמצא בבסיס התקציב.

יצחק כהן: אתם מטפלים?

<שאול הויזר: אין צורך להביא את זה לוועדה.

יצחק כהן: אתה יכול לדווח לנו מה עשיתם בינתיים?

<שאול הויזר: אני יכול לברר עם האגף הרלוונטי ולהחזיר תשובה.

יצחק כהן: תחזיר תשובה.

משה גפני: מה זה ה-260 מיליון לרשויות?

משה גפני: על איזה רשויות מדובר?

<שאול הויזר: 260 מיליון שקל זו פנייה להעברה לקרן הניקיון.

<שאול הויזר: זה לתת הרשאה להתחייב לקרן הניקיון.

<שאול הויזר: מדובר בקול קורא של ההפרדה במקור.

<שאול הויזר: עד עכשיו קרן הניקיון יצאה בקול קורא ראשון בשל הפרדה במקור.

<שאול הויזר: ניתנו התחייבויות של 342 מיליון שקל ל-31 רשויות.

<שאול הויזר: המשרד רוצה להמשיך את התנופה, להמשיך להוציא עוד קול קורא.

משה גפני: יש רשימה של הרשויות?

<שאול הויזר: יש רשימה.

<שאול הויזר: היא נמצאת בשיפוט סופי.

<שאול הויזר: עד שאין הרשאה להתחייב לא מסתיים השיפוט הסופי.

משה גפני: למה אתם מבקשים 260 מיליון אם אין לכם עדיין רשימה סופית?

משה גפני: אולי יצטרכו יותר, אולי יצטרכו פחות.

אראל מרגלית: אני בעד אם אנחנו עושים את זה, רק תנו לנו תמונה כוללת.

משה גפני: ודאי.

משה גפני: חלקינו היו מהיוזמים של זה.

<שאול הויזר: מוציאים את התקציב לפי המקורות הקיימים.

<שאול הויזר: אם יאשרו 260, לא יצאו התחייבויות יותר מ-260.

ניסן סלומינסקי: אם אנחנו מאשרים 260 ואתם תפעלו לפי זה, האם לאחר מכן תביאו את הרשימה של הרשויות?

<שאול הויזר: בוודאי.

מיכל בירן: גפני שואל פה שאלה.

מיכל בירן: אם הם עוד לא יודעים מה רשימת הרשויות, אולי הם יצטרכו פחות.

ניסן סלומינסקי: השאלה מה התקציבים שמתקצבים.

ניסן סלומינסקי: אם יתקצבו מיליארד, יהיה גם מיליארד.

ניסן סלומינסקי: יש איזה גבול שהמשרד אומר או המדינה אומרת שאת זה היא יכולה לתת.

ניסן סלומינסקי: לפי זה הם יקבעו את הרשויות.

משה גפני: אם נאשר את העברה אן-בלוק, יכול לבוא מחר השר ולתקצב את מרכז הארץ ולא את יהודה ושומרון.

משה גפני: אני לא זוכר מי השר, אני לא זוכר איפה זה יהודה ושומרון, אבל אני שואל.

משה גפני: מה שהוועדה צריכה לבקש זה את הרשימה של הרשויות עליה מדובר.

ניסן סלומינסקי: אתה הרי יודע שזו ביצה ותרנגולת.

משה גפני: זה ממש לא ביצה ותרנגולת.

ניסן סלומינסקי: ברגע שלא יודעים מה הסכום אי אפשר לקבוע את הרשויות.

ניסן סלומינסקי: אם מתקצבים מיליארד תהיה רשימה של 80 רשויות, אם אתה מתקצב 260 - -

משה גפני: אתה אומר דבר יותר חמור.

משה גפני: אתה אומר שאתה נותן למשרד את ההחלטה את מי לתקצב ואת מי לא.

ניסן סלומינסקי: הפוך.

ניסן סלומינסקי: המשרד אומר שזה הסכום שיש לו.

ניסן סלומינסקי: עכשיו הוא מוציא קול קורא.

ניסן סלומינסקי: לפי זה יבואו הרשויות.

משה גפני: על פי הקול קורא יהיו 360, לא 260.

משה גפני: איזה רשויות הוא יביא?

ניסן סלומינסקי: הם יביאו ויסבירו לנו למה הם לקחו 260.

אלעזר שטרן: זאת הכנה לישיבות אני מבין.

יצחק כהן: יש להם אותה, תאמין לי.

יצחק כהן: יש להם אותה ישר, הפוך, אלכסונית.

ניסן סלומינסקי: הם לא יודעים עוד איך.

ניסן סלומינסקי: אם תגיד להם סכום, הם יפרסמו קול קורא על הסכום הזה.

עפר שלח: זו הרשאה להתחייב, זו עוד לא העברה.

ניסן סלומינסקי: זו הרשאה להתחייב על סכום.

ניסן סלומינסקי: הם יודעים שלפי זה - -

עפר שלח: למיטב ידיעתי אי אפשר להוציא הרשאה להתחייב מבלי ידיעה שיהיה לזה מקור תקציבי.

עפר שלח: האם יש התחייבות שיהיה מקור תקציבי כנגד 260 מיליון?

משה גפני: יש מהרזרבה.

<שאול הויזר: זה לא מהרזרבה.

<שאול הויזר: מדובר כאן על כספים של היטל הטמנה.

משה גפני: לא הבנתי.

משה גפני: לוקחים את זה מהרזרבה.

<שגית אפיק: זה יורד מהרזרבה.

<שאול הויזר: לא.

<שאול הויזר: מדובר על כספים של היטל הטמנה.

<שאול הויזר: זה הקרן לשמירת הניקיון.

משה גפני: אתם מעבירים את זה מהרזרבה.

ניסן סלומינסקי: רוב העברות זה דרך הרזרבה.

<שאול הויזר: זה לא מהרזרבה, זו הרשאה להתחייב.

משה גפני: אתה הבנת, אדוני היושב-ראש?

משה גפני: הם אומרים שזה לא מהרזרבה.

<יוגב גרדוס: אפשר להסביר?

משה גפני: אתה חייב להסביר, כי אחרת אתם מביאים נייר לא נכון.

<יוגב גרדוס: יש מה שנקרא במדינת ישראל היטל הטמנה.

<יוגב גרדוס: על כל טון פסולת שהרשויות המקומיות שולחות לאתר הטמנה הן משלמות סכום מסוים.

<יוגב גרדוס: הסכום הזה נצבר בקרן של המשרד להגנת הסביבה.

<יוגב גרדוס: הכסף לתמיכה ברשויות המקומיות יבוא מהכסף שנצבר מההיטל.

<יוגב גרדוס: ההרשאה להתחייב מגיעה מהרזרבה, אבל המימון, כמו שחבר הכנסת שלח אמר, לצורך תשלום ההרשאה להתחייב מגיע מהקרן.

יעקב ליצמן: למה אתה לא יכול לעשות את זה ישר?

יעקב ליצמן: למה אתה הולך ככה?

יעקב ליצמן: תעשה את זה מסודר, בלי כל מיני קומבינציות.

<יוגב גרדוס: זה בגלל שהתשלום הוא על פני 4,5 שנים.

יעקב ליצמן: אז מה?

יעקב ליצמן: אתם עושים את זה כל הזמן בכל מיני דברים ל-4,5 שנים.

יעקב ליצמן: התחייבויות - -

<יוגב גרדוס: עם הרשאה להתחייב.

יעקב ליצמן: למה אתם לא עושים את זה כאן?

יצחק כהן: יוגב, לא כתוב שזה מותנה.

יעקב ליצמן: תעשה תכנית ל-5 שנים כך שכל שנה ירד כסף.

<יוגב גרדוס: הכסף קיים בקרן הניקיון.

<יוגב גרדוס: יש לנו תחזית תזרים של 5 שנים קדימה.

יעקב ליצמן: תעשה תכנית של 5 שנים מהקרן.

<יוגב גרדוס: אין חשש שלא יהיה מספיק כסף בקרן כדי לשלם לרשויות.

יצחק כהן: היטל ההטמנה זה המקור?

<יוגב גרדוס: כן.

<יוגב גרדוס: יש הנהלה של קרן הניקיון.

מיכל בירן: למה לא להגיד את זה - -?

עפר שלח: זה מופיע בפירוט.

<יוגב גרדוס: היטל ההטמנה נקבר בקרן הניקיון.

יעקב ליצמן: הוא יכול לעשות תכנית של 5 שנים מהקרן.

יעקב ליצמן: זה צריך להיות ברזרבה.

יעקב ליצמן: הוא צריך להעביר את זה ישירות.

יעקב ליצמן: הוא עושה כאן קומבינה.

ניסן סלומינסקי: יוגב, תרשום את ההצעה של יעקב ליצמן.

ניסן סלומינסקי: תביאו את זה לדיון אצלכם.

ניסן סלומינסקי: בינתיים נמשיך לעבוד לפי זה.

ניסן סלומינסקי: תבדקו את ההצעה הזאת, אם אפשר לייעל את הנושא הזה.

יעקב ליצמן: אני שמח שהיושב-ראש של ועדת כספים נותן לכם לגיטימציה לעשות מה שאתם רוצים.

יעקב ליצמן: הוא מחפה עליכם.

יעקב ליצמן: הוא עושה את הכל כדי שלא תגלו לוועדת הכספים את האמת.

ניסן סלומינסקי: כפי שקודמיי עשו.

ניסן סלומינסקי: פה אין מה.

זבולון כלפה: כבוד היושב-ראש, יש פה כמה סעיפים שלא קיבלנו עליהם הסבר.

ניסן סלומינסקי: איזה?

זבולון כלפה: 5,6 ו-7.

<שאול הויזר: 5.

<שאול הויזר: פיתוח פארק אריאל שרון בסך 20.8 מיליוני שקלים.

<שאול הויזר: בהתאם להחלטת ממשלה יש את פארק אריאל שרון.

<שאול הויזר: בזמנו הוא נקרא הר הזבל.

<שאול הויזר: הופכים את זה לפארק שיהיו בו הופעות.

<שאול הויזר: כל שנה הוא מתוקצב בתקציב תוספתי.

<שאול הויזר: נותנים תקציב תוספתי כיוון שלא יודעים מה יהיה קצב ההתקדמות של הפרויקט.

<שאול הויזר: בודקים לפי קצב ההתקדמות בפרויקט.

<שאול הויזר: רואים כמה צריך להוסיף בתקציב כדי לממן את ההתקדמות.

סתיו שפיר: כמה זמן הפרויקט הזה נמשך?

סתיו שפיר: 6,7,8 שנים?

<יוגב גרדוס: מ-2005 או 2006.

זבולון כלפה: בטוח לא מ-2005.

זבולון כלפה: ב-2005 הוא היה עדיין - -

ניסן סלומינסקי: זבולון, יכול להיות שחזו את העתיד.

<שאול הויזר: זו לא הפתעה.

<שאול הויזר: האוצר לא רוצה להכניס את זה לבסיס התקציב של המשרד.

<שאול הויזר: זה מגדיל את הבסיס.

<יוגב גרדוס: יש בבסיס התקציב כסף לתפעול השוטף של הפארק.

<יוגב גרדוס: הפארק פעיל.

<יוגב גרדוס: בנוסף, יש הסכמי פיתוח.

<יוגב גרדוס: יש מכרז שמתעכב.

<יוגב גרדוס: הדרישה עכשיו היא ל-20 מיליון שקל.

<יוגב גרדוס: אנחנו לקראת סוף השנה.

<יוגב גרדוס: חלק מהתשלומים מתבצעים, חלק מהמכרזים כבר יצאו.

<יוגב גרדוס: זו הדרישה של הפארק.

<יוגב גרדוס: משרד האוצר חתם סיכום תקציבי עם הפארק.

<יוגב גרדוס: כדי לתקצב את זה, זה הסכום.

<קריאה: יש איזה סכום כולל לכל הדבר הזה, כמה זה הולך לעלות בסוף?

<קריאה: זה 20 מתוך 200, 20 מתוך מיליארד?

<יוגב גרדוס: יש הסכמי פיתוח עם הפארק לשנים 2012,2014.

<יוגב גרדוס: אנחנו עכשיו בדיונים עם הפארק לגבי המשך הפיתוח.

<יוגב גרדוס: אם אתם רוצים, ניתן לכם סקירה של כמה כסף הושקע עד כה.

<קריאה: כשאתה אומר הפארק, זה רשות הטבע והגנים?

<יוגב גרדוס: זה רשות נפרדת.

סתיו שפיר: אתה מבין מה זה אומר בעצם?

סתיו שפיר: זה אומר שכשאנחנו עורכים את דיוני התקציב אנחנו לא רואים את התקציב המלא.

סתיו שפיר: אנחנו לא יודעים אם אנחנו מצביעים על תקציב מלא, על חצי תקציב, על רבע תקציב.

סתיו שפיר: אי אפשר לדעת.

יצחק כהן: שלא יביא דפים חלקים בספר התקציב.

סתיו שפיר: אתם אומרים שהדבר הזה היה ידוע מראש, פשוט בכוונה הוא לא נמצא בבסיס התקציב כי אתם לא רוצים - -

<יוגב גרדוס: אם הערכה של הסכום הזה הייתה 30 מיליון שקל לפני חצי שנה, והיינו מתקצבים אותו מראש בבסיס התקציב, לוועדת הכספים לא היה פיקוח אם הפרויקט מתקדם או לא.

<יוגב גרדוס: אנחנו לא נוהגים לתקצב - -

סתיו שפיר: גם עכשיו אין לנו פיקוח.

סתיו שפיר: איזה פיקוח אתם נותנים לנו?

<יוגב גרדוס: אם תרצי פירוט של מה נעשה עם הכסף - -

סתיו שפיר: מה התקציב הכולל של הכנת הפארק?

<יוגב גרדוס: יש 15 מיליון שקל בבסיס התקציב לטיפול שוטף.

סתיו שפיר: כל שנה?

<יוגב גרדוס: כל שנה.

סתיו שפיר: אנחנו מדברים על 2005?

<יוגב גרדוס: אני לא זוכר כל כך אחורה.

<שאול הויזר: צריך לבדוק את הנתונים אם מ-2005 היה 15 מיליון.

ניסן סלומינסקי: מ-2006.

<יוגב גרדוס: אם תרצי דיווח כולל אני בטוח שהמנכ"ל ישמח לבוא ולהציג את כל הפרויקט.

<יוגב גרדוס: ב-2013 יש 20.8 מיליון שקל שהולכים לפיתוח.

סתיו שפיר: כמה ב-2014?

<יוגב גרדוס: אני לא זוכר בעל-פה.

סתיו שפיר: הגנת הסביבה זה דבר מבורך, אבל אם אנחנו לא מכירים את הפרטים הכוללים ולא יודעים על מה אנחנו מצביעים, לדעתי אנחנו לא יכולים להצביע על זה.

ניסן סלומינסקי: למה את לא יכולה?

סתיו שפיר: מה שנאמר פה עכשיו בדיון הוא שידוע למשרד שהולכות להתקיים העברות תקציביות כתוספות לתקציב שנמצא בבסיס התקציב.

סתיו שפיר: במכוון זה לא נמצא בבסיס התקציב, מה שקצת מייתר את העבודה שלנו על התקציב עצמו.

סתיו שפיר: אתם בעצם עושים את העבודה על התקציב.

יצחק כהן: סתיו, יש עוד הרבה כאלה.

סתיו שפיר: אם ככה זה מתקיים אני לא רואה סיבה לעשות את זה.

סתיו שפיר: או שמעבירים תקציב, או - -

משה גפני: אני חוזר על בקשתי.

משה גפני: מדובר על העברה לרשויות מקומיות מקרן ההטמנה.

משה גפני: אנחנו עשינו אותה בזמנו.

משה גפני: אם אתה מזכיר את מה שעשינו, אז עשינו עוד הרבה דברים.

משה גפני: מותר לי לבקש את רשימת הרשויות.

משה גפני: חייבים לתת לי את זה.

משה גפני: אתה יכול להחליט שהם יעבירו אחרי ההצבעה, אתה יכול להחליט שהם יעבירו לפני ההצבעה.

משה גפני: אני מבקש לפני ההצבעה.

משה גפני: אם אתה לא נענה לבקשתי, אני דורש את רשימת הרשויות, לאן מעבירים את ה-260 מיליון שקל.

משה גפני: אני מבקש להגיד לחברי הכנסת שהיו פה ביום העיון שערכת.

משה גפני: הנה הדוגמאות.

משה גפני: אנחנו עוברים העברה אחרי העברה.

משה גפני: כשמשרד האוצר מנהל את תקציב המדינה אין לנו שום יכולת פיקוח.

משה גפני: הייתי לוקח את יוגב כדי להסביר את העמדות שלי.

משה גפני: הוא היה מסביר את זה מצוין.

משה גפני: הוא אומר שהוא מביא לנו לפיקוח בזה שאנחנו מאשרים עכשיו את ה-7 מיליון לזה.

משה גפני: מדובר בסכומים זוטרים ומזעריים לנושא הפרויקט.

משה גפני: הם לא שמים את זה בבסיס התקציב כיוון שהם לא רוצים שנראה את התמונה כוללת.

משה גפני: כל מי שמצביע בעד מצביע נגד כל מה שהוא דיבר עליו במערכת הבחירות, אחריה ובדיון הקודם.

משה גפני: אין פה פיקוח על הנושאים הכי מרכזיים.

משה גפני: הגנת הסביבה אצלי זה אחד הדברים החשובים.

משה גפני: אני חבר הכנסת הירוק שהוא הכי שחור בכנסת.

משה גפני: אין פיקוח על מה שהממשלה עושה בעניין הזה.

ניסן סלומינסקי: חבר הכנסת גפני, מאחר ואתה ירוק על אמת אתה בוודאי יודע את כל מה שיש בבסיס התקציב לגבי כל הפרויקטים הירוקים.

ניסן סלומינסקי: ממך הוא לא מנסה להעלים כי אתה יודע את זה, רק באה המדינה ומנסה להוסיף על מה שיש בבסיס לשנה זו.

ניסן סלומינסקי: אנחנו צריכים לקבל את זה בשמחה, כי זו תוספת על התקציב.

ניסן סלומינסקי: אנחנו רק צריכים לשמוח.

משה גפני: הם יגידו לשר להגנת הסביבה שאם הוא לא יצביע הם לא יעבירו לו.

יעקב ליצמן: התפרסם היום בעיתון הארץ, אם אני לא טועה, שהיועץ המשפטי אמר שמשרד האוצר עשה הסכמים נסתרים מאחורי הגב, שלא הובאו לממשלה, עם כמה משרדי ממשלה.

יעקב ליצמן: כך כתוב היום בעיתון.

יצחק כהן: עם איזה משרדים?

יעקב ליצמן: לא כתוב.

יעקב ליצמן: היות וזה יכול להיות אחד מהמשרדים שנוגעים בדבר - -

יצחק כהן: אני שומע שזה אבי ליכט.

יצחק כהן: אדם מאוד רציני.

גילה גמליאל: אני רוצה את חוות הדעת של היועצת שלנו.

יצחק כהן: זה אבי ליכט, היועץ המשפטי לממשלה.

יעקב ליצמן: זה היה כתוב, או לא היה כתוב?

ראובן ריבלין: היה כתוב.

גילה גמליאל: יוגב, אני רוצה להבין שזה לא - -

יצחק כהן: אני מציע לעצור את הישיבה ולבדוק את העניין.

יעקב ליצמן: אם היועץ המשפטי מתערב וכותב מכתב, יכול להיות שיש פה שחיתות.

גילה גמליאל: חמור מאוד.

יעקב ליצמן: כשהוא מתערב ואומר שהסכמים לא אושרו בממשלה, זה אומר שזה בלתי חוקי.

יעקב ליצמן: איך אני יכול לאשר העברה תקציבית כרגע?

יעקב ליצמן: לא כתוב באיזה משרדים.

יעקב ליצמן: אין לי מושג במה מדובר.

יעקב ליצמן: קראתי את זה כמו כל עם ישראל שקרא.

יעקב ליצמן: אני חושב שצריך לעכב, לבדוק ולקבל תשובות לגבי העברות מהיועץ המשפטי של הכנסת ומהיועץ המשפטי של הממשלה.

ניסן סלומינסקי: מאחר ואמרת שהיועץ המשפטי לממשלה מטפל בעניין, אז ודאי שאנחנו - -

יעקב ליצמן: לא.

יצחק כהן: הוא לא מטפל.

יצחק כהן: הוא מוחה.

יעקב ליצמן: אני לא יכול לתת יד לשום העברה.

יעקב ליצמן: לא יכול להיות שנחפש שחיתויות.

יעקב ליצמן: אולי זה בלתי חוקי.

ניסן סלומינסקי: יעקב, בניגוד לכל מה שאנחנו אומרים, אתה על סמך ידיעה בעיתון קבעת עמדה, קבעת דבר.

יעקב ליצמן: לא.

יצחק כהן: זה אבי ליכט.

יצחק כהן: שיבוא לפה ויסביר לנו.

יעקב ליצמן: אני מבקש לקבל הבהרה למה בדיוק הוא התכוון, לאיזה משרדים.

יעקב ליצמן: אני אומר שבמשרדים שזה נוגע להם אסור לנו לדון.

גילה גמליאל: שגית, קראת את הכתבה, נכון?

<שגית אפיק: אי אפשר ללמוד מזה.

<שגית אפיק: מה שדובר בכתבה זה על ההליך בתוך הממשלה.

יעקב ליצמן: שגית, זה בלתי חוקי.

יעקב ליצמן: תקציב שלא אושר בממשלה הוא לא חלק מהתקציב.

<קריאה: ממתי מה שכתוב בעיתון זה - -?

יעקב ליצמן: היועץ המשפטי מאשר את זה.

ניסן סלומינסקי: אני ממש נדהם שעיתון הארץ נהפך לאורים ותומים שלנו.

יצחק כהן: אבי ליכט הוא האורים ותומים.

ניסן סלומינסקי: על זה נאמר כמה השנאה מקלקלת את השורה שאתה מוכן עד כדי כך להפוך את עיתון הארץ לאורים ותומים.

יצחק כהן: את אבי ליכט, לא את עיתון הארץ.

יצחק כהן: הוא סגן היועץ המשפטי לממשלה.

ניסן סלומינסקי: אם היועץ המשפטי יודיע לנו שיש בעיה - נעצור.

יעקב ליצמן: איך אני יודע אם זה חוקי או לא?

יעקב ליצמן: איך אני יכול להרים יד על זה כשאני לא יודע אם זה חוקי?

<שגית אפיק: גם אני קראתי את הידיעה בעיתון.

<שגית אפיק: ההליך שדובר עליו באותה ידיעה הוא הליך בתוך הממשלה.

יעקב ליצמן: נניח שיש 2 מיליון שקל שלא הועברו בממשלה ואחר כך באו לכנסת.

<שגית אפיק: השאלה אם בסוף זה עוגן בהעברות התקציב שראיתם, או לא.

יעקב ליצמן: הוא יודע איזה משרדים, הוא יודע איפה הכסף נעלם.

יצחק כהן: שגית, הממשלה היא הראשונה שמחליטה.

<שגית אפיק: נכון, אבל מה שנאמר, אם הבנתי נכון, זה שזה לא הובא בממשלה אבל בסופו של דבר אושר על ידה.

<שגית אפיק: זה, ככל הנראה, הובא בהצעה.

יצחק כהן: לא הוצגו לשרים.

<שגית אפיק: הכנסת ראתה את זה.

ראובן ריבלין: הכנסת אישרה את זה.

ראובן ריבלין: כששאלו את השר אם יש, הוא אמר שלא.

יעקב ליצמן: רובי, אתה יכול להצביע על דבר שאתה יודע שהעלימו בממשלה והעבירו בתקציב?

יעקב ליצמן: זה מה שהוא טען.

יעקב ליצמן: אני מציע להפיץ את עיתון הארץ לחברי ועדת הכספים.

גילה גמליאל: יש פה נציג של משרד המשפטים שיתייחס למכתב של אבי ליכט?

<זמר בלונדהיים: את המכתב של אבי ליכט לא צריך לקחת למקום הזה.

<זמר בלונדהיים: המכתב לא נועד להתריע על משהו לא חוקי.

יעקב ליצמן: אל תיתן לי פרשנות על אבי ליכט.

יעקב ליצמן: תגיד על איזה משרדים מדובר.

<זמר בלונדהיים: המכתב הזה היה מכתב כללי שנגע לעבודת הכנת התקציב בתוך הממשלה.

<זמר בלונדהיים: כמו ששגית אמרה, לא הייתה פה טענה שבהליך האחרון היה משהו לא חוקי.

<זמר בלונדהיים: היו נקודות לשיפור בהליך הכנת התקציב הבא, שאלה הדברים שהועלו על ידי מנכ"ל משרד השיכון.

<זמר בלונדהיים: לא נידונו תקציבים או סעיפים ספציפיים במשרדי ממשלה.

<זמר בלונדהיים: לא היו דוגמאות, לכן אין לי תשובות.

<זמר בלונדהיים: אבי לא התייחס לדברים האלה.

יעקב ליצמן: אתה יכול להגיד לנו איזה משרד?

<זמר בלונדהיים: לא נידון.

יעקב ליצמן: מה לא נידון?

יעקב ליצמן: על סמך מה היועץ המשפטי כותב מכתב?

<שאול הויזר: תקצוב של 6 מיליוני שקלים לשיקום נחלים.

<שאול הויזר: זה בעיקר תקציבים של שיקום נחל חדרה וחברה שמפקחת בפרויקט הקישון.

משה גפני: זה מספיק?

<שאול הויזר: זה לא מספיק, תמיד צריך עוד כסף לשיקום נחלים.

משה גפני: יש עוד כסף לפרויקט הזה?

<שאול הויזר: לפרויקט הזה לא, לנחל חדרה כן.

<שאול הויזר: יש לאורך הרבה שנים.

משה גפני: כמה העלות של הפרויקט?

משה גפני: למה אתה מסתיר מאיתנו?

<שאול הויזר: אין שום בעיה.

<שאול הויזר: האגף יכול לספק את התכנית הרב שנתית.

משה גפני: איזו תכנית רב-שנתית?

משה גפני: אתה מבקש מאיתנו שנאשר 6 מיליון שקל.

משה גפני: אם היה לי קיוסק והיו אומרים לי שנותנים לי פטל כדי למכור סודה, הייתי שואל כמה עולה סך הכל.

משה גפני: מדובר על פרויקט שיקום נחל חדרה.

משה גפני: אתם לא אומרים לנו על מה מדובר, רק שנאשר 6 מיליון שקל.

משה גפני: לא אתה, הממשלה.

יצחק כהן: רק נחל חדרה?

<שאול הויזר: נחל חדרה והחברה המפקחת בקישון.

ניסן סלומינסקי: כמה זמן משפצים את נחל חדרה?

<שאול הויזר: אני יכול לברר.

<שאול הויזר: זה המון שנים.

ניסן סלומינסקי: ההליך הזה קרה בשנה שעברה וגם לפני שנתיים.

משה גפני: זה היה גם בזמן שלי.

משה גפני: אני לא עשיתי יום עיון.

ניסן סלומינסקי: משה, כמו שהעברת את זה - -

משה גפני: אני העברתי בגלל ששמעתי, שאלתי שאלות וקיבלתי תשובות.

ניסן סלומינסקי: גם עכשיו קיבלת תשובות.

משה גפני: לא.

משה גפני: הוא לא יודע להגיד לי כמה כסף.

ניסן סלומינסקי: אתה לא זוכר כמה הוא אמר לך שהיה הפרויקט לפני שנתיים?

משה גפני: לא זוכר.

ניסן סלומינסקי: תעיין בפרוטוקול.

ניסן סלומינסקי: אמרו לך.

מיכל בירן: ניסן, למה הרוטינה הזאת של "אם תרצו, נוכל להביא לכם את הנתונים"?

מיכל בירן: למה לא להביא את הנתונים?

ניסן סלומינסקי: תשתדל להעביר לוועדה את הנתונים.

יצחק כהן: מה עם נחל אלכסנדר?

<שאול הויזר: הוא לא בתכנית.

ראובן ריבלין: נחל אלכסנדר שוקם.

משה גפני: חברי הוועדה לא יודעים כמה עולה השיקום של נחל חדרה.

ניסן סלומינסקי: אל"ף - הוא יעביר לנו, ובי"ת - נסתכל בפרוטוקול מה אמרו לך לפני שנתיים בשאלה הזאת, ונעדכן את חברי הוועדה.

משה גפני: יש מזל שהייתי יושב ראש ועדה ויש על מה להסתמך, רק לא עשיתי את הדברים הרעים שאתם עושים, כמו העלאת מס הכנסה למעמד הביניים, המסים העקיפים - -

<שאול הויזר: הסעיף האחרון בפנייה זה פינוי פסולת הפלדה בעכו.

<שאול הויזר: מדובר במפעל שפשט את הרגל.

יצחק כהן: מפעל פרטי?

<שאול הויזר: מפעל פרטי.

יצחק כהן: למה המדינה צריכה לפנות מפעל פרטי?

<שאול הויזר: שאלה מצוינת.

<שאול הויזר: יש החלטת ממשלה לפנות את הפסולת שהוא השאיר.

<שאול הויזר: המפעל התפרק.

יצחק כהן: למי הוא שייך?

<שאול הויזר: המפרק ייתן 50% ממימון הפרויקט.

יצחק כהן: למי שייך המפעל?

<שאול הויזר: סך הפרויקט הוא 292 מיליון.

יצחק כהן: למי נותנים כסף?

יצחק כהן: מי הטייקון?

יצחק כהן: מי הבעלים של המפעל?

יצחק כהן: זה מפעל פרטי, ניסן.

<שאול הויזר: מדובר על מפעל פלדה פרטי בעכו שהשאיר הר של פסולת.

<שאול הויזר: העלות של פינוי הר הפסולת הוא 292 מיליוני שקלים.

<שאול הויזר: המדינה התחייבה בהחלטת ממשלה לממן 50% מעלות הפינוי.

ניסן סלומינסקי: מי מממן את ה-50% האחר?

<שאול הויזר: המפרק.

יצחק כהן: מי זה הבעלים?

<שאול הויזר: אני אברר.

יצחק כהן: מה תברר?

יצחק כהן: אתה בא אלינו בבקשה להעביר כסף למפעל פרטי ואתה תברר?

יצחק כהן: איזה מן דבר זה?

<שאול הויזר: יש החלטת ממשלה.

יצחק כהן: עם כל הכבוד לממשלה, אני מציע לדעת מי הבעלים של המפעל הזה, מי עומד מאחורי המפעל הזה, למי הוא שייך.

יצחק כהן: אי אפשר להעביר את הפנייה הזאת.

ניסן סלומינסקי: מאחר והייתה החלטת ממשלה, כלומר הממשלה החליטה - -

יצחק כהן: יכול להיות שההחלטה מושחתת.

ניסן סלומינסקי: יכול להיות.

יצחק כהן: מתי הייתה החלטת הממשלה?

יעקב ליצמן: למה בגליל לא תומכים במפעל הזה?

אראל מרגלית: זה היה מפעל של כור שהופרט.

יצחק כהן: מי קנה את זה?

יצחק כהן: מתי הייתה החלטת הממשלה?

ראובן ריבלין: הפריטו את זה.

ראובן ריבלין: תשאל מי היה השר.

אראל מרגלית: זה בסדר.

עפר שלח: שאול, לפי מה שאמרת כל החלק הממשלתי בפרויקט הוא בערך 130 מיליון שקל.

עפר שלח: 8.8 זה 15 שנה.

<שאול הויזר: יש תקציבים נוספים לפרויקט.

<שאול הויזר: חלק נמצא בבסיס התקציב.

יצחק כהן: יש עוד כסף.

יצחק כהן: מי זה האדם הפרטי שמקבל עוד כסף בבסיס?

ניסן סלומינסקי: אתה זוכר כמה נמצא בבסיס התקציב לסעיף הזה?

<שאול הויזר: אני לא זוכר.

ניסן סלומינסקי: לפינוי, לא לנחלים.

ניסן סלומינסקי: זה פינוי הפסולת.

ניסן סלומינסקי: אתה אומר שרוב הסכום נמצא שם?

<שאול הויזר: לא, זה פרוס לאורך כמה שנים.

חמד עמאר: כמה שנים הפרויקט הזה נמצא?

חמד עמאר: מתי הוא מסתיים?

<שאול הויזר: הפרויקט התחיל רק השנה.

<שאול הויזר: החלטת הממשלה ישנה.

<שאול הויזר: עד שהמפרק עבד, הגיע לסיכום והוציא מכרזים - -

חמד עמאר: עוד כמה שנים אמור הפרויקט להסתיים?

<שאול הויזר: אני לא יודע.

<שאול הויזר: אני יכול לבדוק את זה.

יצחק כהן: צריך לדעת מי הבעלים, פרטים יותר מדויקים.

יצחק כהן: לא ניתן יד להחלטה שיכולה להיות מושחתת.

<שאול הויזר: אני רק רוצה להבהיר שאין בעלים, החברה בפירוק.

<שאול הויזר: חברה בפירוק אומר שאין בעלים, שהחברה היא ישות משפטית נפרדת.

יעקב ליצמן: אני רוצה שמשרד האוצר יגיד לנו למה המפעל הזה מקבל, למה מפעלים בגליל ובנגב שמתמוטטים לא מקבלים ואין יחס של הממשלה אליהם.

יצחק כהן: הם גם פרטיים.

יעקב ליצמן: מה הקריטריונים?

יעקב ליצמן: למה המפעל הזה הולך לקבל כסף?

יעקב ליצמן: למען הסר ספק, אני בעד כולם.

ניסן סלומינסקי: המפעל פשט רגל.

<שאול הויזר: תרשו לי להבהיר.

<שאול הויזר: המפעל לא מקבל כסף.

<שאול הויזר: אנחנו מפנים כאן - -

חמד עמאר: מי הבעלים של הקרקע?

יצחק כהן: מי הבעלים של המפעל?

חמד עמאר: מי הבעלים של הקרקע, לא של המפעל?

יצחק כהן: לאן זרקו את הפועלים?

<שאול הויזר: המפעל פשט את הרגל, אין בעלים.

<שאול הויזר: אנחנו מנסים למנוע מפגע סביבתי מתושבי עכו.

חמד עמאר: אני מכיר את האזור.

חמד עמאר: זאת קרקע באזור תעשייה.

חמד עמאר: זאת קרקע יקרה מאוד.

חמד עמאר: למי עוברת הקרקע שמפנים?

אראל מרגלית: מה קורה עם היזם הזה?

ניסן סלומינסקי: יש מפרק.

יעקב ליצמן: יש הרבה כסף - -

ניסן סלומינסקי: יש מפרק שיצטרך להוציא את זה.

יעקב ליצמן: לא.

ניסן סלומינסקי: זה ההליך הרגיל שעושים.

יעקב ליצמן: הקרקע הזאת היא קרקע פרטית.

ניסן סלומינסקי: היא כבר לא פרטית עכשיו.

ניסן סלומינסקי: יש מפרק שמפרק את כל הסיפור.

ראובן ריבלין: 260 מיליון המפעל היה צריך לנכות.

ראובן ריבלין: במידה ונצטרך לשלם את זה, יופקע המפעל ויועבר למדינה.

ניסן סלומינסקי: זאת החלטת ממשלה.

יצחק כהן: רובי, זה לא התפקיד שלנו.

עפר שלח: זה קרה.

ניסן סלומינסקי: לא רק שקרה.

ניסן סלומינסקי: בבסיס התקציב שהצבענו עליו יש את הסכומים הגדולים יותר.

ניסן סלומינסקי: זאת תוספת.

יעקב ליצמן: בעל הבית של המפעל לא משלם על הנזק.

ניסן סלומינסקי: זה לא קשור לפירוק עצמו.

יצחק כהן: זרקו את העובדים לכל הרוחות, ועכשיו - -

קארין אלהרר: אני מציעה לא להצביע על הנקודה הזאת בסעיף הזה.

ניסן סלומינסקי: אם לא תצביעי עכשיו לא תצביעי על אף סעיף, על אף העברה.

יעקב ליצמן: למה אתה מאיים עליה?

ניסן סלומינסקי: אני לא מאיים עליה.

ניסן סלומינסקי: אני רק מסביר לה מאחר והיא לא מכירה את ההליך, היא לא יודעת מה יקרה.

גילה גמליאל: אני רוצה לחזק את קארין בעניין הזה.

ניסן סלומינסקי: אם לא נעביר את זה עכשיו, לא נעביר אף העברה.

גילה גמליאל: נעביר את זה ביום שלישי אחרי שיתנו הסברים.

קארין אלהרר: מה שאני מצפה זה שמשרד האוצר ייתן הנמקה לדבר הזה, ועד אז לא להצביע.

ניסן סלומינסקי: את לא יכולה להוציא רק את זה.

קארין אלהרר: זה יכול להיות בעוד שעה, אין לי שום בעיה.

ניסן סלומינסקי: את לא יכולה להוציא רק סעיף אחד מתוך הפנייה.

ניסן סלומינסקי: את לא מצביעה על כל הפנייה.

ניסן סלומינסקי: מאחר ויהיו עוד סכומים נבקש מהאוצר להביא לנו פירוט על הנושא הזה.

ניסן סלומינסקי: קורה הרבה פעמים שבהעברה שואלים שאלות שלא תמיד יש עליהן תשובה, ומבקשים שיעבירו תשובה.

ניסן סלומינסקי: לא עוצרים העברה, כי אחרת בכל נושא ישאלו שאלות.

גילה גמליאל: למה אי אפשר להוציא את הסעיף מהפנייה?

ניסן סלומינסקי: אי אפשר להוציא את הסעיף מהפנייה.

יצחק כהן: שיבואו עם תשובות לפעם הבאה.

גילה גמליאל: ומה אם זה יידחה ליום שלישי?

ניסן סלומינסקי: זה לא יידחה.

עפר שלח: יש משהו בתהליך הזה שהוא בעייתי.

עפר שלח: בכל פנייה יכולים להיות 15 סעיפים.

עפר שלח: אם יהיו שניים בעייתיים נהיה חייבים להצביע על ה-15 כדי לא לעצור את ה-15.

גילה גמליאל: צריך להגביל את כמות הסעיפים בכל פנייה.

ניסן סלומינסקי: תלוי מה זה בעייתי.

ניסן סלומינסקי: אני על כל נושא מאוד פשוט יכול לשאול אותך שאלות שלא תהיה לך תשובה ונעצור את הדיון.

ניסן סלומינסקי: זאת המגמה פה, אתה לא שם לב.

גילה גמליאל: ניסן, זה לא נכון.

גילה גמליאל: קארין, נכון אין לך מגמה לתקוע פה דברים?

יצחק כהן: ניסן, זאת הוצאת דיבה מה שעשית עכשיו.

גילה גמליאל: בקארין אי אפשר להטיל דופי, בוא ניכנס לפרופורציה.

ראובן ריבלין: אפשר להוציא - -

יצחק כהן: אם זה מושחת לכאורה - -

ניסן סלומינסקי: אם אתה טוען שהממשלה החליטה והיא מושחתת, אז זה דבר שיכול להיות.

יצחק כהן: לכאורה.

יצחק כהן: צריכים לבדוק את זה.

ניסן סלומינסקי: זאת החלטת ממשלה על כך שהיא מממנת 50% והמפרק מממן 50%.

ניסן סלומינסקי: אם אנחנו חושבים שזה מושחת, זה בסדר.

יצחק כהן: אנחנו צריכים לבדוק כדי לא להיכשל.

יצחק כהן: לכאורה זה מושחת.

גילה גמליאל: ניסן, מה שמנסים לומר לך פה זה שלא יכול להיות שמגישים לכאן פניות שיש בתוכן כל כך הרבה סעיפים, כאשר אם יש סעיף פרובלמטי, כפי שקארין מציגה, אנחנו כאן חותמת גומי.

גילה גמליאל: זאת הטענה.

גילה גמליאל: יש פה בעיה שצריך למצוא לה פתרון.

גילה גמליאל: או לקבוע בנוהל שהפניות שמגיעות אלינו לוועדה לא יהיו עם כל כך הרבה סעיפים כך שאין לך מרחב תמרון - אתה טוען שהכל תלוי אחד בשני - או שהאוצר ילמד שבסעיפים כאלה בעייתיים הם יצטרכו לספוג את ההסברים, הם יצטרכו לגשת לכאן ולהגיש הסברים.

גילה גמליאל: מה טענו בנוהל שפיתחנו?

גילה גמליאל: למה קיימנו פה נוהל?

גילה גמליאל: מה הנוהל אמר?

גילה גמליאל: הנוהל אמר שיינתנו הסברים.

גילה גמליאל: הסעיף הספציפי הזה הוא סעיף מקומם.

ניסן סלומינסקי: למה הוא מקומם?

יצחק כהן: כי אתה מעביר כסף ציבורי לידיים פרטיות.

ניסן סלומינסקי: איזה ידיים פרטיות?

ניסן סלומינסקי: זה כבר ממזמן לא ידיים פרטיות.

ניסן סלומינסקי: יש לך מפרק.

ניסן סלומינסקי: זה כבר לא ידיים פרטיות.

יצחק כהן: שיבוא לכאן המפרק ויסביר מה זה.

ראובן ריבלין: זה הציבור.

יצחק כהן: איזה ציבור?

ראובן ריבלין: זה לא בשביל המפעל, זה בשביל הציבור.

ראובן ריבלין: הציבור יכול להיות חולה מזיהום.

יצחק כהן: שיחייבו את המפרק.

ראובן ריבלין: זה ברור.

גילה גמליאל: מה זה המפעל הזה?

גילה גמליאל: שלא נתעורר בוקר אחד עם יחידות של - -

יצחק כהן: זה התפקיד שלהם, לא שלנו.

ניסן סלומינסקי: לפי הייעוץ המשפטי שקיבלנו זה כמו תקנות.

ניסן סלומינסקי: אם הנציגים מסכימים - -

<דנה כדורי: ביררתי עם חשב המשרד.

<דנה כדורי: הסיפור הזה של מפעל הפלדה בעכו זה בהתאם להחלטת ממשלה מלפני 12 שנים.

<דנה כדורי: היא תקצבה ב-21 מיליון שקל פינוי של שני הרי פלדה מאוד גדולים ליד עכו.

<דנה כדורי: יש שם פלדה שמתעופפת וגורמת לנזקים בריאותיים מאוד קשים לתושבי הסביבה.

<דנה כדורי: בגלל שהמפעל פשט רגל מונה כונס נכסים.

<דנה כדורי: ההחלטה הייתה שהמדינה תממן חצי מזה, ודרך כונס הנכסים ימומן החצי השני.

יצחק כהן: למה לא הכל דרך כונס הנכסים?

יעקב ליצמן: לפני 12 שנה החליטו - -

גילה גמליאל: הממשלה לא בחנה מחדש את ההצעה הזאת?

גילה גמליאל: זה הולך ומסתבך, ניסן.

גילה גמליאל: לפני 12 שנה הייתה החלטה, והיום התעוררו לממש אותה.

גילה גמליאל: הממשלה לא דנה בזה מחדש?

גילה גמליאל: זה נשמע לכם הגיוני?

גילה גמליאל: אני שמעתי טוב?

גילה גמליאל: זה נשמע לי ממש לא הגיוני.

גילה גמליאל: זו זילות של חברי הכנסת.

ניסן סלומינסקי: שאול, האם זו הפעם הראשונה שמעבירים כסף, או שגם בשנים קודמות העבירו?

<שאול הויזר: פינוי הפסולת עצמו התחיל רק עכשיו, לכן זו פעם ראשונה.

גילה גמליאל: אני על הסעיף הזה לא מצביעה.

אלעזר שטרן: אי אפשר שהטכניקה תהיה שלא תהיה לנו יכולת להצביע על סעיף.

ניסן סלומינסקי: יש לי טכניקה.

ניסן סלומינסקי: על פי הייעוץ שקיבלתי זה נחשב כמו תקנות.

ניסן סלומינסקי: ברגע שהאוצר מסכים שנפצל, אפשר לפצל.

גילה גמליאל: לפצל.

ניסן סלומינסקי: האם את סעיף 7 - פינוי פסולת פלדה בעכו - אתה מוכן שנפצל מהעברה?

<יוגב גרדוס: אני בתור נציג משרד האוצר שהכין את הבקשה לא מסכים לפצל.

<יוגב גרדוס: אנחנו נידרש במהלך השנה ושנה הבאה לאשר הרבה פניות שקשורות אחת בשנייה.

<יוגב גרדוס: אי אפשר להתחיל לפצל.

<יוגב גרדוס: אתם באתם אלינו בטענות שמספר הפניות לוועדה הוא רב.

<יוגב גרדוס: אם נתחיל להעביר כל בקשה בנפרד - -

ניסן סלומינסקי: לא כל בקשה.

עפר שלח: למה זה קשור אחד בשני?

אלעזר שטרן: מה זה משנה אם הייתה פה עוד שורה?

גילה גמליאל: אתה לא מוכן לפצל.

גילה גמליאל: אתה רוצה שהוועדה תהיה חותמת גומי, אבל היא לא תהיה.

<יוגב גרדוס: אם אתם לא מעוניינים לאשר - -

גילה גמליאל: לא מעוניינים לאשר את הסעיף הספציפי.

<יוגב גרדוס: אנחנו לא יכולים לפצל כל נושא.

יצחק כהן: צריך להעביר את הסעיף הזה למבקר המדינה על-מנת שיבדוק את זה.

יצחק כהן: האם אפשר לקבל חוות דעת של מבקר המדינה על הסעיף הזה?

יעקב ליצמן: לא קיבלנו תשובה למה 12 שנה זה - -

גילה גמליאל: גם 12 שנה, גם עלות הקרקע אחרי שמפנים את הדבר הזה, ומה פתאום האינטרס של המדינה לזרז הליך מלפני 12 שנה עם סכומים כאלה.

גילה גמליאל: שאלות מעניינות.

<שאול הויזר: האינטרס של המדינה אלה התושבים.

גילה גמליאל: האינטרס של המדינה זה התושבים?

גילה גמליאל: בגלל זה 12 שנה הקפאתם את הסעיף הזה?

<שאול הויזר: מה שהיה זה שהחברה הייתה בפירוק.

<שאול הויזר: אני לא מכיר את הפרטים.

גילה גמליאל: אני מכבדת אותך על כך שלא תמשיך לסנגר על משהו שאתה לא מכיר.

<שאול הויזר: אני אבדוק את זה.

גילה גמליאל: לך תבדוק את זה.

גילה גמליאל: תחזור אלינו עם תשובות.

גילה גמליאל: נשמח לבחון את זה מחדש.

אלעזר שטרן: המפעל לא עובד עכשיו בכלל?

<קריאה: על כמה דונם המפעל עומד?

<שאול הויזר: לא יודע.

ניסן סלומינסקי: רבותיי, אנחנו לא נדון בבקשה הזאת.

ניסן סלומינסקי: ביום שלישי תוגש בקשה חדשה בלי סעיף 7

יצחק כהן: צריך לדעת מה אומר סעיף 7 כדי שלא יקרה עוד פעם שיכשילו אותנו.

יצחק כהן: אני מבקש שהוועדה תפנה למבקר המדינה על-מנת שיבדוק את זה.

אראל מרגלית: גם הסבר לשאלה למה 12 שנה לא ביצעו החלטת ממשלה.

ניסן סלומינסקי: אם זה יגיע הם יבואו ויתנו הסבר.

זבולון כלפה: אם כבר דוחים את זה ליום שלישי אני מבקש את רשימת הרשויות בהקשר לסעיף 8.

ניסן סלומינסקי: זבולון, איך אפשר לתת לך את רשימת הרשויות אם עוד לא החליטו על זה?

יעקב ליצמן: הם החליטו.

יעקב ליצמן: הם לא חילקו את זה.

יעקב ליצמן: אני מכיר את זה.

זבולון כלפה: שאול, אמרתם שרשימת הרשויות קיימת.

<שאול הויזר: רשימת הרשויות קיימת, לא נעשה שיפוט סופי.

ניסן סלומינסקי: הוא לא יוכל לעשות שיפוט כל עוד לא תקבע לו את הסכום.

ניסן סלומינסקי: כל זמן שלא תקציב לו סכום הוא לא יוכל לעשות שיפוט.

יעקב ליצמן: הוא יודע למי הוא הולך לתת את זה .

ניסן סלומינסקי: מה זה שייך?

ניסן סלומינסקי: קודם תקציב לו סכום, הוא יעשה שיפוט ואז הוא יביא לך את הרשימה.

חמד עמאר: הוא ייתן לאותן רשויות שיש לו.

ניסן סלומינסקי: יש לו רשימות על סדר גודל של אולי חצי מיליארד.

ניסן סלומינסקי: הוא יחתוך איפה שאתה תקציב לו את הסכום.

ניסן סלומינסקי: אם אתה מקציב לו 260 הוא יקציב לך 260.

חמד עמאר: יש לו רשימה של הרשויות.

ניסן סלומינסקי: יש לו רשימה לא על סכום של 260.

ניסן סלומינסקי: יש לו רשימה על סכום של 300 או 400 מיליון.

ניסן סלומינסקי: הוא יחתוך את זה איפה שתקציב לו.

חמד עמאר: אתה הולך להוריד מהרשויות שיש לך עכשיו?

<שאול הויזר: בוודאי.

<שאול הויזר: יש יותר בקשות מאשר - -

ניסן סלומינסקי: באופן טבעי זה כך.

יעקב ליצמן: אנחנו רוצים לדעת למי אתה נותן.

יעקב ליצמן: אדוני היושב-ראש, לא איכפת לי שתביא את הרשימה אחרי ההצבעה.

יעקב ליצמן: אני עומד על כך שנקבל רשימה.

ניסן סלומינסקי: אמרתי שאת זה נקבל.

יצחק כהן: מה הפרמטרים?

<שאול הויזר: יש קול קורא עם תנאי סף.

<שאול הויזר: זה דומה להליך מכרזי.

זבולון כלפה: זאת אומרת, כל הרשויות שהגישו עברו את הקול קורא.

<שאול הויזר: לא.

<שאול הויזר: יש רשויות שנפסלו, הן לא עמדו בתנאי הסף.

ניסן סלומינסקי: את העברה הזאת אני לא מעלה להצבעה.

ניסן סלומינסקי: אנחנו נקבל אותה מתוקנת ביום שלישי.

ניסן סלומינסקי: אני חוזר להעברה מס' 3 בנושא שירותי בריאות הנפש.

ניסן סלומינסקי: מי בעד לאשר את העברה הזאת, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 3 אושרה

יצחק כהן: רביזיה.

ניסן סלומינסקי: עוד חצי שעה.

ניסן סלומינסקי: אנחנו עוברים להעברה מס' 7 ו-8.

<רונית מורן: אנחנו מדברים כאן על העברה של 35 מיליון שקל לרשות הטבע והגנים.

<רונית מורן: יש לנו כאן מספר נושאים.

<רונית מורן: רובם הם חלק מהחלטות ממשלה.

<רונית מורן: הנושא השלישי, הרביעי והחמישי זה החלטות ממשלה.

<רונית מורן: יש את שיקום החי והצומח בכרמל בעקבות השריפה שהייתה.

<רונית מורן: יש החלטה על 55 מיליון שקל, מתוכם 40 מיליון שקל לרשות מחולקים על פני 4 שנים.

<רונית מורן: אנחנו מבצעים שם דילול של עצים, איסוף של הנבטות חדשות, סלילת דרכי אש.

<רונית מורן: זה נושא מספר 3.

<רונית מורן: נושא מספר 4 זה שיקום ים המלח.

<רונית מורן: גם כאן יש החלטת ממשלה שמדברת בעיקר על הפן התיירותי.

<רונית מורן: מדובר בהחלטת ממשלה גדולה.

<רונית מורן: מבחינת הרשות הכסף כולו נמצא במשרד התיירות, למעט סכום של כ-50 מיליון שקל שעובר על פני כמה שנים ומגיע לפעולות תיירותיות ולשיקום בתי ייבוש.

אראל מרגלית: כמה סך כל הסכום?

<רונית מורן: החלטת הממשלה, אם אני לא טועה, היא קרוב ל- 200 מיליון שקל.

<רונית מורן: אני מכירה רק את החלק של רשות הטבע והגנים.

<רונית מורן: מדובר בסדר גודל של 50 מיליון שקל שמפוזר על פני 4 שנים.

אראל מרגלית: דרך מה הולכים ה-150?

<רונית מורן: משרד התיירות.

<רונית מורן: זה לא קשור אלי.

אראל מרגלית: זה הכל תיירות?

<רונית מורן: כן.

יעקב ליצמן: לאיזה עוד ארגונים אתם נותנים תכנית תקצוב ומחשוב?

יעקב ליצמן: למה רק לרשות הטבע והגנים?

<רונית מורן: ההחלטה החמישית מדברת על תכנית לעידוד פנאי ונופש.

<רונית מורן: אם אתם זוכרים, אז לפני כמה שנים הייתה החלטת ממשלה שמדברת על 30 מיליון שקל.

<רונית מורן: זה התחיל בכל אותם תלמידי בתי ספר שהגיעו לבתי מלון במקום לחניוני לילה.

<רונית מורן: הייתה החלטה מבורכת להוציא את כולם לשטח על-מנת שיישנו בשטח, על-מנת למצב את כל החניונים.

<רונית מורן: מדובר בתקציב של 30 מיליון שקל על פני 5 שנים שאנחנו מפעילים בהצלחה.

<רונית מורן: אנחנו מאוד נהנים.

<רונית מורן: אנחנו רואים תנועה מאוד גדולה של תלמידים ומשפחות שמגיעים ללון.

<רונית מורן: זה מספר 3,4.

אראל מרגלית: זה מקרן קיימת?

<רונית מורן: גם לקרן קיימת יש.

<רונית מורן: היא מבצעת באופן עצמאי גם חניונים.

<רונית מורן: בנינו אתר אינטרנט אחד משותף כדי לעודד את כל הלינה בחניונים פרטיים ובחניונים של הרשות.

<רונית מורן: אני חושבת שזאת הייתה החלטה מאוד טובה.

<רונית מורן: הפנייה הראשונה והפנייה השנייה הן פניות שהן לא חלק מהחלטות ממשלה.

<רונית מורן: אלה תקציבים חד שנתיים.

יעקב ליצמן: למה רק רשות הגנים מקבלת תקצוב עבור מחשוב?

<רונית מורן: תכנית אב למחשוב זה פרויקט של כ-30 מיליון שקל שהרשות מממנת.

<רונית מורן: יש לנו כמה נדבכים שקשורים בעיקר לתחום מדעי, לתחומים אקולוגיים ולתחומים ששייכים לחטיבת פיקוח ואכיפה.

<רונית מורן: רצינו לעשות איסוף של בסיסי נתונים כדי לייעל את העבודה, כדי לאפשר לנו עבודות ממשק נכונות.

<רונית מורן: את השאלה אפשר לשאול את אגף התקציבים.

<רונית מורן: יש כאן נישה מסוימת שהיא מאוד - -

יעקב ליצמן: את צריכה להתייחס לקריטריונים.

יעקב ליצמן: למה הארגון הזה מקבל עבור מחשוב?

יעקב ליצמן: אני מכיר במיוחד בבריאות, אבל גם בחינוך ובמקומות אחרים ארגונים לא מקבלים כסף עבור מחשוב.

יעקב ליצמן: למה לארגון הזה כן, ולגופים אחרים לא?

יעקב ליצמן: אני רוצה הסבר מה הקריטריונים.

<יוגב גרדוס: במקרה הזה אפשר להתייחס לרשות הטבע והגנים בסדר העדיפויות שלהם לגבי ההשקעה במחשוב.

יעקב ליצמן: מה הקריטריונים שאתה נותן לרשות הטבע והגנים ולרשות אחרת שיש להן את אותו מחשוב?

<יוגב גרדוס: אין קריטריון רוחבי להשקעה במחשוב.

ניסן סלומינסקי: זה מתוך התקציב שלהם?

<יוגב גרדוס: כן, מתוך הסיכום התקציבי.

<יוגב גרדוס: הם בסדר העדיפויות שלהם השקיעו במחשוב.

ניסן סלומינסקי: המדינה מתקצבת את רשות הטבע והגנים?

<קריאה: כן.

ניסן סלומינסקי: הם קבעו את התקצוב שלהם.

ניסן סלומינסקי: אתה לא מדבר על המחשוב.

ניסן סלומינסקי: המדינה מתקצבת את רשות הטבע והגנים כמו שהיא מתקצבת גם רשויות אחרות.

יעקב ליצמן: אני אומר לך כבן אדם שהיה במשרד הבריאות, שלא יכולתי להזיז אצבע בלי שיש לי קריטריונים.

ניסן סלומינסקי: הקריטריון של למה הם מתקצבים את רשות הטבע והגנים ולא את ינקלביץ' זה משהו אחר.

ניסן סלומינסקי: פה מדובר על כך שמתקצבים את רשות הטבע והגנים.

ניסן סלומינסקי: זו חלוקה פנימית של רשות הטבע והגנים.

יעקב ליצמן: זה לא לפי קריטריונים.

יעקב ליצמן: הם לבד אומרים.

ניסן סלומינסקי: לגבי למה לתת לרשות הטבע והגנים זה משהו אחר.

יעקב ליצמן: אני לא יכול לתת מתוך משרד הבריאות כסף למקום אחר אם אין לי קריטריונים, כי מיד היועץ המשפטי של המשרד ישאל מה הקריטריונים.

ניסן סלומינסקי: מה זה קשור?

ראובן ריבלין: זה סדרי עדיפויות - -

ניסן סלומינסקי: עזוב, זה סדרי עדיפויות שגוף עושה.

ניסן סלומינסקי: מה זה שייך בכלל?

ניסן סלומינסקי: מי בעד לאשר את העברה מס' 7,8, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 2

יעקב ליצמן: רביזיה.

ניסן סלומינסקי: העברה מס' 9.

<נעה היימן: הפנייה נועדה לבצע התאמות מזומנים לביצוע בפועל בתקציב הפיתוח של משרד החינוך.

<נעה היימן: כמו שהוסבר ביום שלישי, תקציב של הרשאה להתחייב נועד לביצוע פרויקטים ארוכי טווח, בעיקר בתחום הפיתוח.

<נעה היימן: כאשר ניתנת הרשאה להתחייב, קצב המזומנים ניתנים אחר כך לפי קצב הביצוע בפועל.

<נעה היימן: הפנייה הזאת נועדה לעשות העברות פנימיות בין התקנות, כדי להתאים מזומן לביצוע בפועל.

יצחק כהן: כמה סך כל הפניות של חינוך?

ניסן סלומינסקי: רק הפנייה הזאת.

משה גפני: 48 מיליון.

משה גפני: למה מורידים כסף מחידוש מבנים?

<נעה היימן: התקציב נבנה לפי החלטות מסוימות, לפי קצב הביצוע.

<נעה היימן: קצב הביצוע בפועל היה שונה.

<נעה היימן: מצד אחד קצב הביצוע בחידוש המבנים יותר איטי מהצפוי, מצד שני, קצב הביצוע של בינוי כיתות לימוד יותר גבוה מהתחזית שעל בסיסה נבנה התקציב.

משה גפני: תשתיות היקפיות?

יעקב ליצמן: למה אי אפשר לעשות הרשאה להתחייב?

<נעה היימן: זה הביצוע בפועל של ההרשאה להתחייב.

יעקב ליצמן: מה שאתם כותבים פה זה שאתם מורידים 40 מיליון שקל מחידוש מבנים.

ראובן ריבלין: מי שיהיה לו 40 מיליון לא יכול לתת להם הרשאה להתחייב.

יעקב ליצמן: אבל הם יכולים להתחייב.

ניסן סלומינסקי: ההרשאה קיימת.

ראובן ריבלין: הם צריכים בסיס תקציבי.

יעקב ליצמן: היא אומרת שהיא מעבירה 40 מיליון שקל כי הם לא ביצעו.

יעקב ליצמן: גם בבנייה היא לא תבצע, רק מה, היא תעשה את זה הרשאה להתחייב.

ניסן סלומינסקי: אולי היא כן תבצע את זה.

יעקב ליצמן: היא לא יכולה.

יעקב ליצמן: אפשר לבנות מבנים בחודשיים?

ניסן סלומינסקי: להתחיל.

יעקב ליצמן: אז ההרשאה להתחייב היא הלאה.

ניסן סלומינסקי: לא, אבל אתה מתחיל כבר.

יעקב ליצמן: אי אפשר לבנות רק עם 2 מיליון מתוך ה-40.

יעקב ליצמן: יש לך חודשיים.

יעקב ליצמן: מה שקורה זה שיש לך הרשאה להתחייב.

יעקב ליצמן: זה בסדר.

יעקב ליצמן: את אותה הרשאה להתחייב הם יכולים לעשות בחידוש מבנים, בשיפוצים.

ניסן סלומינסקי: בסדר, אבל כרגע היא לא מגדילה את ההרשאה להתחייב.

ניסן סלומינסקי: היא הופכת את זה למזומן.

ראובן ריבלין: גם הרשאה להתחייב זה תקציב.

ראובן ריבלין: אני לא מתערב בעניין של ליצמן, רק אני רק אומר לכם שהם מוציאים תקציב ונותנים הרשאה להתחייב למקום שבטוח הולכים לבנות.

ראובן ריבלין: הם מקבלים את הכסף מהיום, שזה כסף תקציבי.

ראובן ריבלין: בשנה הבאה לא צריך להתייחס לזה בתקציב השנתי.

ראובן ריבלין: זה מה שנקרא הרשאה להתחייב.

ראובן ריבלין: יכול להיות שליצמן צודק בכל טיעוניו לגבי מדוע לא ממשיכים את חידוש הבנייה ואת הרמונטים, אבל אלה שאתה מעביר להם לא יוכלו לקבל הרשאה להתחייב אם לא יהיה להם מקור תקציבי.

יעקב ליצמן: תאמין לי, אני צודק.

ניסן סלומינסקי: מי בעד לאשר את העברה מס' 9, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 9 אושרה

יעקב ליצמן: רביזיה.

ניסן סלומינסקי: הרביזיות יהיו בשעה 14:45.

ניסן סלומינסקי: אנחנו עוברים לפנייה מס' 11 ו-12.

<יוסי: הפנייה נועדה להעברת תוספת של 65 מיליון בסעיף 18.

<יוסי: יש כאן תוספת של 20 מיליון שקל עבור סיוע לרשויות בהנגשת מבני ציבור בעקבות התקנות שאושרו.

<יוסי: יש כאן 15 מיליון שקל לשיפוי הנחות בארנונה בהתאם להחלטת ממשלה על עוטף עזה.

<יוסי: הרשויות נותנות הנחה בארנונה לתושבים, והמדינה משפה את הרשויות על כך.

<יוסי: יש תוספות לנושאים בתחום השלטון המקומי במשרד הפנים: נושא ההדרכות, מימון אבטחת ראשי רשויות, פרויקט עתידים לרשויות המקומיות, תכנית אשכולות, שזה פרויקט לשיתופי פעולה בין הרשויות המקומיות.

משה גפני: מה זה 6.5 מיליון מענק לרשויות בעוטף עזה בהתאם להחלטת ממשלה?

<יוסי: זה חצי ממה שנקבע בהחלטת הממשלה כסיוע מענק בטחוני לרשויות המקומיות בעוטף עזה בעקבות המצב שהיה שם.

<יוסי: זאת החלטת ממשלה שמתחדשת כל שנה.

<יוסי: סך הכל מדובר ב-13 מיליון.

<יוסי: חצי מזה מתוקצב.

משה גפני: ה-15 מיליון זה הנחות בארנונה לעוטף עזה?

<יוסי: באותה החלטת ממשלה ישנן הנחות בארנונה שהרשויות נותנות לתושבים, שהן משופות על כך.

סתיו שפיר: באיזה פרויקט עתידים מדובר?

<יוסי: מדובר בצוערים לשלטון המקומי.

יצחק כהן: זה פרויקט מצוין.

יעקב ליצמן: אתה יכול להסביר על הסעיף של מימון אבטחת ראשי רשויות?

יעקב ליצמן: מי משלם עבור הממשלה?

יעקב ליצמן: מי משלם עבור הרשויות?

יעקב ליצמן: למה אנחנו מאשרים כאן השתתפות אבטחה לרשויות ולשרים לא? מה הקריטריונים?

יעקב ליצמן: מה ההבדל?

<יוסי: השרים מאובטחים על ידי השב"כ, למיטב הבנתי.

יעקב ליצמן: נדמה לי שביטלו להם.

<יוסי: במידה ויש שר מאוים, אז יש - -

ניסן סלומינסקי: לרוב השרים אין שומרים.

ניסן סלומינסקי: אולי הם מאובטחים, אבל לא על ידי שומרים.

יצחק כהן: צמצמו.

יעקב ליצמן: למה אנחנו צריכים לשלם עבור הרשויות המקומיות?

<יוסי: בהתאם לתיקון בפקודת העיריות נקבע שהמדינה תסייע לרשויות חלשות באבטחת ראשי רשויות.

ראובן ריבלין: חברים, יורים בראשי ערים.

עפר שלח: כששאלתי אתכם על הסעיף הזה, נאמר לי שיש 30 מאוימים ברשויות חדשות.

<קריאה: 32.

ראובן ריבלין: אנחנו בדרישתנו בתקציב כשהיה פה שר הפנים ביקשנו מבחינת הממלכה שהשלטון המרכזי יעזור לשלטון המקומי שלא יכול לעמוד.

יעקב ליצמן: אני רוצה לדעת מי מאוים.

ראובן ריבלין: את אלה שכבר ירו בהם אתה יודע.

<קריאה: המשטרה מחליטה מי מאוים.

ראובן ריבלין: מי שמאוים זה רק המשטרה או כוחות הביטחון יודעים.

ניסן סלומינסקי: השאלה המעניינת היא למה הוא מאוים.

משה גפני: אדוני היושב-ראש, אני רוצה לדעת אם את ראשי הרשויות לא צריכה המשטרה לאבטח.

ניסן סלומינסקי: בזמנו דיברנו ודרשנו את זה כשהיה פה גדעון סער.

סתיו שפיר: האם האיומים האלה הם דבר חדש ולכן הם לא נמצאים בתקציב?

ראובן ריבלין: כן.

ראובן ריבלין: כאשר נורה ראש העיר עכו - -

יצחק כהן: זה היה לפני התקציב.

ראובן ריבלין: נכון.

ראובן ריבלין: כאשר נורה ראש העיר עכו והמשטרה המליצה להעמיד מאבטחים מבלי שיש לה את התקציב המשטרתי, זה הובא לממשלה.

ראובן ריבלין: הממשלה העבירה את זה לשיקול שר הפנים.

ראובן ריבלין: שר הפנים, לאחר התייעצות עם המשטרה ועם כל גורמי הביטחון, ולאחר שהתחילו ותכפו האירועים של האיומים על ראשי ערים, החליט לעזור לשלטון המקומי על-מנת שהוא יוכל להעמיד לרשותו.

ראובן ריבלין: מדובר פה ב-30 או ב-32.

ניסן סלומינסקי: ב-32.

ראובן ריבלין: אני לא יודע.

ניסן סלומינסקי: הוא אמר.

ניסן סלומינסקי: הוא נתן אינפורמציה.

באסל גטאס: לא רק ראשי ערים, גם מועמדים.

ראובן ריבלין: אני מדבר עכשיו על 32 ראשי ערים בכל המגזרים.

סתיו שפיר: זה דבר חדש?

ראובן ריבלין: זה לא דבר חדש.

סתיו שפיר: למה זה לא נמצא בתקציב?

ראובן ריבלין: כשדיברנו על התקציב הסתבר שכל הזמן יש להם שומרים.

יעקב ליצמן: היא שואלת למה זה בא עכשיו ולא בבסיס התקציב.

ראובן ריבלין: גם בבסיס התקציב דיברו.

ראובן ריבלין: הוא בא וביקש 30 מיליון שקל נוספים לאחר שראשי המועצות שהתכנסו ועשו שביתות באו וביקשו ממנו.

ראובן ריבלין: הוא קיבל מאיתנו בוועדת הכספים 5 מיליון שקלים כסיוע.

ראובן ריבלין: עכשיו הם צריכים להביא את הכסף על-מנת לתת לו.

באסל גטאס: השאלה אם זה פותר את הבעיה.

ראובן ריבלין: זה בוודאי עוזר.

משה גפני: לא קיבלתי תשובה על השאלה שלי.

ניסן סלומינסקי: המשטרה עושה, היא רק צריכה מימון.

ראובן ריבלין: בשביל זה הם צריכים מקור תקציבי.

ראובן ריבלין: עד היום הם לא יכלו כי מתוך ה-30 הם קיבלו רק 1 חלקי 12.

אלעזר שטרן: אני שאלתי אם נצרים ושלומית נמצאים בתוך סעיף 2.

יצחק כהן: חלוציות בפנים?

<קריאה: שלומית כן, נצרים לא.

אלעזר שטרן: למה?

<קריאה: זה תלוי במרחק.

אלעזר שטרן: למה לא מתקנים את זה קודם?

אלעזר שטרן: מה ההבדל?

<יוסי: נקבע בהחלטת ממשלה - -

אלעזר שטרן: אני מכיר את המכתב.

אלעזר שטרן: נראה לי שלא מתעסקים עם זה באמת.

אלעזר שטרן: את החבר'ה האלה הזיזו פעם אחת.

אלעזר שטרן: למה אי אפשר למצוא את הדרך?

אלעזר שטרן: לכל כך הרבה דברים אנחנו מוצאים פה את הדרך.

אלעזר שטרן: זה כמעט הלב של היישוב מבחינת המוכנות, מבחינת את מי שאנחנו רוצים לעודד.

אלעזר שטרן: למה אתם לא יכולים למצוא לחבר'ה האלה את הפתרון?

<קריאה: החלטת הממשלה קובעת שהיישובים שיקבלו הנחה בארנונה נמצאים 7 קילומטרים מרצועת עוטף עזה.

אלעזר שטרן: אנחנו מקבלים את ההבדל של החצי קילומטר.

ניסן סלומינסקי: הנושא שאתה מעלה הוא נושא חשוב מאוד.

ניסן סלומינסקי: אני חושב שהוא צריך לעלות כנושא בפני עצמו, לא דרך העברה.

ניסן סלומינסקי: קבעו מרחק מסוים, מי שנכנס בפנים נכנס, מי שלא לא.

ניסן סלומינסקי: צריך להגדיל את המרחק הזה, כי לא בהכרח - -

ראובן ריבלין: לא באצבעות.

ניסן סלומינסקי: זה צריך לעשות בדיון, לא דרך העברה כספית.

ראובן ריבלין: מה שעשינו כדי לפתור בעיות כמו אלו זה יצרנו אצבעות.

ראובן ריבלין: התחלנו להוציא אצבעות.

ראובן ריבלין: יש אנשים שלא מקבלים בגלל הגישה.

ראובן ריבלין: בג"ץ בא ואמר "לא".

אלעזר שטרן: פוחדים עכשיו מבג"ץ?

ראובן ריבלין: כן.

ניסן סלומינסקי: הנושא הזה יעלה כדי להגדיל את הרדיוס שמוגדר פה.

ניסן סלומינסקי: זה סתם רדיוס שרירותי.

ניסן סלומינסקי: זה לא דרך העברה תקציבית עכשיו.

ניסן סלומינסקי: בוא נאשר את זה.

ניסן סלומינסקי: אנחנו נעלה את זה כנושא בפני עצמו, או כדיון.

זבולון כלפה: מבחינה גיאוגרפית אלעזר צודק בהערה שלו.

זבולון כלפה: הבעיה של הישובים האלה זה שכביש הגישה שלהם נמצא בתוך התוואי.

זבולון כלפה: זה הכביש היחידי.

זבולון כלפה: כדי להגיע לשם מהכביש השני צריך לנסוע מאותו קילומטר.

ראובן ריבלין: זה נימוק מאוד נכון.

זבולון כלפה: נראה לי הגיוני לכלול אותם בפנים.

ראובן ריבלין: תכלול את הכביש.

אלעזר שטרן: אז פתרנו את הבעיה.

ניסן סלומינסקי: על מי מדובר?

ניסן סלומינסקי: רק על בני נצרים?

זבולון כלפה: בני נצרים ונווה.

זבולון כלפה: שלומית בפנים.

ניסן סלומינסקי: שלומית בפנים.

ניסן סלומינסקי: יוסי, אתה יכול להכניס אותם?

גילה גמליאל: אני בעד מה שקלפה אמר.

<יוסי: לא.

ניסן סלומינסקי: אני בעד לאשר את זה.

ניסן סלומינסקי: אנחנו נעלה אותם בנפרד.

אלעזר שטרן: מה זה להעלות אותם בנפרד?

ניסן סלומינסקי: הוא לא יכול.

ניסן סלומינסקי: אין בסמכותו.

<שגית אפיק: צריך תיקון של התקנות.

<יוסי: מדובר בתקנות הנחות הארנונה.

גילה גמליאל: אם נעלה את זה בנפרד, הוא כן יכול?

ניסן סלומינסקי: לא.

גילה גמליאל: הוא גם לא יכול.

ניסן סלומינסקי: לא הוא.

ניסן סלומינסקי: אנחנו צריכים לטפל בזה - -

גילה גמליאל: יש לנו סמכות בוועדה לעשות את זה?

<שגית אפיק: חוק סיוע לשדרות קובע את הקריטריון.

זבולון כלפה: זאת החלטת ממשלה.

<שגית אפיק: לא, זה מכוח חקיקה.

<שגית אפיק: ככה גם נכנס הישוב שלומית, כיוון שהתברר שהוא נמצא בגדר 7 הקילומטרים.

<שגית אפיק: זה חוק של הוועדה הזאת.

ניסן סלומינסקי: אנחנו נצטרך להגדיל את זה.

ניסן סלומינסקי: אנחנו נעלה את זה כדיון נפרד.

ניסן סלומינסקי: אנחנו נגדיל את הרדיוס.

גילה גמליאל: יש אפשרות חוקית שהוועדה תעלה את שני המקומות האלה בנוסף?

אלעזר שטרן: נצטרך לראות מה המשמעות של זה.

זבולון כלפה: יש ישוב אחד שנמצא בתחום מועצה אזורית אחרת שנופל בתוך ה-7 קילומטר לפי ההחלטה של פיקוד העורף ושל הגברת סיגל תדהר ואחרים.

זבולון כלפה: משום מה הוא נשמט קבוע, כי הוא 6.8.

<שגית אפיק: איזה?

זבולון כלפה: מושב תקומה יושב בתוך ה-7 קילומטר.

ניסן סלומינסקי: תקומה בפנים?

זבולון כלפה: לא.

זבולון כלפה: הוא לא מקבל את ההנחה.

ניסן סלומינסקי: היא אומרת שהוא בפנים.

<שגית אפיק: היה כאן דיון.

זבולון כלפה: בפועל זה לא מיושם.

ניסן סלומינסקי: אנחנו נרשום שהוא כן בפנים.

ניסן סלומינסקי: אם הוא בתוך ה-7 הוא בפנים.

ניסן סלומינסקי: נדבר עם רשות המסים.

אלעזר שטרן: אני דיברתי עם רשות המיסים.

אלעזר שטרן: אני לא בא לפה סתם ככה בתום לב.

אלעזר שטרן: אני לא צריך להגיד לאף אחד מהנוכחים פה מה זה החבר'ה האלה.

אלעזר שטרן: אלה חבר'ה שלא הלכו לישון לפני 60 שנה.

אלעזר שטרן: אחרי שפינו אותם פעם אחת – יש כאלה שיגידו שגירשו אותם – הם הלכו לאותו מקום.

אלעזר שטרן: זה שיא הציונות.

אלעזר שטרן: אני לא יודע מי זה משרד האוצר, שר האוצר.

ניסן סלומינסקי: כדי להכניס אותם אתה צריך להגדיל את הרדיוס ל-8 או 9 קילומטר.

ראובן ריבלין: אתה לא יכול - -

ניסן סלומינסקי: אתה צריך לראות מה המשמעות של זה, האם נכנסים רק שני הישובים או יחד עם זה נכנסים עוד 50 ישובים שאתה לא יודע עליהם בכלל.

ניסן סלומינסקי: אני התחלתי לטפל בזה.

ניסן סלומינסקי: הוועדה תצטרך להחליט אם הרדיוס יישאר 7, או שהיא תגדיל אותו.

גילה גמליאל: איך הוועדה תחליט זאת שאלה.

גילה גמליאל: זה לדעתי מה שחסר פה בהבנה.

גילה גמליאל: האם אתה מתחייב כיו"ר ועדת הכספים להעלות את זה כהחלטה של הוועדה, כי אחרת נצטרך טרומית, הצעת חוק פרטית, לעבור לוועדת שרים לחקיקה ?

ניסן סלומינסקי: גילה, אני צריך להעלות את זה לדיון על-מנת שנבין ונעשה עבודה.

ניסן סלומינסקי: ביקשתי לעשות עבודה לגבי אם מגדילים את הרדיוס, לכמה צריכים להגדיל שייכנסו, ומה המשמעות כלפי יישובים אחרים.

גילה גמליאל: מי מגיש את זה כהצעת חוק?

גילה גמליאל: האם הוועדה מגישה את זה?

גילה גמליאל: אם הוועדה, זה מקצר לך את ההליך של הטרומית כי זה עולה ישירות לקריאה ראשונה.

אלעזר שטרן: לדעתי זה בידיים של שר האוצר ומשרד האוצר.

אלעזר שטרן: זאת הבדיקה שעשיתי, כולל בתוך משרד האוצר.

אלעזר שטרן: מה שאני מבין שקורה פה מסביב זה שאנשים לוחצים על עיוותים.

אלעזר שטרן: אני בטוח שאין אף מצביע באזור הזה לאלעזר שטרן או ל"תנועה".

אלעזר שטרן: אלה אנשים, שבעיני לפחות, דווקא אולי בגלל המקומות שהייתי גאה להיות בהם, יש לנו אחריות כלפיהם.

אלעזר שטרן: כיוון שבדקתי ואני יודע שזה בידיים של שר האוצר, אני מבקש שתמצא את הטכניקה.

יעקב ליצמן: אך ורק שר האוצר.

ניסן סלומינסקי: היא אומרת שזה לא.

ניסן סלומינסקי: אם אתה מכניס אותם, אתה צריך להכניס אולי 30 ישובים נוספים, כי אתה לא יכול ליישוב אחד שנמצא 8 או 9 קילומטר לתת ולאחרים שנמצאים באותו אזור לא לתת.

ניסן סלומינסקי: אין לנו את התמונה.

ניסן סלומינסקי: ביקשתי שיעשו לי את הרדיוס הזה לגבי מי נכנס בפנים, מי לא, כדי שנוכל להביא לכאן דבר מסודר.

ניסן סלומינסקי: לא שתגדיל לשניים, ובסוף יתברר שהגדלת לעוד 30 יישובים בלי ששמת לב.

ניסן סלומינסקי: אתה לא יודע מה המשמעות של זה.

אלעזר שטרן: אני מקבל את מה שאתה אומר, רק תגיד זמנים.

יעקב ליצמן: כמה שיותר מהר אני רוצה להעלות את זה.

ראובן ריבלין: אנחנו יכולים לקבל או לדחות בקשות של האוצר, אנחנו לא יכולים לשנות אותן.

ראובן ריבלין: אנחנו יכולים ליזום דיונים ולקבל החלטות שהן לא בעלות תוקף ביצועי.

אלעזר שטרן: ניסן שכנע אותי.

אלעזר שטרן: רובי, מי שיכול ליזום זה ניסן, לא אני.

יעקב ליצמן: אך ורק שר האוצר.

אלעזר שטרן: אני מבין.

אלעזר שטרן: לו יש כוח מול שר האוצר.

יעקב ליצמן: בכוחו של היושב-ראש להביא את מה שהוא מקבל או לא להביא.

יעקב ליצמן: הוא לא יכול להביא דבר ששר האוצר לא הביא.

ראובן ריבלין: גם כאשר האוצר קובע קשת גיאוגרפית זה יוצר תקדים, זה יוצר קריטריון.

ראובן ריבלין: מה שמעבר לקריטריון ייפסל על ידי כל בית משפט, בין שמפחדים ממנו ובין שלא מפחדים.

ראובן ריבלין: זה מבחינת המשפט החוקתי.

ראובן ריבלין: גם שרת המשפטים - -

ניסן סלומינסקי: אלעזר, ביקשתי שיעשו לי את הרדיוס שבו נכנסים היישובים, ומה עוד נכנס בפנים.

ניסן סלומינסקי: ברגע שזה יגיע נודיע לכל הגופים הרלוונטיים, זה יעלה כאן לדיון ונגמור עם זה.

אלעזר שטרן: פעם סיפרו לי שבאו עם סיפור של מקוואות ביהודה ושומרון.

אלעזר שטרן: לשר אורי אריאל השיגו 20 או 200 אלף שקל.

משה גפני: אני העברתי.

אלעזר שטרן: אמרו שצריך לחלק את זה בין כל המקוואות.

אלעזר שטרן: אמרו מעל 200 מטר או 300 מטר.

עפר שלח: 400 מטר.

אלעזר שטרן: אם רוצים לעזור לתושבים האלה יש מספיק הגדרות שאפשר להכניס, לא רק רדיוס בתוך הסיפור.

ראובן ריבלין: לאפיין את המקום המיוחד באפיונים כאלה.

ניסן סלומינסקי: זו העברה שצריכה לעמוד במבחני בג"ץ.

ניסן סלומינסקי: עברנו את זה.

ניסן סלומינסקי: בג"ץ כבר הפיל - -

אלעזר שטרן: כי הם לא הלכו על הקריטריונים האלה.

ניסן סלומינסקי: לכן אמרנו, "בואו נשב".

ניסן סלומינסקי: קודם נראה את בעיה.

ניסן סלומינסקי: יכול להיות שהקריטריון של מרחק יספיק לנו.

ניסן סלומינסקי: מי בעד לאשר את העברה מס' 11,12, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 11,12 אושרה

יעקב ליצמן: רביזיה.

ניסן סלומינסקי: פנייה מס' 14.

<צחי דוד: הפנייה היא פנייה בתקציב הפיתוח של משרד השיכון.

<צחי דוד: מטרת הפנייה היא לתקצב הגדלות בהרשאה להתחייב בתחום הפיתוח בפריפריה וביישובי מפוני ההתנתקות בסך 121 מיליוני שקל.

<צחי דוד: כמו כן, הפנייה נועדה לתקצוב 53 מיליון שקל בהרשאה להתחייב ו-13 בהוצאה מותנית בהכנסה למימון הסכם הניהול עם חברת חלמיש.

<צחי דוד: חברת חלמיש היא חברה מעורבת ממשלתית עירונית שמנהלת חלק מדירות הדיור הציבורי בתל אביב.

<צחי דוד: אחרי סכסוך של מספר שנים הגיעו לפני מספר חודשים - -

ניסן סלומינסקי: בין מי למי הסכסוך?

<צחי דוד: בין חברת חלמיש למדינה על תמורות מהדיור הציבורי.

<צחי דוד: הגיעו להסכם שבו התמורות ישמשו לרכישת דירות חדשות, וחלמיש תיכנס למסגרת הסכם ניהול שבו כל ההכנסות מדיור ציבורי מועברות למדינה והחברה מקבלת דמי ניהול וכספים לשיפוץ ותחזוקת הדירות.

<צחי דוד: יש לנו כיום הסכמים כאלה עם חברות אחרות.

ניסן סלומינסקי: ההסכם הזה על דעת כל המשרדים?

<צחי דוד: כן.

<צחי דוד: הוא נחתם עם משרד השיכון ומשרד האוצר.

<צחי דוד: יש לנו היום הסכמים כאלה עם חברות עמיגור, עמידר ושיקמונה.

<צחי דוד: חברת חלמיש היא כמעט החברה היחידה – יש גם חברה בשם תכלת בפתח תקווה - שלא נמצאת במסגרת של הסכם ניהול.

<צחי דוד: ההסכם הזה מתוקצב כעת.

<צחי דוד: בנוסף, יש תיקון טעות תקצוב של 2.7 מיליון שקל שנשמטו מתקציב מוסדות ציבור במגזר המיעוטים.

יעקב ליצמן: כמה אתם מורידים מפיתוח התשתיות של יישובי ההתנתקות?

<צחי דוד: מדובר ב-4 ישובים עיקריים: חלוציות, ניצן, ניצנים ויישובי מזרח לכיש.

<צחי דוד: הצפי היה שהיקף הפיתוח שם יהיה בקצב יותר משמעותי.

יעקב ליצמן: גמרתם את הכל?

<צחי דוד: לא.

<צחי דוד: מדובר בהשלמת עבודות פיתוח אחר איכלוס בחלק מהיישובים וחלק בטרום אכלוס.

יעקב ליצמן: שאלתי אותך אם גמרת את הפיתוח.

<צחי דוד: הצפי היה שקצב עבודות הפיתוח יהיה יותר מהיר.

<צחי דוד: בשלב זה ביקש המשרד לשנת העבודה 2013 רק חלק מהתקציבים.

ראובן ריבלין: הוא ייחד ב-2014 את אותו כסף.

<צחי דוד: ביישובי הפריפריה, שאליהם אנחנו מעבירים תקציבים, קצב הביצוע גבוה יותר .

יצחק כהן: מה עם ניצן?

<צחי דוד: פה אנחנו מבצעים איזון פנימי בהתאם לקצב הביצוע.

יעקב ליצמן: אני לא מבין.

יעקב ליצמן: יש לכם שם פיתוח.

יעקב ליצמן: הייתם צריכים להביא את זה כהרשאה להתחייב.

<צחי דוד: מדובר פה על הרשאה להתחייב.

יעקב ליצמן: אז למה אתה מוריד?

יעקב ליצמן: הוא מוריד מהסעיף הזה 150.

ניסן סלומינסקי: לא.

ניסן סלומינסקי: הוא מוריד מהסעיף הזה 69.

ניסן סלומינסקי: ה-69 האלה עוברים ל-3 היישובים שבתוך התקנה הזאת.

ניסן סלומינסקי: זה פירוט של התקנה.

יעקב ליצמן: לא.

יעקב ליצמן: אם תעשה את החשבון תראה שזה לא אותו כסף.

ניסן סלומינסקי: זה אותו כסף.

ניסן סלומינסקי: חסר 10 מיליון.

ניסן סלומינסקי: מדובר ב-70 מיליון.

יעקב ליצמן: אם אתה אומר שזה אותו דבר זה לא נכון.

יעקב ליצמן: זה מוריד מהישובים שהתשתיות משם.

ניסן סלומינסקי: הוא מוריד ונותן ליישובים המפורטים.

יעקב ליצמן: אחר כך נצטרך להתחנן שיחזירו את מה שהם מקצצים.

<צחי דוד: חלק מהתקציב הוא גם ליישובים, כמו שציין יושב-ראש הוועדה - ניצן, ניצנים ומזרח לכיש.

<צחי דוד: חלק עובר גם לישובים נוספים בפריפריה.

יצחק כהן: מה קורה עם אתר הקרוואנים בניצן?

<צחי דוד: אני לא יודע.

<צחי דוד: זה המשרד צריך להגיד.

<צחי דוד: מי שמנהלת עבור המשרד את אתר הקרוואנים בניצן זאת חברת עמיגור.

<צחי דוד: אתה שואל לגבי מה קורה עם פינויו?

יצחק כהן: יש שם טרגדיות אנושיות מחרידות.

יצחק כהן: אתם מגיעים לפינוי האזור הזה?

יצחק כהן: אתם עושים משהו?

<צחי דוד: עבודות הפיתוח האלו נועדו עבור אותה אוכלוסייה שנותרה באתרי הקרוואנים.

<צחי דוד: קצב עבודות הפיתוח הוא בהתאם לזמינות סטטוטורית.

יצחק כהן: אמרת שזה מיועד ליישובים, לא לאתר הקרוואנים.

יצחק כהן: אמרת שניצן זה היישוב, לא אתר קרוואנים.

<צחי דוד: חלק מהתושבים שעוברים לניצן ולניצנים נמצאים באתר הקרוואנים.

בועז טופורובסקי: מה זה הסכמי העתקה?

<צחי דוד: אחרי פינוי גוש קטיף המפונים עברו לשני סוגים של יישובים.

<צחי דוד: אחד זה יישובים חדשים שהוקמו, כמו ניצן, ניצנים, מזרח לכיש וחלוציות, שלא מופיע כרגע פה כי אין שם שום שינוי, ושניים, זה הרחבות של יישובים קיימים.

בועז טופורובסקי: למה זה בתקנות שונות?

יעקב ליצמן: אתה מוריד כאן 220 מיליון שקל מיישובי ההתנתקות.

יעקב ליצמן: יש את ה-69 ואת ה-150.

יעקב ליצמן: את הסכמי העתקה ופיתוח התשתיות הוא מוריד.

ניסן סלומינסקי: מה זה הסכמי העתקה שהתחלת להסביר?

<צחי דוד: חלק מהתקנות שאתה רואה זה למשקים סגורים, זה הקמת יישובים חדשים, זה החלטות ממשלה ייעודיות שמיועדות למפונים.

<צחי דוד: חלק מהמפונים הלכו ליישובים קיימים במסגרת הסכמי העתקה.

<צחי דוד: הגיעו להסכם עם קבוצת מתיישבים על כך שהם הולכים להרחבת יד חנה, בני טל, נצר חזני.

<צחי דוד: מגיעים לאיזה שהוא הסכם עם היישוב הקולט.

בועז טופורובסקי: לא ניצלו שקל מזה?

בועז טופורובסקי: כל הסכמי העתקה מועברים.

<צחי דוד: לא כל.

בועז טופורובסקי: מ-150 יורד - -

יצחק כהן: מ-220

<צחי דוד: זה לא כל.

<צחי דוד: היות ולא ידענו לתקצב את המשקים הסגורים – ניצן, נצנים, מזרח לכיש – בעת בניית התקציב, שמנו את הכל בתקנת הסכמי העתקה, שהיא תקנה גדולה יותר.

<צחי דוד: כעת אנחנו מפזרים, כי למשרד השיכון יש תכנית עבודה.

<צחי דוד: אי אפשר לתקצב כשאין תכנית עבודה.

עפר שלח: אתה מוריד 70 מיליון.

עפר שלח: - -

<צחי דוד: נכון.

יעקב ליצמן: יש הרשאה להתחייב על 50.

עפר שלח: זה הכל בהרשאות להתחייב.

<צחי דוד: הכל בהרשאות להתחייב.

יעקב ליצמן: 220.

יעקב ליצמן: 70, 69 ועוד 150.

ניסן סלומינסקי: אתה מסתכל על 2 תקנות נפרדות.

עפר שלח: 603,604 ו-605 זה יישובים שהם יישובי התנתקות.

עפר שלח: מוסיפים שם 80.

עפר שלח: יוצא שבסוף מורידים 70.

ניסן סלומינסקי: מורידים 70, מוסיפים 80.

יעקב ליצמן: מורידים יותר מ-70.

עפר שלח: מה זה יישובי הבנייה הכפרית שמוסיפים להם 137?

<צחי דוד: מדובר במועצות אזוריות בנגב ובגליל - אשכול, שער הנגב, מבואות חרמון.

<צחי דוד: מדובר בהרחבות ליישובים כפריים קיימים.

<צחי דוד: המדינה מבצעת את עבודות הפיתוח.

<צחי דוד: המימון הוא מגבייה מתושבים וסבסוד כפי שקבוע בתקנות הסבסוד.

<צחי דוד: ההרשאה להתחייב מאפשרת למשרד להתחייב מול קבלנים.

משה גפני: מה זה מבואות חרמון?

<צחי דוד: מועצה אזורית.

יעקב ליצמן: האם זה נותן גם כסף למיגון?

<צחי דוד: לא.

יעקב ליצמן: למה?

יעקב ליצמן: חסר לכם כסף למיגון.

יעקב ליצמן: למה אתם לא משיגים את זה?

ניסן סלומינסקי: זה לא קשור.

יעקב ליצמן: זה לא קשור לסעיף הזה.

יעקב ליצמן: אם יש כסף - -

<צחי דוד: בהמשך החוברת יש פנייה של 150 מיליון שקל למיגון עוטף עזה.

ניסן סלומינסקי: מי בעד לאשר את העברה מס' 14, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 14 אושרה

יצחק כהן: רביזיה.

ניסן סלומינסקי: העברה מס' 15.

<מעיין אשל: הפנייה נועדה לבצע שינויים פנימיים בתקציב התמיכות של משרד החקלאות בהתאם לסיכום תקציבי שעיקרם לצורך תגבור תקציב התמיכות במחקר, הפחתת השימוש בחומרי הדברה, מימון סובסידיית ביטוח נזקי טבע.

<מעיין אשל: אנחנו מדברים על העברה פנימית בתוך הסעיף של 49 מיליון שקלים, מתוכם 27 מיליון שקלים לטובת סבסוד פרמיות ביטוח אסונות טבע.

<מעיין אשל: ביטוח אסונות טבע זה ביטוח שהחקלאים עושים מעבר לביטוח הבסיסי שהם עושים לנזקי טבע.

<מעיין אשל: הוא נועד להגן על התשתית החקלאית של המטע או החממה, אם הוא נפגע במסגרת התנאים.

<מעיין אשל: את הביטוח עושה חברת ביטוח בבעלות חצי ממשלתית, חצי מועצות הייצור בשם קנט – קרן נזקי טבע.

<מעיין אשל: החקלאי משלם את הפרמיה, אבל היא מסובסדת ב-80% על ידי המדינה.

<מעיין אשל: השנה, בסיכום עם המשרד, הוחלט להוסיף תוספת לביטוח כך שהוא יכיל עוד ענפים ויהיה אפשר לבטח את כמות החקלאים הגדולה שרוצה לקבל את הביטוח.

<מעיין אשל: מיליון 300 שקלים הולכים לתמיכה בענף הבקר והצאן.

<מעיין אשל: זו תמיכה שנותן משרד החקלאות לרשויות המרעה ולענפי הבקר והצאן שמקיימים תועלות חיצוניות על ידי זה שהם רועים את הצאן והבקר בשטחי המרעה.

<מעיין אשל: המדינה תומכת בכך.

<מעיין אשל: 20 מיליון שקלים מועברים לטובת פרויקט הפחתת השימוש בחומרי הדברה.

<מעיין אשל: משרד החקלאות עושה מספר תכניות לצמצם את השימוש בחומרי הדברה במטעים ובפרדסים כך שלא כל חקלאי ידביר את המטע שלו, אלא ההדברה תהיה מרוכזת מלמעלה במטוסים על כל המועצה.

<מעיין אשל: על זה הם מקבלים איזו שהיא תמיכה.

<מעיין אשל: בנוסף, יש שימוש בזבובים עקרים, שזאת הדברה ביולוגית.

<מעיין אשל: מפזרים זבובים עקרים.

<מעיין אשל: הם מתרבים עם הזבובים הלא עקרים כך שהדור הבא כבר לא קיים ואין זבובים.

<מעיין אשל: זה המפגע הכי גדול שיש לנו.

<מעיין אשל: 700 אלפי שקלים הולכים לתמיכה בענף הדיג.

ניסן סלומינסקי: מי בעד לאשר את העברה מס' 15, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 15 אושרה

ניסן סלומינסקי: פנייה מס' 16.

<מעיין אשל: למשרד החקלאות יש שני סעיפים שבהם הוא מנהל את תקציבו:

<מעיין אשל: סעיף 92 שבו הוא מנהל את סעיף תקציב התמיכות וכל מיני דברים שסיפרתי לכם עליהם עכשיו, וסעיף 33 הוא סעיף השכר והתפעול שלו.

<מעיין אשל: הוא עושה שינוים פנימיים בסעיף השכר והתפעול שלו.

<מעיין אשל: הוא מעביר מתוך הרזרבות הפנימיות בסעיף לתוך סעיפי התפעול והפעילות המקצועית.

<מעיין אשל: הוא מעביר 22 מיליון 600 שקלים לצורך תקציב התפעול, רובו למחשוב, חלק לפעילות שוטפת של חשמל, מים וארנונה והשתתפות בפעילות הסיירת הירוקה.

<מעיין אשל: יש את אותו סעיף תפעול במינהל המחקר החקלאי.

<מעיין אשל: גם אליו מועברים 3 וחצי מיליון שקלים.

ניסן סלומינסקי: מי בעד לאשר את העברה מס' 16, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 16 אושרה נעבור עכשיו לרביזיות.

ניסן סלומינסקי: רביזיה מס' 3 על פנייה מס' 3 בנוגע לשירותי בריאות הנפש.

ניסן סלומינסקי: מי בעד, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 4

ניסן סלומינסקי: הרביזיה לא אושרה על פנייה מס' 7 ו-8 הייתה רביזיה בנושא רשות הטבע והגנים.

ניסן סלומינסקי: מי בעד הרביזיה על רשות הטבע והגנים, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 4

ניסן סלומינסקי: הרביזיה לא אושרה רביזיה על פנייה מס' 9 בנושא מינהל הפיתוח במשרד החינוך.

ניסן סלומינסקי: מי בעד הרביזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 4

ניסן סלומינסקי: הרביזיה לא אושרה אנחנו עוברים לפנייה מס' 17,18.

<יוסי: הפנייה נועדה להעברת 2 מיליון 720 אלף שקל עבור הדרכות ברשויות המקומיות במשרד החינוך על-מנת להטמיע את המעבר לניהול עצמי של בתי הספר.

יעקב ליצמן: למה לא יכולת להעביר את זה יחד עם הפנייה של משרד החינוך?

<יוסי: כי זו העברה בין סעיפים.

<יוסי: היה פה איזה עניין טכני לגבי אם מצרפים פנייה לפנייה.

יעקב ליצמן: למה צריך עוד פנייה?

יעקב ליצמן: היה לפני 2 דקות - -

<יוסי: יש מגבלות טכניות.

יעקב ליצמן: אותו דבר עושים.

יעקב ליצמן: מעבירים מסעיףX לסעיף y באותה פנייה.

<יוסי: בשביל שיהיה ניתן לעקוב אחרי העברות בין הסעיפים עושים לעיתים העברות בין סעיפים.

יעקב ליצמן: אתה אומר לנו שעד עכשיו ניתן לעקוב, רק עכשיו פתאום לא ניתן.

<יוסי: כיוון שזה מעבר בין סעיפים ממשרד החינוך לסעיף - -

ניסן סלומינסקי: מי בעד סעיף 17,18, ירים את ידו?

ניסן סלומינסקי: מי נגד סעיף 17,18, ירים את ידו?

ניסן סלומינסקי: בעד – רוב

ניסן סלומינסקי: העברה מס' 17,18 אושרה פנייה 19,20

<צחי דוד: הפנייה מחלקת 12 מיליון שקלים בפירוט הבא: 5 מיליון שקלים עבור יועצים.

<צחי דוד: המשרד נמצא בתקופה של גידול מאוד מאוד משמעותי בפעילות בשוק הנדל"ן.

<צחי דוד: חלק מהמענה של הממשלה לעליית מחירי הדיור הוא הגדלת היקפי שיווק יחידות הדיור והגדלת היקפי עבודות הפיתוח הנלוות להן.

<צחי דוד: לאור זאת נדרשים למשרד יועצים נוספים בתחום הפיתוח, בתחום התכנון.

<צחי דוד: זה בא על רקע תכנית הפרישה שבוצעה במשרד לאחרונה של חלק מהעובדים המבוגרים.

יעקב ליצמן: אני יכול לדעת את תוצאות הסקר.

<צחי דוד: המשרד מבקש בפרויקטים בפריפריה שמיועדים בעיקר ל"בנה ביתך" ולהגעה של אוכלוסייה לפריפריה, לבצע פעולות פרסום במקביל לשיווק.

<צחי דוד: המשרד משווק מגרשים רבים מאוד ל"בנה ביתך" בפריפריה.

<צחי דוד: זאת שיטת השיווק המקובלת.

<צחי דוד: הוא מעוניין לעשות פעילות סביב שיווקים לקבלנים.

<צחי דוד: נושא אחרון הוא מחקרים וסקרים.

<צחי דוד: משרד הבינוי והשיכון אמון רגולטורית על ענף הבניין.

<צחי דוד: הוא מבצע פעולות של מחקר בתחום תיעוש הבנייה, בתחום הביקושים לדיור.

יעקב ליצמן: על מה הסקרים?

ניסן סלומינסקי: גם הורדת המחירים?

<צחי דוד: בטח.

משה גפני: המחירים עולים.

<צחי דוד: אחד המחקרים הגדולים שהמשרד הוציא הוא על מבנה הביקושים בשוק ההשכרה, איזה אורך חוזים הציבור מבקש, איזה אורך חוזים המשכירים הפרטיים מוכנים לתת, מה המאפיינים, מה תמהיל הביקושים.

<צחי דוד: זאת עבודה מאוד מאוד גדולה שנעשתה במשרד.

<צחי דוד: היא משמשת אותנו עד היום.

קארין אלהרר: זאת עבודה שנעשתה כבר?

<צחי דוד: נתתי דוגמה לעבודה גדולה שנעשתה.

<צחי דוד: המשרד מבקש לבצע עבודות נוספות.

ניסן סלומינסקי: אתם מעבירים עכשיו את התוצאות האלו לוועדה המיוחדת שקמה באוצר בנושא ההשכרה?

<צחי דוד: אנחנו משתמשים בזה הרבה מאוד.

ניסן סלומינסקי: תגבו מהם עלויות?

<צחי דוד: אתה מתכוון שצריך לשלם להם.

ניסן סלומינסקי: צריכים לשלם, הם השקיעו כסף.

יעקב ליצמן: ניסן, אתה מדבר על הוועדה של אורי שני?

ניסן סלומינסקי: כן.

יעקב ליצמן: זה סעיף אחד.

משה גפני: אני רק מדבר מקצועית.

משה גפני: אם זו ועדה שהממשלה החליטה - -

ניסן סלומינסקי: גם אנחנו מדברים מקצועית.

ניסן סלומינסקי: הממשלה לא החליטה, זו רק הוועדה.

ניסן סלומינסקי: הממשלה עדיין לא החליטה.

ניסן סלומינסקי: אולי הפתיעו אותי היום.

יעקב ליצמן: למה אנחנו צריכים לאשר?

ניסן סלומינסקי: זה למשרד השיכון.

קארין אלהרר: האם המחקרים בוצעו או יבוצעו?

<צחי דוד: יבוצעו.

<צחי דוד: נתתי סתם דוגמה למשהו שהוא מאוד מוכר.

יעקב ליצמן: חלק מהדברים עשיתם.

עפר שלח: זה משרד שתקציבו הוא יותר מ-2 מיליארד שקל.

עפר שלח: יש לו תקציבים די גדולים.

עפר שלח: זה סופר פעילות שוטפת.

עפר שלח: זה קצת כמו צה"ל, שכל תקציבו הוא לעמוד ואחר כך כשהוא רוצה לירות הוא מבקש יותר כסף.

עפר שלח: למה משרד בסדר גודל כזה גדול צריך עוד 12 מיליון שקל לפעילות שהיא כל כך פעילות שוטפת?

ניסן סלומינסקי: זה מתקציבו.

ניסן סלומינסקי: זה התקציב שלו עצמו, זה לא כסף נוסף.

<צחי דוד: למשרד השיכון יש 3 סוגי תקציבים: יש לו את תקציב הפיתוח של המשרד, יש לו תקציב סיוע ויש לו תקציב רגיל.

<צחי דוד: פה אנחנו מדברים על התקציב הרגיל של המשרד.

<צחי דוד: התקציב הרגיל של המשרד הוא כ-200 מיליון שקלים, מתוכו 160 משכורות.

<צחי דוד: כל האמרכלות, הארנונה, היועצים, המחקרים וכל מה שדיברנו עליו עכשיו הוא 40 מיליון שקלים.

<צחי דוד: המשרד מבצע העברה פנימית, כמו שאמר היושב-ראש, בתקציב הסיוע מתחום התשלום לבנקים לנושאים האלה כי הוא מרגיש שהתקציבים שלו לא מספיקים בנושאים האלה.

קארין אלהרר: על חשבון מה זה בא?

<צחי דוד: מדובר בחיסכון.

<צחי דוד: למשרד ולנו יש סיכום שאם יש חיסכון והתייעלות בתשלומי העמלות לבנקים, זאת אומרת שהמשרד הצליח להתייעל, הוא יכול להשתמש בחיסכון שהוא ביצע בעמלות.

<צחי דוד: למען הסר ספק, זה לא העברות לפרטים, מדובר בעמלות לבנקים.

<צחי דוד: הבנק מקבל עמלה.

<צחי דוד: בעבר הוא קיבל עמלה גבוהה.

<צחי דוד: המשרד עשה הסכמים טובים.

<צחי דוד: היום הוא משלם עמלה פחותה לבנקים.

ניסן סלומינסקי: אחד היועצים שלוקחים זה מישהו שמומחה בנושא הזה והצליח להוריד את העמלות לבנקים.

ניסן סלומינסקי: כתוצאה מזה יש כסף ואפשר לעשות את זה.

קארין אלהרר: למה לא מגדילים את הסיוע?

<צחי דוד: העברה נובעת מחיסכון בעמלות לבנקים.

<צחי דוד: המשרד משתמש בזה לשימושים אחרים.

יעקב ליצמן: תסביר לוועדה כמה כסף נשאר לך בשנת 2012 בסעיף המשכנתאות.

<צחי דוד: בסעיף הסיוע של משרד השיכון היה גירעון בסוף שנת 2012.

יעקב ליצמן: כמה הסעיף כולו?

<צחי דוד: היה עודף לא מחויב.

יצחק כהן: כמה?

<צחי דוד: אני לא זוכר.

יעקב ליצמן: כמה נשאר לך עכשיו?

<צחי דוד: השנה אנחנו עוברים מבחינת קצב הביצוע את התקציב ששמנו במשכנתאות.

<צחי דוד: אין שם יתרות.

ניסן סלומינסקי: מתברר שבגלל הגידול העצום בלקיחת משכנתאות - -

יעקב ליצמן: לא בגלל זה.

יעקב ליצמן: בגלל שקיצצו אין כסף.

ניסן סלומינסקי: מי בעד לאשר את העברה מס' 19,20, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 19,20 אושרה

אחמד טיבי: רביזיה.

ניסן סלומינסקי: פנייה מס' 23,24.

אלעזר שטרן: יש 3 דברים שמפריעים לנו.

אלעזר שטרן: אחד הדברים הוא תלמידי חו"ל.

אלעזר שטרן: זה סיפור שנכון היה שייפתר.

אלעזר שטרן: אני שאלתי קודם שאלה את הממ"מ.

אלעזר שטרן: מדינת ישראל משקיעה בתכנית מסע - אני מקווה שהתוצאות שלה יהיו יותר טובות ממה שהן היום - בשביל להביא אנשים לשהות בארץ על מנת שבסוף יישארו.

אלעזר שטרן: אני חושב שהסיפור הזה של תלמידי חו"ל - אני לא חושב שזה שייך רק למגזר החרדי - זה סוג של תכנית מסע.

אלעזר שטרן: אם היו קוראים לזה מסע לא היה פה דיון.

אלעזר שטרן: קוראים לזה תלמידי חו"ל.

אלעזר שטרן: אני כחבר קואליציה אסייע בעניין הזה.

אלעזר שטרן: חבר הכנסת שלח ואני יושבים בוועדה לשוויון בנטל.

אלעזר שטרן: אנחנו רואים את התוצאות הלא משביעות רצון בגיוס חרדים - -

גילה גמליאל: גם בגיוס נשים.

אלעזר שטרן: גם שירות לאומי במגזר הערבי מרצון.

אלעזר שטרן: דווקא אלה דברים שהתחדשו מהתקציב לעכשיו.

אלעזר שטרן: הכיוונים די ברורים.

אלעזר שטרן: אני מסתכל בתקציב הזה.

אלעזר שטרן: אין לזה זכר.

אלעזר שטרן: יש פרסומים או יועצים שאני לא יודע למה.

אלעזר שטרן: לדברים האלה אין.

אלעזר שטרן: אני לא צריך את הכסף הזה.

אלעזר שטרן: זו לא עמותה של אבא שלי, אלו לא עמותות אני לא יודע של מי, אלה אינטרסים של המדינה שהושמו על השולחן.

ניסן סלומינסקי: אני יודע שאנחנו רוצים לפתור נושאים שכואבים לחברי כנסת אחרים, מה עוד שהם כואבים גם לי.

ניסן סלומינסקי: הנושא של בני חו"ל הוא שערורייה.

ניסן סלומינסקי: אפילו עופר יעיד שדיברתי איתו.

ניסן סלומינסקי: פתחתי את הישיבה ואמרתי שאני עובד על זה קשה מאוד.

ניסן סלומינסקי: זה נמצא באמצע תהליך שמחכה כל רגע לתשובה.

ניסן סלומינסקי: אם לא תהיה תשובה חיובית נדע איך לעשות שביתה גם פה.

ניסן סלומינסקי: נעשה את זה.

ניסן סלומינסקי: אין לי עכשיו תשובה.

ניסן סלומינסקי: זה דבר שהתחדש באמצע שבוע שעבר להפתעתי, בניגוד להרבה הבטחות.

ניסן סלומינסקי: ראש הממשלה היה בחו"ל.

ניסן סלומינסקי: דיברתי איתם גם כשהם היו בניו-יורק.

ניסן סלומינסקי: יש איזה תהליך מסוים שאין לי פתרון.

ניסן סלומינסקי: יכול להיות שיהיה לי פתרון.

ניסן סלומינסקי: אם לא, אנחנו נפעל במסגרת הזאת.

ניסן סלומינסקי: אין לי פתרון היום.

ניסן סלומינסקי: לא נתנו לי את המנדט.

ניסן סלומינסקי: אם היו נותנים עוד אורכה יכול להיות שהייתי מביא תשובה.

ניסן סלומינסקי: הם אמרו שהם יכולים גם לצלצל באמצע.

ניסן סלומינסקי: לא צלצלו.

ניסן סלומינסקי: העלו בפניי גם נושא אחר שבדקתי.

ניסן סלומינסקי: אין שם גזירה, מה שנקרא, אבל ידברו עליו.

ניסן סלומינסקי: אני מנסה לשחרר, מה עוד שהדברים האלה הם גם דברים שכואבים לי, לא רק להם.

ניסן סלומינסקי: לגבי הנושא שדיברת עליו של השוויון בנטל.

ניסן סלומינסקי: אני לא בוועדה.

ניסן סלומינסקי: אני לא מודע לזה.

ניסן סלומינסקי: הדברים לא מסוכמים.

ניסן סלומינסקי: אני מניח שהם באמצע דיונים.

עפר שלח: יש התחייבות של האוצר על כך שתהיה עמידה תקציבית לגבי הדברים שיסוכמו.

עפר שלח: הדברים עוד לא סוכמו.

עפר שלח: אתה מכיר את המעורבות שלי בעניין.

ניסן סלומינסקי: לכן זה לא רלוונטי להעלות את זה עכשיו.

אלעזר שטרן: דיברתי על אלה שמתגייסים היום, לא על אלה שהתגייסו.

אלעזר שטרן: בני חו"ל זה לא הבייבי של אבא שלי.

אלעזר שטרן: אנחנו מדברים על זה מהפעם הקודמת.

אלעזר שטרן: גם אתה וגם רובי.

אלעזר שטרן: אני לא מדבר על ליצמן.

ניסן סלומינסקי: לפני ההצבעה על תקציב המדינה קיבלתי הבטחה.

גילה גמליאל: קיבלת הבטחה, אבל לא עומדים בהבטחה.

<מיצחק כהן: ניסן, גם בתקציב הישיבות אמרת שזה לא יקרה.

<מיצחק כהן: היום זו קטסטרופה.

<מיצחק כהן: מחקו את התקציב, חוץ מישיבות ההסדר הציוניות.

<מיצחק כהן: אתה אמרת שלא יהיה כזה קיצוץ חד.

ניסן סלומינסקי: אמרתי מה כן ומה לא.

יעקב ליצמן: אני אזכיר לך מהישיבה הקודמת.

יעקב ליצמן: אמרתי שאני אצביע בעד ההתנחלויות על אף שהיו עלי לחצים גדולים מאוד שלא.

יעקב ליצמן: ברגע שהגיע הנושא של חו"ל השתוללנו.

יעקב ליצמן: אם לא תבואו ותגידו דברים ברורים בנושא חו"ל -לפחות להתחיל עכשיו - יהיה כאן גיהינום.

יעקב ליצמן: יש לי זמן, אני פנוי כל השבוע.

ניסן סלומינסקי: אני אומר לך שאני באמצע העבודה על זה.

ניסן סלומינסקי: אם הייתי אומר לך שזה לא מעניין - -

יעקב ליצמן: אתה יושב-ראש ועדה, אתה מכיר את הוועדה.

יעקב ליצמן: יושב-ראש ועדה קם בוקר אחד ואומר, רבותיי, האוצר לא יודע, לא מביא, תודה רבה - -

ניסן סלומינסקי: יכול להיות.

ניסן סלומינסקי: אני עוד לא עובד ככה.

ניסן סלומינסקי: אני מנסה קודם כל להגיע להבנות.

ניסן סלומינסקי: יכול להיות שכן.

ניסן סלומינסקי: אם לא, תהיה דרך אחרת.

ניסן סלומינסקי: מנסים קודם בדרך אחרת.

יעקב ליצמן: זאת הדרך.

יעקב ליצמן: אני במקומך הייתי אומר, "רבותיי, תביאו פתרון, אני לא מסתדר עם חברי הכנסת, הם משתוללים, הם לא נורמאליים וזה מה שאני רוצה".

ניסן סלומינסקי: אני עוד לא בטוח שיש לנו בוועדה רוב לזה.

ניסן סלומינסקי: אני עובד בדרך אחרת.

ניסן סלומינסקי: אני מנסה קודם כל בדרך הטובה והנכונה, מה עוד שיש.

משה גפני: מה השגת עד עכשיו בדרך הזאת?

ניסן סלומינסקי: אם נצליח – טוב.

ניסן סלומינסקי: לא נצליח, נעבור לדרך אחרת.

אלעזר שטרן: 3 חודשים אנחנו מבינים פה בוועדה שזה צריך להיות מתוקן.

ניסן סלומינסקי: יש לך טעות.

ניסן סלומינסקי: כשהצבענו על התקציב הסעיף הזה לא היה צריך להיות בפנים.

ניסן סלומינסקי: הוא לא היה.

ניסן סלומינסקי: שי פירון רק לפני שבוע וחצי חתם עליו.

ניסן סלומינסקי: עד אז הוא לא היה צריך להיות.

אלעזר שטרן: באותו לילה, לפני ההצבעה על התקציב, דיברנו פה בוועדה על הסעיף הזה.

ניסן סלומינסקי: אמרתי לכם שיש לי התחייבות של ראש הסיעה.

אלעזר שטרן: זה בדיוק מה שאני אומר לך.

אלעזר שטרן: אמרת אז, אבל זה לא נהיה.

ניסן סלומינסקי: אני מנסה.

אלעזר שטרן: יש לך כלי עכשיו.

יעקב ליצמן: ניסן, אתה לא יודע מה הכוח שלך, עם כל הכבוד.

יעקב ליצמן: אתה אומר לגבי זה שיהיה ביום שלישי ושיביאו פתרון.

אלעזר שטרן: למה מה שלא הצלחנו 3 חודשים נצליח עכשיו?

ניסן סלומינסקי: הקואליציה הזאת בנויה שונה מקואליציות אחרות.

ניסן סלומינסקי: אף פעם לא היה מצב ששר האוצר לא היה במפלגת השלטון והיה בעוצמה כזאת שהוא יכול היה להגיד "לא" לראש ממשלה.

ניסן סלומינסקי: אני סתם אומר.

ניסן סלומינסקי: אני לא אומר על המקרה הזה.

ניסן סלומינסקי: זאת סיטואציה חדשה שצריך להתרגל אליה.

ניסן סלומינסקי: יש הרבה יותר קשיים ממה שהיו.

ניסן סלומינסקי: צריכים ללמוד איך לעבוד עם זה.

ניסן סלומינסקי: אולי כן נצליח, אול לא.

ניסן סלומינסקי: נראה.

ניסן סלומינסקי: תאמין לי, זה שונה מכל השנים שהיו.

יעקב ליצמן: גם כשראש הממשלה בארץ הוא בחו"ל.

ניסן סלומינסקי: אם הייתי אומר בהתחלה, "רבותיי, לא מעניין אותי הנושא של בני חו"ל", או הייתי אומר, "ניסיתי ונכשלתי", זה סיפור אחר, אבל אני אומר שאנחנו באמצע תהליך.

ניסן סלומינסקי: תאמין לי, בכל הרמות אנחנו עובדים על זה.

ניסן סלומינסקי: אני מקווה שנצליח.

אלעזר שטרן: לא ניסית את כל הדברים חוץ מזה?

ניסן סלומינסקי: אני מנסה.

ניסן סלומינסקי: אנחנו באמצע תהליך.

ניסן סלומינסקי: אתה יודע שראש הממשלה היה בחו"ל.

ניסן סלומינסקי: הוא חזר רק עכשיו.

יעקב ליצמן: לא מעניין אותו כלום, שלא יספרו לי סיפורים.

ניסן סלומינסקי: אני רוצה את זה בלי קשר למה שליצמן רוצה.

ניסן סלומינסקי: אני רוצה את זה כיוון שאני חושב שזה צריך להיות.

יעקב ליצמן: הדרך לעשות את זה היא לסגור את הישיבה.

ניסן סלומינסקי: מאחר וועדת כספים תהיה כל שבוע, אז זה לא דבר חד פעמי שאני צריך לעשות.

גילה גמליאל: ניסן, מה שמנסים לומר לך שזה לא יעלה על הדעת.

גילה גמליאל: זאת פשוט חרפה שפעם ראשונה שליושב-ראש ועדת כספים יש הבטחה מפורשת מהאוצר והאוצר לא עומד בה.

ניסן סלומינסקי: אני אמרתי הבטחה מהאוצר?

גילה גמליאל: מה זה משנה ממי.

גילה גמליאל: יש לך הבטחה מפורשת בעניין.

גילה גמליאל: יש לך הבטחה ממישהו בדרג הבכיר שאתה לא יכול לממש.

גילה גמליאל: למה?

גילה גמליאל: ככה.

ניסן סלומינסקי: ניסיתי להסביר לך שהיום זה שונה קצת.

גילה גמליאל: אין מצב כזה.

גילה גמליאל: ברגע שקיבלת הבטחה שנוגעת לרוב חברי וחברות הוועדה, מן הראוי שהיא תמומש.

גילה גמליאל: עברו 3 חודשים.

גילה גמליאל: זה המון זמן.

גילה גמליאל: מה שמצפים ממך חברי הוועדה זה לשמר את כבודך, להגן עליך, לתת לך גיבוי ולומר לך שאנחנו איתך במהלך הזה.

גילה גמליאל: תפתור את הסוגיה.

ניסן סלומינסקי: גילה, זה רק שבוע וחצי.

גילה גמליאל: 3 חודשים מהכנת התקציב.

ניסן סלומינסקי: מה פתאום.

ניסן סלומינסקי: אז לא היה ביטול.

ניסן סלומינסקי: הוא חתם על זה רק לפני שבוע וחצי.

ניסן סלומינסקי: עד אז הבנו שהכל בסדר.

ניסן סלומינסקי: רק לפני שבוע וחצי הוא חתם על זה בהפתעה.

גילה גמליאל: תציב דד-ליין.

ניסן סלומינסקי: כל שבוע אפשר לעשות את השריר הזה.

גילה גמליאל: זה נכון, אבל יחד עם זה תיתן לחברים על-מנת שלא נצטרך למצוא את עצמנו כאן נגררים בישיבות אין סופיות.

גילה גמליאל: מפאת התחושה הכללית מן הראוי שתציב דד-ליין לחברים.

יצחק כהן: הוא יכול לזלזל בחברים.

ניסן סלומינסקי: אני לא עושה את זה בגלל שככה נושכים פה.

ניסן סלומינסקי: זאת לא הדרך.

ניסן סלומינסקי: אני עושה את זה בגלל שאני מאמין בדבר ואני חושב שצריך לעשות, אחרת כל אחד שיש לו איזה משהו שהוא ירצה יתחיל לעשות "שביתה איטלקית".

ניסן סלומינסקי: לא זאת השיטה.

גילה גמליאל: אם יושב-ראש הוועדה אומר את הדברים בפני חברות וחברי הוועדה, הוא מעוניין שיתייחסו ברצינות לדברים שהוא אומר.

גילה גמליאל: ברגע שאתה אמרת שהנושא הזה מובטח לך, אנשים רוצים - -

ניסן סלומינסקי: מה את רוצה?

ניסן סלומינסקי: שאני לא אגיע לסיכום?

גילה גמליאל: אנחנו רוצים לעזור לך להגיע לסיכום.

ניסן סלומינסקי: תעזרי לי בדרך שאני רוצה.

גילה גמליאל: אנחנו אומרים לך שאנחנו נותנים לך גיבוי בעניין הזה על-מנת שיהיה לך יותר קל.

גילה גמליאל: יש לך גיבוי מאיתנו.

גילה גמליאל: לך לאוצר ותבהיר להם שיש לך גיבוי מחברי הוועדה.

יעקב ליצמן: את כל הדרכים כבר ניסית.

ניסן סלומינסקי: עוד לא.

ניסן סלומינסקי: אני באמצע.

יעקב ליצמן: ניסית הכל.

ניסן סלומינסקי: למה אם אני אומר לך שאני באמצע, אתה אומר שעשיתי?

יצחק כהן: בואו נראה מה הוא הגיע עד האמצע.

יעקב ליצמן: לא צריך עדכון.

יעקב ליצמן: אני אומר לך שאם לא יהיו העברות תקציביות הם יתנו לך הכל.

ניסן סלומינסקי: כשהיה צריך גם עשיתי את זה פעם אחת.

יצחק כהן: מתי?

יצחק כהן: לא בקדנציה הזאת.

ניסן סלומינסקי: כשאני ארצה ואני ארגיש שאני צריך אני אעשה.

ניסן סלומינסקי: בינתיים אני חושב שאפשר להגיע - -

אלעזר שטרן: יש ברקע סיפור מוכחש על התחייבויות קואליציוניות.

אלעזר שטרן: לא משנה איך נקרא לזה, בסדר?

אלעזר שטרן: אני אומר לך שאני, אלעזר שטרן, שמעתי את זה מיותר מידי אנשים כדי שאני אדע שאין בדברים האלה כלום.

אלעזר שטרן: כנראה קוראים לזה במילים אחרות.

אלעזר שטרן: המקרה הזה שאני שם אותו עכשיו, כמו המקרה הקודם, זה לא בא ממצביעי "התנועה".

אלעזר שטרן: אני אומר לך שאין שם אחד שהצביע למפלגה שאני בא ממנה.

אלעזר שטרן: אני חושב שזה באמת סוג של עיוות.

אלעזר שטרן: כשאני מסתכל על ה-170 מיליון ל"בית היהודי" או לא יודע כמה - -

ניסן סלומינסקי: לא הבנתי.

ניסן סלומינסקי: מדובר על 13 מיליון שקל.

ניסן סלומינסקי: לא הבנתי מה שאמרת עכשיו.

אלעזר שטרן: תראה כמה אנחנו מעבירים פה עכשיו.

ניסן סלומינסקי: על מה אתה מדבר?

ניסן סלומינסקי: דיברת על בני חו"ל?

אלעזר שטרן: כן.

ניסן סלומינסקי: זה 12.5 מיליון.

ניסן סלומינסקי: מה אתה רוצה?

אלעזר שטרן: מה אני רוצה?

אלעזר שטרן: אם אתה רוצה להשתמש בנו, תשתמש בנו.

ניסן סלומינסקי: אני יכול להשתמש בך גם בשבוע הבא.

אלעזר שטרן: אתה יכול להשתמש בי גם - -

ניסן סלומינסקי: אם נניח נמצה ונראה שאי אפשר, נשתמש בזה בשבוע הבא.

ניסן סלומינסקי: מה קרה?

ניסן סלומינסקי: לא יותר נעים לעשות את זה בדרך טובה?

אלעזר שטרן: אם תגיד לי עכשיו שבשבוע הבא אתה לא מעביר העברות אם אין את זה, אז אני מסודר.

ניסן סלומינסקי: לא יודע להגיד לך שבוע הבא.

יעקב ליצמן: כל עוד הוא לא יאיים עם העברות לא יהיה כלום.

יעקב ליצמן: אני מכיר את האוצר.

יעקב ליצמן: הוא צריך להגיד, "רבותיי, אין יותר".

ניסן סלומינסקי: העברה מס' 23 ו-24.

<יוסי: הפנייה התקציבית נועדה להעברת עודפים מחויבים שהועברו לסעיף 18.

<יוסי: ישנם נושאים שעברו לסעיף 06, לכן העודפים שהועברו בתוך סעיף 18 עוברים כעת לסעיף 06, לאן שהנושאים האלה עברו.

זבולון כלפה: מה זה סעיף 06?

<יוסי: סעיף 06 הוא סעיף תפעול משרד הפנים.

<יוסי: סעיף 18 זה סעיף העברות לרשויות מקומיות.

<יוסי: עיקר הכסף זה בגין רכישות שמשרד הפנים מבצע לשעת חירום.

<יוסי: מה שעבר לסעיף 06 זה חלק מהפעולות של משרד הפנים.

זבולון כלפה: אתה מוריד מהסעיף של הרשויות המקומיות, נכון?

<יוסי: זה תחום שעבר מסעיף 18 לסעיף 06.

זבולון כלפה: לאותו שימוש?

ניסן סלומינסקי: מי בעד לאשר את העברה מס' 23,24, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע, ירים את ידו?

ניסן סלומינסקי: בעד – רוב

ניסן סלומינסקי: העברה מס' 23 ו-24 אושרה

יעקב ליצמן: רביזיה.

ניסן סלומינסקי: העברה מס' 25 ו-26.

<ניר רנסל: הפנייה הזאת נועדה להעברת עודפים מחויבים בסך 4056 אלפי שקלים מסעיף 56 לסעיף 08 בהתאם להעברת פעילות הנציבות לשוויון זכויות מסעיף 56 לסעיף 08.

משה גפני: למה מעבירים את זה?

קארין אלהרר: אפשר לקבל הסבר?

<ניר רנסל: כחלק מתהליך "חריש עמוק" סעיף 56 נסגר.

<ניר רנסל: פעילות נציבות שוויון זכויות הועברה לתוך סעיף 08.

<ניר רנסל: מדובר בדיוק באותה פעילות.

<ניר רנסל: זאת אותה פנייה שאושרה בוועדה לפני כשבוע וחצי.

קארין אלהרר: זה לא אגף שהוא תחת משרד המשפטים?

<ניר רנסל: נכון.

<ניר רנסל: סעיף 08 זה משרד המשפטים.

<ניר רנסל: הוועדה אישרה את העברת העודפים, אבל על פי חוק יסודות התקציב אין אפשרת להעביר עודפי תקציב משנה לשנה אלא לסעיף בו הם נוצרו, לכן העודפים הועברו לסעיף 56 שנפתח במיוחד לצורך העברת הפנייה.

<ניר רנסל: כרגע אנחנו מבקשים להעביר אותם לאיפה שפעילות נציבות שוויון זכויות נמצאת, שזה סעיף 08.

ניסן סלומינסקי: מי בעד לאשר את פנייה מס' 25,26, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מס' 25,26 אושרה העברה מס' 27,28

<ניר רנסל: פנייה תקציבית זו נועדה להעברת סך של 9889 אלפי שקלים בגין עודפים מחויבים מסעיף 55 לסעיף 83 בהתאם להעברת הפעילות לסעיף זה.

יעקב ליצמן: לאיזה נושאים?

<ניר רנסל: סעיף 55 היה סעיף הפיתוח של משרד האוצר.

<ניר רנסל: זה אותו הסבר כמו הפנייה הקודמת.

<ניר רנסל: העודפים שנוצרו בשנה שעברה נוצרו בסעיף 55.

<ניר רנסל: הוועדה אישרה להעביר אותם משנת 2012 לשנת 2013.

<ניר רנסל: סעיף 55 נסגר כחלק מאותו תהליך שנקרא "חריש עמוק".

<ניר רנסל: כרגע אנחנו מבקשים להעביר את העודפים האלה לסעיף הפיתוח שנקרא סעיף 83 אליו הועברה הפעילות.

גילה גמליאל: אתה מוריד מהפיתוח.

<ניר רנסל: אנחנו מורידים מסעיף שנסגר.

<ניר רנסל: סעיף 55 אינו פעיל יותר.

<ניר רנסל: אנחנו מבקשים להעביר את זה לסעיף 83, שזה תקציב פיתוח.

<ניר רנסל: זה התקציב החדש.

יצחק כהן: מה ההבדל בין הפיתוח הזה לפיתוח הזה?

<ניר רנסל: זה כחלק מתהליך "חריש עמוק"?

יצחק כהן: תסביר מה זה "חריש עמוק".

ניסן סלומינסקי: כשדיברנו על חוק ההסדרים ייעדנו חלק מישיבה כדי לשמוע.

ניסן סלומינסקי: עו"ד בריס בא במיוחד כדי לנסות להסביר לנו את השינוי שהאוצר עשה בהורדת כמה שיותר סעיפים על מנת שאפשר יהיה לרכז כך שלא תהיה מאסה עצומה של סעיפים.

ניסן סלומינסקי: זה נקרא "חריש עמוק".

ניסן סלומינסקי: אנחנו רצינו לשמוע על הנושא של "חריש עמוק", רק בזמנו לא הצלחנו להגיע לזה כי הסעיף שלפני כן לקח את כל הזמן.

ניסן סלומינסקי: אז כבר זרמנו.

ניסן סלומינסקי: אם חברי הוועדה ירצו נוכל להביא את נציגי האוצר על מנת לשמוע את ההתייעלות שלהם בנושא של הסעיפים.

ניסן סלומינסקי: זה המשמעות של "חריש עמוק".

משה גפני: כמה כסף יש ברזרבה הכללית עכשיו?

ניסן סלומינסקי: בפנייה הזאת לא רשום.

ניסן סלומינסקי: בפנייה הזאת הרזרבה הכללית היא 594 מיליון.

ניסן סלומינסקי: אני לא חושב שזה רלוונטי.

משה גפני: אני רוצה לדעת כמה יש ברזרבה הכללית.

משה גפני: זה משנה אם אני מצביע בעד או נגד.

יעקב ליצמן: תשאל את מופז.

יעקב ליצמן: הוא אמר שהחביאו שם כסף.

משה גפני: מישהו יכול להגיד לי כמה כסף יש ברזרבה הכללית על מנת שנדע?

משה גפני: לא כתוב פה הסכום האמיתי.

משה גפני: אין חצי מיליארד ברזרבה הכללית.

משה גפני: אדוני יושב-ראש הוועדה, כמה יש ברזרבה הכללית?

ניסן סלומינסקי: אני לא יודע להגיד לך, אבל אני מבקש מניר או מיוגב להביא לנו לישיבה הבאה את הסכום.

משה גפני: אין חצי מיליארד שקל ברזרבה הכללית.

משה גפני: אתם יודעים שאני יודע.

ניסן סלומינסקי: יוגב, אני יכול להראות לך העברות שבהן כתוב רזרבה כללית על סך של יותר ממיליארד, או אני לא יודע כמה.

ניסן סלומינסקי: אני לא יודע בדיוק.

ניסן סלומינסקי: זה חלק מהשאלות שפעם רציתי שיסבירו, אבל אמרתי שיש יותר מידי שאלות.

גילה גמליאל: זה אחד מהסעיפים שהם פוליטיים.

גילה גמליאל: אמיר לוי חתום עליהם.

ניסן סלומינסקי: צריכים להבין את הקוד.

ניסן סלומינסקי: יש להם כאן איזה שהוא קוד בנושא של רזרבה כללית.

ניסן סלומינסקי: נצטרך לשאול אותם.

ניסן סלומינסקי: תנסו לבוא לאחת הישיבות.

משה גפני: לא לאחת הישיבות, לישיבה הבאה.

גילה גמליאל: האמת שכן.

גילה גמליאל: אם זה הולך לעלות סדרתי כל פעם, שיתנו על זה הסבר.

ניסן סלומינסקי: כל כך הרבה דברים דחינו לישיבה הבאה, שאולי תהיה שביתה, מה אתה יודע.

ניסן סלומינסקי: זה יהיה באחת הישיבות.

גילה גמליאל: שלא יהיו שביתות בישיבה על הריכוזיות.

ניסן סלומינסקי: מי בעד לאשר את פנייה מס' 27,28, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 27,28 אושרה

משה גפני: בישיבה הבאה נקבל מה הסכום של הרזרבה הכללית?

ניסן סלומינסקי: כן.

ניסן סלומינסקי: פנייה מס' 29,30.

<צחי דוד: הפנייה נועדה לתגבור הפעילות השוטפת של משרד השיכון.

גילה גמליאל: נשמע לכם הגיוני להביא באותו יום את הסקרים שלכם, את המומחים, את היועצים ועכשיו גם עוד 25 מיליון לפעילות שוטפת של המשרד?

גילה גמליאל: על פניו זה נשמע לא פרופורציונאלי לעצם המשרד עצמו.

גילה גמליאל: 25 מיליון שקלים תוספת לפעילות שוטפת.

אלעזר שטרן: זה לישיבות של בני חו"ל.

גילה גמליאל: מה הסכום של ישיבות חו"ל?

ניסן סלומינסקי: גילה, פה זה לא כסף שמוסיפים.

אלעזר שטרן: מה זה משנה, זה כסף של המדינה.

גילה גמליאל: 25 מיליון שקלים לפעילות שוטפת.

משה גפני: 13 מיליון.

גילה גמליאל: לבני חו"ל 13 מיליון, ופה 25 מיליון?

ניסן סלומינסקי: זה שינוי בתוך התקציב.

אלעזר שטרן: ניסן, אני מתפלא עליך.

אלעזר שטרן: זה כסף של המדינה.

גילה גמליאל: 25 מיליון שקלים של פעילות שוטפת במשרד אחרי שהבאנו להם יועצים, סקרים וכל מה שהיה באותה ישיבה?

<צחי דוד: אני יכול להבין את התחושה לגבי סמיכות הזמנים.

גילה גמליאל: מה הפעילות השוטפת השתנתה מאז?

<צחי דוד: אני מזכיר שאנחנו בחודש אוקטובר.

<צחי דוד: המשרד ביצע בתקציב המשכי 10 חודשי פעילות, לכן יש איזה שהוא קצב יותר מהיר של העברת פניות.

<צחי דוד: הן בדרך כלל באות בהפרשים יותר גבוהים.

<צחי דוד: כרגע אנחנו מנסים לעזור למשרדים לבצע את תפקידם ואת המטלות שלהם עד סוף השנה, לכן אני יכול להבין את התחושה שלך לגבי סמיכות הזמנים.

גילה גמליאל: התוספת הזאת היא רק לחודשיים הקרובים?

ניסן סלומינסקי: זו לא תוספת, זה שינוי.

גילה גמליאל: זה תקציב שלא היה.

גילה גמליאל: מבחינתי זו תוספת לפעילות שוטפת שלא ידעו עליה במשרד כי היא לא הופיעה בתקציב.

גילה גמליאל: אם זה לא הופיע בתקציב הם לא ידעו מזה.

יצחק כהן: מה זו פעילות שוטפת?

גילה גמליאל: אם זה לא בבסיס התקציב זה אומר שזו תוספת לפעילות השוטפת שלא ידעו עליה לחודשיים הקרובים.

יצחק כהן: נגדיל את המטה.

ניסן סלומינסקי: ממש לא.

משה גפני: פעילות שוטפת של המשרד בהעברה?

גילה גמליאל: כן, בהעברה תקציבית.

גילה גמליאל: זה לא בבסיס התקציב.

גילה גמליאל: זה דבר מטורף.

גילה גמליאל: זה נשמע הזוי.

ניסן סלומינסקי: זו לא תוספת.

גילה גמליאל: יש פה סעיף שמבקשים מאיתנו להעביר לשנת 2013 סך של 25 מיליון.

יצחק כהן: רק תסביר מה זו פעילות שוטפת.

<צחי דוד: פעילות שוטפת זה חשבונות חשמל, ארנונה, כסף לשיקום שכונות, כסף לגורמים שמבצעים פעילות במסגרת ניהול הדיור הציבורי.

<צחי דוד: שיקום שכונות חברתי זה בתקציב הרגיל של משרד הבינוי והשיכון.

יצחק כהן: למה לא כתוב שיקום שכונות?

גילה גמליאל: איך קשור לפה שיקום שכונות?

<צחי דוד: אפשר לראות מיליון בפירוט התקנות.

משה גפני: מיליון שקל לשיקום שכונות חברתי.

יצחק כהן: לתפעול 21 מיליון.

עפר שלח: כששאלתי לגבי הסעיף הזה נאמר לי ש-24 מה-25 זה למשרד הראשי.

עפר שלח: תקציב פעולות זו לא תוספת, זה מתקציב הפעולות במשרד הראשי.

<צחי דוד: זו תוספת לתקציב הרגיל של משרד השיכון.

גילה גמליאל: כשאני אומרת תוספת, כבוד יושב-ראש הוועדה, אני לא אומרת סתם.

גילה גמליאל: זאת באמת תוספת.

אחמד טיבי: מתי ואיפה התקבלה ההחלטה?

<צחי דוד: תקציב משרד השיכון מורכב מ-3 חלקים.

<צחי דוד: על מנת שמשרד הבינוי והשיכון יוכל לממן מהתקציב הרגיל את כל המחויבויות שלו מבחינת אמרכלות כלפי עובדי המשרד: ארנונה, חשמל, תפעול שוטף, הוא נזקק לתוספת תקציבית.

<צחי דוד: התוספת התקציבית הזאת לא נכנסת לבסיס התקציב.

יצחק כהן: ממתי הוא ידע על הארנונה?

<צחי דוד: הארנונה ידועה הרבה זמן מראש.

אחמד טיבי: זה לא בתקציב המדינה?

גילה גמליאל: זה לא היה.

גילה גמליאל: הם הוסיפו לך את זה עכשיו.

גילה גמליאל: הוא לא מסביר למה הם לא ראו את זה מראש בתוך בסיס התקציב.

<צחי דוד: במסגרת הסיכומים בין המשרדים הוחלט שסכומים מסוימים יתוקצבו - -

משה גפני: התחילו להשתמש בחשמל יותר מקודם?

ניסן סלומינסקי: מה זה תפעול?

ניסן סלומינסקי: כתוב פה נושא של תפעול.

<צחי דוד: שוטף.

<צחי דוד: הסיכום בין המשרדים היה שחלק מהסכומים לא יועברו לתקציב המקורי – הם היו ידועים גם בעת אישור תקציב המדינה – אלא על שינויו.

<צחי דוד: חלק מהפעילות היא פעילות - יש את הדוגמא של חידוש תשתיות במשרד - שלא חוזרת על עצמה, לכן לא נכון לתקצב את זה בבסיס הפעילות.

אלעזר שטרן: מה שאתה אומר לנו זה שלא משנה מי היה השר, את זה היו מוכרחים לעשות כדי שהבניין יחזיק.

<צחי דוד: חד-משמעית.

גילה גמליאל: מדוע זה לא היה בבסיס התקציב?

אחמד טיבי: לפני חודש ידעו את זה או לא?

גילה גמליאל: מדוע אנחנו צריכים לבזבז את הזמן היקר של חברי וחברות הוועדה בזה שאתם לא עושים את העבודה שלכם בצורה יסודית?

אלעזר שטרן: אני יודע שוועדת האתיקה נזפה לא מזמן בשר השיכון על אמינות.

אלעזר שטרן: אני נדרש עכשיו להאמין לו.

אלעזר שטרן: איך אני יכול להאמין לו?

גילה גמליאל: לאור הזילות בנתונים מן הראוי לתת להם לעשות עבודה מחודשת.

ניסן סלומינסקי: צחי, האם אני יכול להבין שמאחר ומתקרבים לסוף שנה, וישנם סעיפים שאתם חוזים שלא תצליחו לממש את הכסף והוא יילקח על ידי האוצר, אתם מבקשים להעביר אותו לסעיפים שבהם אפשר יהיה לממש?

יצחק כהן: הוא אוצר.

<צחי דוד: לא.

<צחי דוד: היות ואנחנו נמצאים בחודש אוקטובר ולא היה ניתן לבצע שינויים תקציביים וגם לא היה ניתן לתת תוספת על שינויו, המשרד מבצע איזונים פנימיים בתוך התקציב הרגיל שלו.

<צחי דוד: סעיפים מסוימים כמו ארנונה שהוא חייב לשלם באופן שוטף, הוא משלם באופן שוטף חודשי.

<צחי דוד: סעיפים אחרים שניתן לדחות בהם תשלומים כי כרגע אין לו את מלוא התקציב שלו, נדחים.

<צחי דוד: התקציב הרגיל של משרד השיכון באופן יחסי למשרדים אחרים הוא תקציב רזה יחסית וברמת ביצוע גבוהה יחסית.

<צחי דוד: התקציבים מבוצעים עד סוף שנה באופן כמעט מלא.

יצחק כהן: צחי, ממה גורעים את התקציב הזה?

<צחי דוד: במסגרת הדיון התקציבי בין המשרדים סוכם שחלק מהסכומים יינתנו על שינויים ולא ייכנסו לבסיס תקציב המשרד.

אלעזר שטרן: זה הכל אמירה של אורי פה.

אלעזר שטרן: אני לא מאמין למילה שלו.

אלעזר שטרן: תביאו לי חשבוניות.

אלעזר שטרן: אני לא מאמין לו.

אלעזר שטרן: יש לי תעודה מוועדת האתיקה שאני לא יכול להאמין לו.

סתיו שפיר: ניסן, אנחנו שוב ושוב שומעים שיש סיכומים - -

ניסן סלומינסקי: על מה הסיכומים לפני התקציב?

ניסן סלומינסקי: על מה מדובר פה?

יצחק כהן: ניסן, זה יוצא מפעולות לפעילות פנימית.

יצחק כהן: ממה זה נגרע לפי פירוט, ולאן זה הולך לפי פירוט?

יצחק כהן: אמרת ארנונה – יופי, אמרת שיקום שכונות – יופי.

סתיו שפיר: אני רוצה לדעת איזה דברים נכנסים לסיכומים מחוץ לדיונים של הכנסת, ואיזה דברים אתם מחליטים שלא ייכנסו לסיכומים האלה.

סתיו שפיר: לפי מה אתם מחליטים מה ייכנס לתקציב ומה לא?

משה גפני: גם הנושא של שיקום שכונות חברתי הוא קצת מצחיק.

משה גפני: מעבירים לשיקום שכונות חברתי מיליון שקל.

משה גפני: למה זה הולך?

משה גפני: זה סכום עגול כזה, מנותק מכל הנושא של שיקום שכונות חברתי.

משה גפני: מה זה?

משה גפני: מה עושים עם מיליון שקל בשיקום שכונות חברתי?

ניסן סלומינסקי: זו כנראה תוספת למה - -

יצחק כהן: מי החברתי שזוכה בזה?

משה גפני: עוד יועצים?

משה גפני: אולי אלה יחצ"נים חרדים שהוא לוקח כדי להסביר לאדמו"רים מה הוא עושה.

משה גפני: יש לי את השמות של היחצ"נים.

יצחק כהן: אולי זה מגדל המים בחומש.

ניסן סלומינסקי: צחי, אתה יודע להסביר מאיפה לוקחים ולאן זה הולך?

<צחי דוד: אני חושב שלגבי לאן זה הולך הבהרתי.

<צחי דוד: התקציב הולך לתקציב השוטף של המשרד, לפעילות אמרכלות שוטפת.

יצחק כהן: בית דגון זה המון.

<צחי דוד: דרך אגב, זה כולל אבטחה.

<צחי דוד: זה הולך לכל הפעילות השוטפת הבסיסית של המשרד.

ניסן סלומינסקי: מאיפה זה נלקח?

<צחי דוד: כמו שאמרתי לחברת הכנסת שפיר, הסיכום בין המשרדים היה שתינתן תוספת בגובה 25 מיליון שקלים שלא תיכנס לבסיס התקציב.

סתיו שפיר: למה?

אחמד טיבי: בין מי למי הסיכום?

יצחק כהן: זה מה שליכט אמר.

יצחק כהן: מדובר בסיכומים שלא הובאו לעיונם של השרים.

ניסן סלומינסקי: על מה אתה מדבר?

ניסן סלומינסקי: אין כאן שום העברה שלא מסוכמת בין המשרדים.

יצחק כהן: זה לא בא לעיונם של השרים לפני שהחליטו על תקציב המדינה.

יצחק כהן: זה מה שהוא אמר.

יצחק כהן: זו האמת.

משה גפני: מה ענית לחברת הכנסת שפיר על הנושא הזה שיצא מהפעולות של משרד השיכון?

משה גפני: מאיפה יצאו ה-25 מיליון?

<צחי דוד: 25 מיליון השקלים האלה תוקצבו מראש כסכום שיינתן - -

משה גפני: מאיזה פעולות?

<צחי דוד: מעבירים אותם כרגע מתקציב הפיתוח.

משה גפני: אז למה העברנו כסף לפיתוח?

סתיו שפיר: אם הם תוקצבו מראש וידענו עליהם מראש, מדוע זה לא נכנס בבסיס התקציב?

<צחי דוד: הסיבה שלא מתקצבים כל סכום בבסיס התקציב לא תמיד ידועה מראש.

<צחי דוד: לא תמיד ידוע מראש הביצוע המדויק ברמת התקנה הבסיסית.

סתיו שפיר: ביצוע של תשלום ארנונה לא ידוע ברמת תקנה?

<צחי דוד: זאת דוגמה אחת.

<צחי דוד: יש פה עשרות תקנות.

<צחי דוד: השתדלנו לצמצם את מספר התקנות כדי להקל על המשרדים.

ניסן סלומינסקי: הכל דברים כלליים.

ניסן סלומינסקי: אני רוצה פירוט של כמה ארנונה, כמה חשמל.

ניסן סלומינסקי: לא יורדים אף פעם לרמה כזאת של כמה אתה מאשר לחשמל וכמה לארנונה.

ניסן סלומינסקי: אף פעם לא ירדנו לכזאת רמה של התייחסות לפעילות שוטפת של משרד, מה עוד שזה לא כסף נוסף שמגיע.

יצחק כהן: הוא אומר לך שזה נוסף.

ניסן סלומינסקי: זה מתוך המשרד עצמו.

אחמד טיבי: תוך כדי כך שאנחנו מדברים יש זינוק במחירי הדיור ב-72%.

ניסן סלומינסקי: זה מתוך המשרד עצמו.

ניסן סלומינסקי: יש פריבילגיה לכל שר לעשות שינויים במשרד שלו.

יצחק כהן: זה משרד כושל.

יצחק כהן: לא צריך לתת לו עוד 25 מיליון סתם בלי לדעת לאן זה הולך.

יצחק כהן: הכי מסוכן שזה חודשיים ביצוע.

יצחק כהן: אני מבקש התייעצות סיעתית.

ניסן סלומינסקי: התייעצות סיעתית זה עוד 5 דקות.

ניסן סלומינסקי: פנייה מס' 31-33

<יוסי: הפנייה התקציבית נועדה לתקצוב שני דברים.

<יוסי: באוקטובר 2013 אמורים להתקיים בחירות למועצות המקומיות.

<יוסי: הפנייה נועדה להשלמת תקצוב לבחירות בהתאם לסיכום בין המשרדים.

<יוסי: בנוסף, יש העברת 60 חודשי עבודה מסעיף 68 בהתאם לסיכום בין המשרדים.

ניסן סלומינסקי: זה תקציב הבחירות של המועצות האזוריות.

סתיו שפיר: הבחירות היו - -

<יוסי: יש פה תקציב מימון מפלגות.

<יוסי: לכל מפלגה שרצה יש השלמה.

<יוסי: כשנבנה התקציב לא היה סגור הסכום שיידרש השנה.

<יוסי: כעת ישנה השלמה.

סתיו שפיר: זה הכל עניין שלא הספקנו או לא רצינו?

ניסן סלומינסקי: התקציב בנוי מזה שתלוי כמה מזדהים עם המפלגות.

ניסן סלומינסקי: אני מניח שמדובר גם במקדמות.

ניסן סלומינסקי: את אף פעם לא יודעת.

ניסן סלומינסקי: יכול להיות שחלק מחברי רשות מקומית מסוימת מחליטים לפרוש לגמרי, הם לא לוקחים את הכסף שלהם.

ניסן סלומינסקי: יכול להיות שכולם מצהירים ועוברים כל אחד למפלגה שלו.

ניסן סלומינסקי: אנחנו מכירים כאלה מקרים.

ניסן סלומינסקי: קשה לדעת עד הפרט האחרון כלפי חברי הרשויות המקומיות.

סתיו שפיר: כשיש בחירות אנחנו יודעים את המועד.

ניסן סלומינסקי: לא מועד.

ניסן סלומינסקי: ההזדהות שלהם הייתה רק לפני חודש, או לא יודע מתי.

ניסן סלומינסקי: עד אז לא היה לך מושג לדעת כמה ואיך.

ניסן סלומינסקי: עושים בערך.

ניסן סלומינסקי: נותנים איזה סכום בערך.

ניסן סלומינסקי: לאט לאט מעדכנים אותו.

ניסן סלומינסקי: קשה לדעת בדיוק.

ניסן סלומינסקי: פנייה מס' 34.

<צחי דוד: הפנייה נועדה לתקצוב שינויים ברבנות הראשית.

<צחי דוד: מדובר בתקצוב הוצאה מותנית בהכנסה של 600 אלף שקל.

<צחי דוד: הרבנות עושה בחינות הסמכה לתפקידים שונים, כגון משגיחי כשרות.

<צחי דוד: הבחינות ממומנות על ידי תשלום אגרה.

<צחי דוד: זאת הוצאה מותנית בהכנסה.

<צחי דוד: היה פה צורך בהגדלה של 600 אלף שקל.

<צחי דוד: יש פה תקצוב של 2 מיליון שקלים לתוספת פעילות ברבנות.

<צחי דוד: אני רוצה להזכיר שהרבנות עברה מאחריות משרד ראש הממשלה לאחריות משרד שירותי הדת.

<צחי דוד: ההליך של התקציב שלה היה מאוחר יותר מאישור תקציב המדינה.

<צחי דוד: יש תוספת של 2 סטודנטים כחלק מאותו - -

זבולון כלפה: 400 שנות כוננות?

<צחי דוד: יש פה טעות כתיב.

<צחי דוד: הכוונה לשעות פעילות.

יעקב ליצמן: מה הסטודנטים יודעים לעשות?

סתיו שפיר: מה חדש?

<צחי דוד: כשיחידה עוברת משרד ואחריות יש איזה שהוא הליך בחינה של הצרכים שלה, של התפקידים שלה.

יעקב ליצמן: יש המון שכונות חדשות בתל-אביב.

יעקב ליצמן: האם אתה יכול להגיד לי כמה רבנים יש?

<צחי דוד: זה במשרד לשירותי דת, לא ברבנות.

יעקב ליצמן: כמה רבני שכונות התווספו בתל אביב?

ניסן סלומינסקי: רק בתל-אביב?

ניסן סלומינסקי: בכל הארץ יש הקפאה של 10 שנים בתקנים.

ניסן סלומינסקי: לא רק בתקנים.

ניסן סלומינסקי: גם כשהרב נפטר או פרש והתקן קיים, לא ממנים.

ניסן סלומינסקי: את זה צריך לשנות.

ניסן סלומינסקי: בשביל זה יש משרד דתות חדש שאני מקווה שיפעל לעשות את השינויים האלה.

ניסן סלומינסקי: זה לא הרבנות, זה משרד הדתות.

יעקב ליצמן: בינתיים הוא מוסיף סטודנטים במקום - -

ניסן סלומינסקי: 2 סטודנטים לא נכנסים במקום רבנים.

יעקב ליצמן: מה שייכים סטודנטים לרבנים?

יעקב ליצמן: מה הם מבינים ברבנות?

בועז טופורובסקי: אולי זה סטודנטים לרבנות.

יעקב ליצמן: לא, זאת תוספת של 2 סטודנטים.

ניסן סלומינסקי: מי בעד לאשר את העברה מס' 34, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 34 אושרה פנייה מס' 35.

<גיא הרמתי: הפנייה נועדה להעביר 10 מיליון שקל לקידום הביטחון התזונתי במשרד הרווחה.

משה גפני: כמה היה מדובר שיעבירו לביטחון התזונתי?

<גיא הרמתי: 200 מיליון שקל.

משה גפני: אז עכשיו מעבירים 10 מיליון?

משה גפני: אתה כל הזמן דיברת על 200 מיליון.

יצחק כהן: איפה ה-200 מיליון?

<גיא הרמתי: הסכום הזה הוא לא על חשבון ולא במסגרת ה-200 מיליון.

<גיא הרמתי: הוא בנפרד על החלטות שהתקבלו לפני ה-200 מיליון.

יעקב ליצמן: אתה הולך להגיד לי שלא יורידו את זה מה-200?

ניסן סלומינסקי: הוא אומר שזה החלטות שהתקבלו לפני ה-200.

<גיא הרמתי: התכלית שלהן היא הרחבה.

משה גפני: איפה ה-200?

ניסן סלומינסקי: זה עוד לא הגיע.

יעקב ליצמן: זה לא הגיע, לא יעלה ולא יבוא.

ניסן סלומינסקי: מי בעד לאשר את העברה מס' 35, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: פנייה מס' 37

<נעה היימן: הפנייה נועדה לתקצב הרשאה להתחייב בסך 40 מיליון 898 אלפי שקלים להחלפת ההרשאות התקציביות של הרשות המקומית אבו בסמה.

<נעה היימן: הרשות פוצלה לשתי רשויות נפרדות, לכן להרשאות להתחייב שניתנו בעבר אין עבורן מוטב.

יצחק כהן: מה זה התפצלה, הרי אנחנו מאגדים רשויות?

<נעה היימן: אבו בסמה פוצלה לשתי רשויות.

ניסן סלומינסקי: את זה אני רוצה להגיד לזכותו של זבולון שהיה פעיל בנושא הזה.

<נעה היימן: אנחנו מבטלים את ההרשאות הקודמות שניתנו לאבו בסמה.

<נעה היימן: הן מפוצלות עכשיו לשתי רשויות.

<נעה היימן: כאן מדובר בשני מקומות.

<נעה היימן: האם יש מקומות אחרים שהתפצלו שגם קיבלו?

<נעה היימן: אני לא מכירה.

<יוסי: אין כוונה לפצל רשויות.

ניסן סלומינסקי: השאיפה היא תמיד לאחד.

יעקב ליצמן: בעבר פיצלו.

<יוסי: השאיפה היא לאחד.

<יוסי: המקרה של אבו בסמה זה מקרה מיוחד.

<יוסי: מדובר בפזורה הבדואית שמפוזרת בשטחים גדולים.

ניסן סלומינסקי: הפתרון הטוב ביותר בנושא של השבטים הבדואיים היה לפצל.

ניסן סלומינסקי: היא הסבירה את זה טוב.

ניסן סלומינסקי: מי בעד לאשר את העברה מס' 37, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 37 אושרה יש כאן 2 העברות שלא העברנו בגלל שיצאו להתייעצות סיעתית.

ניסן סלומינסקי: העברה אחת היא 29, 30.

ניסן סלומינסקי: מי בעד לאשר את 29,30, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 29,30 אושרה

אחמד טיבי: רביזיה.

יצחק כהן: רביזיה.

אחמד טיבי: אני מבקש ממך שברביזיה הזאת ספציפית תנהג לפי שיטת גפני.

אחמד טיבי: תן לנו לנהל מו"מ עם המשרד.

ניסן סלומינסקי: מי בעד לאשר את העברה מס' 31-33, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 31-33 אושרה

יצחק כהן: רביזיה.

יעקב ליצמן: הייתה רביזיה על פנייה מס' 11,12 בנושא הרשויות המקומיות.

יעקב ליצמן: מי בעד לאשר את הרביזיה, ירים את ידו?

יעקב ליצמן: מי נגד, ירים את ידו?

יעקב ליצמן: בעד – 2

יעקב ליצמן: הרביזיה על פנייה מס' 11,12 לא אושרה רביזיה על פנייה מס' 14.

יעקב ליצמן: מי בעד לאשר את הרביזיה, ירים את ידו?

יעקב ליצמן: מי נגד, ירים את ידו?

יעקב ליצמן: בעד – 3

יעקב ליצמן: הרביזיה על פנייה מס' 14 לא אושרה מי בעד לאשר את הרביזיה על פנייה מס' 19,20, ירים את ידו?

יעקב ליצמן: מי נגד, ירים את ידו?

יעקב ליצמן: בעד – 3

יעקב ליצמן: הרביזיה על פנייה מס' 19,20 לא אושרה מי בעד לאשר את הרביזיה על פנייה מס' 23,24, ירים את ידו?

יעקב ליצמן: מי נגד, ירים את ידו?

יעקב ליצמן: בעד – 3

יעקב ליצמן: הרביזיה על פנייה מס' 23,24 לא אושרה

יעקב ליצמן: העברה מס' 36,38

<צחי דוד: הפנייה נועדה להעביר 46.5 מיליון שקלים ממשרד הבינוי והשיכון לרשות המים והביוב.

<צחי דוד: מדובר בשתי עבודות לפרויקטים מאוד מאוד גדולים שהשיכון מפתח בהם.

<צחי דוד: אחד זה 30 מיליון שקלים במט"ש ליישוב חריש שמיועד לשרת כמעט 5000 יחידות דיור.

<צחי דוד: השני הוא פרויקט מאוד מאוד גדול של המשרד בראש העין שישווקו בו 4500 יחידות דיור.

<צחי דוד: מדובר בתחנת שאיבה.

<צחי דוד: משרד הבינוי והשיכון מעדיף שביצוע התקציב לתאגידי מים יבוצע באמצעות רשות המים והביוב, שיש לה מנגנוני פיקוח ובקרה טובים יותר לביצוע התקציב.

יעקב ליצמן: זה סעיף שידעתם קודם.

יעקב ליצמן: מה קרה פתאום?

יצחק כהן: פתאום עולים מתחרים?

<צחי דוד: זה כסף שמקורו בהכנסות שמתקבלות אך ורק מתקציב משרד השיכון.

יעקב ליצמן: ידעת את זה לפני חודשיים, שלושה.

<קריאה: אין דרך אחרת לעשות את זה.

<צחי דוד: התקציב הוא תקציב מההכנסות שמתקבלות בעת השיווקים.

משה גפני: למה זה לא היה בבסיס התקציב?

<צחי דוד: אי אפשר לתקצב פרויקט חד פעמי של משרד השיכון בבסיס תקציב רשות המים והביוב.

ראובן ריבלין: היה דיון עם ליברמן.

<צחי דוד: זה תקציב חד-פעמי.

<צחי דוד: זה תקציב של משרד הבינוי והשיכון.

<צחי דוד: לא הגיוני לתקצב אותו במקורי.

<צחי דוד: זאת העברה שלא תחזור על עצמה.

<צחי דוד: משרד הבינוי והשיכון הוא זה שמקבל את ההכנסות, הוא זה שמקבל את התשלומים.

<צחי דוד: מנגנוני קבלת התשלומים קיימים אצלו.

<צחי דוד: בעת שאנחנו משווקים קרקע אנחנו גובים גם את עלויות הפיתוח מהקבלנים.

<צחי דוד: בחריש שיווקנו כמעט 5000 יחידות דיור.

<צחי דוד: גם עבור המט"ש הזה וגם עבור עשרות פרויקטים אחרים משרד השיכון גובה הכל.

<צחי דוד: רשות המים והביוב לא תגבה אירוע נקודתי, הוא יגבה הכל.

<צחי דוד: הוא מעביר לה לביצוע פרויקט שהוא חושב שהיא צריכה לבצע.

ניסן סלומינסקי: טוב, רבותיי, זה פרויקט חשוב מאוד.

ניסן סלומינסקי: מי בעד לאשר את העברה מס' 36,38, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 36,38 אושרה

יצחק כהן: רביזיה.

ניסן סלומינסקי: פנייה מס' 39.

<עדי: הפנייה נועדה לתקצב חוזר שנעשה עם הרשויות המקומיות שבבעלותן תאגידים חדשים.

<עדי: במסגרת החוזר הוחלט שמקפיאים את המלוות שהרשויות המקומיות צריכות לשלם למדינה ל-3 שנים.

<עדי: רק בעוד 3 שנים מתחילים לגבות את הכסף.

<עדי: בגלל שהייתה בעיה טכנית התשלום הראשון נגבה מהם.

<עדי: עכשיו, בהוצאה מותנית בהכנסה אנחנו מבקשים להחזיר להם 25 מיליון שקלים.

זבולון כלפה: אפשר לדעת באיזה רשויות מדובר?

<עדי: מדובר ברשויות מקומיות חלשות - סוציו 1-4, שיש בבעלותן תאגידים חדשים.

<עדי: כל הרשויות המקומיות שביקשו להיכנס לחוזר, נכנסו.

משה גפני: אפשר לקבל רשימה?

<עדי: בוודאי.

יעקב ליצמן: מאיפה הכסף?

<עדי: זה הכסף שנגבה מהרשויות המקומיות וחוזר אליהן חזרה.

יעקב ליצמן: האם זה מתוך ה-400 שאנחנו אישרנו לרשויות עשירות?

<עדי: זה לא קשור לזה.

<עדי: מדובר במלוות ביוב שהרשויות המקומיות לקחו טרם הקמת התאגיד.

<עדי: הכסף ממשיך להיות מוחזר למדינה.

<עדי: הוחלט על הקפאה ל-3 שנים של הכסף.

יעקב ליצמן: למה לא לקחתם את הכסף מהעשירים?

ניסן סלומינסקי: זה פרויקט אחר לגמרי.

<עדי: אנחנו מחזירים לכל אחד את הכסף שלו.

<עדי: בגלל בעיה טכנית אי אפשר היה לעצור את גביית התשלום.

ניסן סלומינסקי: מי בעד לאשר את העברה מס' 39, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 39 אושרה פנייה מס' 40

<צחי דוד: הפנייה נועדה לביצועים הבאים: 2 מיליון שקל בתקציב התפעול של משרד התרבות והספורט; שינויים פנימיים במינהל התרבות בסך 58 מיליון שקלים.

<צחי דוד: מדובר בעיקר בהעברות פנימיות בהתאם לסיכומים לגבי אזורי הפריפריה, תמיכה בשיפוץ מוסדות תרבות ותמיכה במוזיאונים.

<צחי דוד: בנוסף, יש תקצוב של 15.5 מיליוני שקלים לרשות העתיקות בהתאם לסיכום בין המשרדים והרשות בעניין מימון בניית בית רשות העתיקות ושיפוי הרשות בגין ביצוע עבודות חפירה.

<צחי דוד: עבודות חפירה מתבצעות בחלק מהמקרים באגרות.

<צחי דוד: האגרות כיום לא מכסות את מלוא עלות ביצוע העבודות, לכן נדרש שיפוי לרשות העתיקות על מנת שלא תיכנס לגירעונות ותכניות הבראה כפי שהייתה בעבר.

סתיו שפיר: למה התפעול השוטף לא היה בבסיס התקציב?

<צחי דוד: חלק תוקצב בבסיס התקציב, חלק סוכם שיתקבל באופן חד פעמי היות וזה מעבר - -

סתיו שפיר: מה סך כל תקציב המשרד?

<צחי דוד: תקציב משרד התרבות והספורט הוא כ-850 מיליון שקל.

<צחי דוד: את זה אני אומר מהזיכרון, יכול להיות שאני טועה.

עפר שלח: שאלתי אתכם בעניין העברה במינהל התרבות והספורט.

עפר שלח: קיבלתי תשובה שהתקציבים שלא מיועדים לתקצוב בבסיס התקציב תוקצבו זמנית במינהל הספורט.

עפר שלח: אלה כספים שבשנה שעברה ניתנו לספורט, ועכשיו - -

יעקב ליצמן: כמה כל התקציב של הספורט?

<צחי דוד: ספורט הוא 128 מיליון.

<צחי דוד: היו סכומים שסוכם עם המשרד מראש שלא ייכנסו לבסיס התקציב היות והם חד פעמיים באופיים.

<צחי דוד: הם נשמרו.

<צחי דוד: אין שום דבר מהותי מאחורי - -

עפר שלח: לאן הם הלכו בשנה שעברה?

עפר שלח: לא הייתי עושה כזה עניין מ-4 מיליון, אבל בספורט זה הרבה כסף.

יעקב ליצמן: זה חצי משרד.

יעקב ליצמן: 58 מתוך 124 זה חצי מתקציב המשרד.

<צחי דוד: 58 זה בתרבות.

<צחי דוד: הוא שואל רק על מינהל הספורט.

עפר שלח: בפירוט אלה שני הסעיפים האלה – 1943 ו-1943.01.

עפר שלח: כל אחד זה 2 מיליון של הוצאה שיורדת והולכת לפעילות השוטפת של המשרד, שזה למטה ולתפעול.

זבולון כלפה: בסך הכל זה 2 מיליון.

זבולון כלפה: זה לא 2 ועוד 2.

ניסן סלומינסקי: מי בעד לאשר את העברה מס' 40 , ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 40 אושרה

אחמד טיבי: אני מבקש רביזיה.

ניסן סלומינסקי: גם אני מבקש רביזיה.

ניסן סלומינסקי: פנייה מס' 44-46

<גיא הרמתי: הפנייה נועדה לביצוע החלטות ועדת סל השירותים לניצולי שואה בראשות מנכ"ל משרד הרווחה.

<גיא הרמתי: 6 מיליון מתקציב הרשות לניצולי שואה מועברים למשרד הרווחה לצורך תכניות קהילתיות ברשויות המקומיות לניצולי שואה, מועדוני אירופה, תכניות חברתיות וכו'.

<גיא הרמתי: מיליון וחצי מועבר למשרד לאזרחים ותיקים.

<גיא הרמתי: הוא מיועד לתכנית "והדרת".

יעקב ליצמן: יש בכנסת עמותה לניצולי שואה.

<גיא הרמתי: השאלה היא לגבי תמיכה בעמותות.

יצחק כהן: אתה מוריד מטיפול רפואי ומעביר - -?

<גיא הרמתי: תקציב סל השירותים נמצא בטיפול רפואי ושירותים.

יצחק כהן: תביא תוספת תקציבית.

יצחק כהן: כמו שאתה נותן 25 מיליון שקל למשרד השיכון על שטויות, תביא פה עוד 7.5 מיליון לניצולי שואה.

יצחק כהן: אתה לוקח מהם מטיפול רפואי.

<גיא הרמתי: שם התכנית הוא טיפול רפואי ושירותים.

<גיא הרמתי: זה ביחד.

<גיא הרמתי: בתוך השירותים יש תקנה שמיועדת לסל השירותים, שהתקציב שלה ידוע מראש.

יצחק כהן: בשביל מה צריך שירותים אם לא צריכים טיפול רפואי?

קארין אלהרר: איציק, זה לא במקום, זה גם וגם.

יצחק כהן: זה במקום.

<גיא הרמתי: יש שם 820 - -

יצחק כהן: שיביאו 7.5 מיליון מתוך 25 המיליון של אורי אריאל, שלא יורידו מטיפול רפואי לניצולי שואה.

<גיא הרמתי: אין הורדה בטיפול הרפואי.

<גיא הרמתי: יש 820 מיליון שקל בתכנית הזאת, כאשר 300 מיליון הם לשירותים מראש, כ-500 מיליון לשירותים רפואיים.

<גיא הרמתי: יש שירותים רגילים ושירותים רפואיים.

<גיא הרמתי: מתוך השירותים הרגילים מוקצה תקציב מראש של סל שירותים.

<גיא הרמתי: לא ידועה החלוקה הפנימית של סל השירותים הזה בתחילת השנה, אלא בעקבות תוצאות הוועדה שמחליטה בין סיוע חברתי לתרופות.

<גיא הרמתי: זה ביצוע של ההחלטה של ועדת סל השירותים.

משה גפני: לוקחים כסף מהטיפול הרפואי, ונותנים את זה למשהו אחר.

יצחק כהן: תיקח את זה מפעולות משרד השיכון, מה-25 מיליון שעכשיו העברתם לו שאנחנו יודעים למה זה הולך – ארנונה, חשמל, שירותים.

<גיא הרמתי: אין פגיעה בתקציב של השירותים הרפואיים לניצולי שואה.

משה גפני: מה זה אין?

משה גפני: אתה מוריד לו כסף.

<גיא הרמתי: יש תכנית תקציבית שבתוכה נכנסים שני נושאים שונים.

<גיא הרמתי: אחד שירות רפואי, אחד שירות רגיל.

קארין אלהרר: הוא אומר שזה לא במקום.

קארין אלהרר: הוא אומר שהחלוקה בין הדברים לא ידועה מראש.

קארין אלהרר: עכשיו הוא מחלק.

משה גפני: יהיה פחות כסף אם יצטרכו.

יצחק כהן: יהיה פחות 7.5 מיליון בשירותים רפואיים לניצולי שואה.

<גיא הרמתי: הרשות לניצולי שואה לא מקצה 800 מיליון שקל לשירותים רפואיים לניצולים.

<גיא הרמתי: יש 800 מיליון שקל שאתם קוראים פה בכותרת שהם לטיפול רפואי ולשירותים.

<גיא הרמתי: אלה שני דברים שונים.

<גיא הרמתי: חצי מיליארד שקל מיועדים לטיפול רפואי.

יצחק כהן: 7.5 מיליון ישבור אתכם?

יצחק כהן: תביא 7.5 מיליון ממקום אחר.

יצחק כהן: למה אתה לוקח מהם?

יצחק כהן: אל תיקח מהם.

יצחק כהן: לוקחים 7.5 מיליון מטיפול רפואי ומשירותים לניצולי שואה, ונותנים אותם לרשויות המקומיות שיטפלו בקהילה.

<גיא הרמתי: זה פשוט להעביר את זה למקום שדרכו יכול להתבצע הכסף בהתאם להחלטה.

<גיא הרמתי: הרשות לניצולי שואה לא יכולה לבצע את פרויקט "והדרת".

ראובן ריבלין: כמו שיש סל תרופות יש גם סל שירותים.

ראובן ריבלין: יש פה 826 מיליון.

ראובן ריבלין: 500 הולכים ישר לטיפולים הרפואיים, אחרים הולכים על כל מיני דברים שצריכים שהוועדה לשירותים תיתן החלטה.

ראובן ריבלין: הוועדה נתנה.

יצחק כהן: זאת בעיה בשבילם לקחת משם 7.5 מיליון?

יצחק כהן: אין כבר טיפול שיניים לניצולי שואה?

יצחק כהן: זה ממש להתעלל בהכי מסכנים.

ראובן ריבלין: להיפך, רוצים לתת להם.

יצחק כהן: אתה לוקח מהם.

יעקב ליצמן: אתה מעביר לרשויות המקומיות גם עבור ניצולי שואה?

<גיא הרמתי: באופן כללי?

יעקב ליצמן: לא, עכשיו.

<גיא הרמתי: פה זה רק לניצולי שואה.

<גיא הרמתי: ה-6 מיליון האלה - -

ראובן ריבלין: מה עם העברה לניצולי שואה?

יעקב ליצמן: האם הכסף הזה שהוא מעביר של 7.5 זה גם עבור ניצולי שואה?

<גיא הרמתי: ה-7.5 מיליון שקל משמשים לניצולי שואה בלבד.

בועז טופורובסקי: רשום כאן שינויים של 70 מיליון שקל.

בועז טופורובסקי: איפה הם מופיעים בטבלה?

<גיא הרמתי: ה-70 מיליון שקל הוצאה עדיין נשארים בתחום השירותים של הרשות, זאת אומרת שהרשות יכולה לבצע את הכסף הזה ולכן אתם לא רואים את השינוי הזה.

<גיא הרמתי: אין פה העברה, זה רק ביצוע של ההחלטה.

יעקב ליצמן: למה באותה הזדמנות אנחנו צריכים להוסיף מיליון וחצי לאזרחים ותיקים וללשכות שרים?

יעקב ליצמן: זה לא זה?

ניסן סלומינסקי: זה לפרויקט "והדרת פני זקן" לניצולי שואה.

<גיא הרמתי: זה לתקנה ספציפית.

יעקב ליצמן: תסתכל בעמוד 67.

ניסן סלומינסקי: מיליון וחצי למשרד הגמלאים לצורך פרויקט "והדרת פני זקן" לניצולי שואה.

ניסן סלומינסקי: על זה אתה מדבר?

יעקב ליצמן: לא.

יעקב ליצמן: הוא תופס פה טרמפ על מנת להעביר ללשכות השרים עוד מיליון וחצי שקל.

יצחק כהן: זאת בושה וחרפה.

יצחק כהן: עשרות מיליונים לכל מיני שטויות, ומניצולי שואה לוקחים - -

ניסן סלומינסקי: לא, מה פתאום.

ניסן סלומינסקי: המיליון וחצי עובר למשרד לאזרחים ותיקים.

יעקב ליצמן: גם ל - -

ניסן סלומינסקי: אין גם, זה אותו סכום.

ניסן סלומינסקי: זה אותו סעיף.

ניסן סלומינסקי: זה מתגלגל למשרד לאזרחים ותיקים.

ניסן סלומינסקי: מי בעד לאשר את העברה מס' 44-46, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד –רוב

ניסן סלומינסקי: העברה מס' 44-46 אושרה אני מוותר על הרביזיה שלי.

ניסן סלומינסקי: גם אחמד טיבי וזבולון קלפה ויתרו על הרביזיה.

ניסן סלומינסקי: פנייה מס' 47-51.

<מעיין אשל: הפנייה נועדה לתקצוב סך של 133 מיליון ו-327 אלפי שקלים ממשרד החקלאות לחטיבה להתיישבות, וסך של 27 מיליון שקלים ו-306 אלפי שקלים למשרדי הכלכלה והתיירות בגין עודפים מחויבים.

יצחק כהן: מה זו החטיבה להתיישבות?

<מעיין אשל: זאת פנייה טכנית.

<מעיין אשל: כל שנה עוברים עודפים מחויבים משנה לשנה.

<מעיין אשל: כסף שחויב בשנת 2012 אבל לא שולם בפועל, עובר כדי שיוכל להיות משולם בשנת 2013.

<מעיין אשל: בשנת 2012 אגף התקציבים עשה תהליך שקוראים לו "חריש עמוק".

<מעיין אשל: במסגרת התהליך הזה הוא איחד כל מיני תקנות, צמצם - -

ניסן סלומינסקי: זה היה במסגרת העודפים המחויבים שאישרנו כבר, רק אישרנו לסעיף שלא קיים ועכשיו אנחנו מעבירים.

<מעיין אשל: בדיוק.

ניסן סלומינסקי: זה כבר אושר בזמנו.

<מעיין אשל: זה בעצם אושר.

<מעיין אשל: עכשיו צריך לעשות תיקון לפניית העודפים כדי להעביר אותם לאן שבאמת הם צריכים להיות.

<מעיין אשל: החטיבה להתיישבות הייתה תחת סעיף משרד החקלאות והיום היא תחת משרד ראש הממשלה.

<מעיין אשל: זה טכני לחלוטין.

ניסן סלומינסקי: זה עודפים מחויבים.

ניסן סלומינסקי: אישרנו את זה.

יצחק כהן: לאן זה הולך?

ראובן ריבלין: המחלקה להתיישבות.

<מעיין אשל: עודפים מחויבים בגין פעילות החטיבה להתיישבות.

יצחק כהן: איפה זה?

יצחק כהן: ביהודה ושומרון?

יצחק כהן: בהתנחלויות?

<מעיין אשל: החטיבה להתיישבות מחולקת ל-3 מרחבים: מרחב צפון, מרחב מרכז ומרחב דרום.

יצחק כהן: מה זה אומר?

<קריאה: מרחב צפון מקבל 24, הר חברון 4.5 ,דרום 14, והמטה 82, שאלוהים יודע לאן זה הולך.

ניסן סלומינסקי: זה עודפים מחויבים שכבר עברו.

יצחק כהן: בוא נשמע לאן הם עברו.

יצחק כהן: לקחו מתלמידי חוץ, לקחו מישיבות.

<שלומית נקש: זה הכל עודפים מחויבים משנה קודמת.

<שלומית נקש: המטה זה בעיקר כפרי סטודנטים, שיקום תשתיות בישובים הוותיקים.

יצחק כהן: יש לך את רשימת היישובים?

<שלומית נקש: אני אוכל להמציא לכם.

<מעיין אשל: יש באתר של משרד החקלאות.

סתיו שפיר: ניתן לראות את זה לפני שמצביעים?

<שלומית נקש: זאת תכנית משותפת של משרד החקלאות.

ניסן סלומינסקי: הייתה לנו את הרשימה בהעברה שהצבענו קודם.

ניסן סלומינסקי: ראינו שהרשימה של כפרי הסטודנטים הופיעה בהעברה.

ניסן סלומינסקי: היא נמצאת.

ניסן סלומינסקי: אני זוכר שכשעברתי על העברות ראיתי אותה.

יצחק כהן: מה זה 82 מיליון לפעולות מטה?

<שלומית נקש: במטה אנחנו עושים פעולות מרכזיות בכל הארץ.

<שלומית נקש: כפרי סטודנטים זה בכל הארץ – בנגב או בגליל.

ניסן סלומינסקי: שהם לא מרחביים?

<שלומית נקש: שיקום התשתיות בישובים הכפריים זה בכל מקום.

<שלומית נקש: זה בצפון ובדרום בעיקר.

<שלומית נקש: אלו הפעולות הגדולות שנמצאות.

ניסן סלומינסקי: מאחר ומדובר בעודפים מחויבים שכבר אושרו והעברנו אותם ורק עכשיו משנים בגלל "חריש עמוק" מסעיף לסעיף - -

משה גפני: מה זה מרכז הר חברון?

יעקב ליצמן: מרחב.

יצחק כהן: מה הוא כולל?

משה גפני: למה בחברון זה כל כך מעט?

<שלומית נקש: התקציב שם הוא מעט.

<שלומית נקש: מדובר במועצה אזורית דרום הר חברון.

ראובן ריבלין: זה בהתאם לפרופורציות שנקבעו.

ניסן סלומינסקי: גפני צודק, הוא רוצה שיגדילו את זה.

משה גפני: אני לא רוצה שום דבר.

משה גפני: אני רוצה לדעת על מה הולכים להצביע, זה הכל.

ראובן ריבלין: דרום הר חברון זה סוסיא.

<שלומית נקש: אלו התחייבויות שנעשו כבר בשנים קודמות.

<שלומית נקש: מדובר בעודפים מחויבים שכבר אושרו.

ניסן סלומינסקי: זה כבר עבר אלינו.

ניסן סלומינסקי: עכשיו זה רק שינוי בסעיף בגלל "חריש עמוק".

משה גפני: מי מחליט על החלוקה של 82 המיליון שהולכים לפעולות המטה?

יצחק כהן: מה הקריטריונים?

<שלומית נקש: אלו החלטות ממשלה במקרה של כפרי סטודנטים.

<שלומית נקש: במקרה של שיקום תשתיות בישובים ותיקים זאת החלטת ממשלה לפי קול קורא.

משה גפני: מי אחראי על הביצוע בחלק הזה?

<שלומית נקש: החטיבה להתיישבות.

משה גפני: מי מעליכם?

משה גפני: איזה שר?

<שלומית נקש: החטיבה להתיישבות.

<שלומית נקש: ראש הממשלה זה - -

עפר שלח: זה עבר לראש הממשלה.

עפר שלח: זה היה בחקלאות.

עפר שלח: את יודעת להגיד כמה היה בשיקום תשתיות בישובים ותיקים בשנה שעברה?

זבולון כלפה: 100 מיליון כל שנה.

עפר שלח: 100 מיליון זו התכנית.

זבולון כלפה: התכנית הייתה מיליארד ל-10 שנים, 100 מיליון לשנה.

<מעיין אשל: ביצעו שנה שעברה 33 מיליון מתוך 100.

<מעיין אשל: רצו את השארית השנה.

<מעיין אשל: זה פרויקט שנדרשים לו מידי שנה 100 מיליון שקל, אבל הביצוע לא קורה - -

ראובן ריבלין: מראש הורידו להם.

עפר שלח: השנה התקציב קוצץ.

בועז טופורובסקי: מה זה 27 מיליון 306 אלף למשרד הכלכלה והתיירות?

בועז טופורובסקי: למה זה לא מופיע כאן בשום מקום?

<מעיין אשל: זה כתוב בהסברים.

<מעיין אשל: זה מופיע.

<מעיין אשל: אלה סעיפים שהיו תחת סעיף 32, שזה סעיף שנקרא תמיכות שונות.

<מעיין אשל: טכנית זה עובר ל-33.

<מעיין אשל: אני לא אחראית על כלכלה ותיירות, אבל מה שאני זוכרת - -

משה גפני: יש משרד כזה שנקרא כלכלה ותיירות?

<מעיין אשל: לא.

<מעיין אשל: יש משרד הכלכלה ומשרד התיירות.

<מעיין אשל: למשרד התיירות יש עודפים שעוברים לעין גדי.

<מעיין אשל: במשרד הכלכלה זה עודפים בגין תקנת מלאי חירום לבשר.

<מעיין אשל: רוב העודפים עוברים לשם.

<מעיין אשל: יש גם לתקנת שיפוי הצוענים.

עפר שלח: אני רוצה להבין לגבי היישובים הוותיקים, כי היה לנו על זה דיון ארוך בתקציב.

עפר שלח: גם חבר הכנסת קלפה וגם אני מאוד רצינו שהביטול הזה יתבטל.

עפר שלח: האם הבנתי שהוציאו בשנה שעברה רק 33, אבל מכיוון שהתקנה בשנה שעברה עדיין הייתה 100 אז הסכום של 67 אמור לעבור להשנה, או שהבנתי לא נכון?

<מעיין אשל: הייתה החלטת ממשלה מיום ה-17.10.2010 להקדיש מידי שנה 100 מיליון שקלים לביצוע תכנית שיקום תשתיות בישובים הכפריים.

<מעיין אשל: החלטת הממשלה קוימה והייתה בתוקף בשנים 2011 ו-2012.

<מעיין אשל: רצו התחייבויות של 100 מיליון בכל אחת מהשנים.

<מעיין אשל: רשימת היישובים שאליהם הגיעו הכספים מפורסמת באתר האינטרנט ש משרד החקלאות.

עפר שלח: אין לי בעיה עם רשימת היישובים.

<מעיין אשל: ה-100 ניתן.

<מעיין אשל: יישוב לכיש, שבמקרה היה בפיילוט, אמר שהוא הולך לשקם את מרכז היישוב שלו ושזאת התכנית שלו.

עפר שלח: תאמיני לי שהבנתי.

עפר שלח: אני שואל רק על מספרים.

<מעיין אשל: הוא בא ואמר שהוא הולך לשקם את מרכז היישוב שלו, שזאת התכנית שלו, שהוא מבקש את ה-matching הזה והזה מהמדינה.

<מעיין אשל: הוא נכנס לקול הקורא וקיבל את ההתחייבות, אבל הכסף משולם בפועל מחשבון הבנק של המדינה ליישוב כשהוא מביא דוחות ביצוע, כשהוא מראה שהוא שיפץ את המדרכה.

ניסן סלומינסקי: לשאלה שלך - כן, הכסף הזה עבר בלי קשר ל-100 מיליון החדשים.

עפר שלח: האם כתוצאה מזה אני יכול להבין שהשנה עומדים 67 מיליון לזכות הסעיף הזה בגין עודפים מחויבים משנה שעברה?

<שלומית נקש: לא, ההתחייבויות נעשו, הכסף חויב.

<שלומית נקש: מה שהיום אנחנו צריכים זה לשלם.

ראובן ריבלין: הייתה הרשאה.

זבולון כלפה: זאת אומרת שב-2013 אין כסף חדש בסעיף הזה.

<שלומית נקש: יהיה כסף חדש.

זבולון כלפה: כרגע אין.

זבולון כלפה: לא בהעברה הזאת.

<צחי דוד: יהיה.

בועז טופורובסקי: איפה מופיע ה-27 מיליון בטבלה?

זבולון כלפה: זה לא מופיע בטבלאות.

בועז טופורובסקי: למה?

<מעיין אשל: תסתכלו הלאה בעמודים, יש לכם בקשה מס' 38002.

<מעיין אשל: יש לכם שם את הכסף שעובר למשרד הכלכלה.

<מעיין אשל: בעמוד אחר כך יש את הכסף שחוזר למשרד התיירות לסעיף 83.

בועז טופורובסקי: 83 זה משרד התיירות?

<מעיין אשל: אלה עודפים שהיו בתקציב שהיה מאוחד לסעיפים של חקלאות, תיירות וכלכלה.

<מעיין אשל: במסגרת "חריש עמוק" הפרדנו אותם כי לא היה שום היגיון שהם יהיו ביחד.

<מעיין אשל: עכשיו צריך לפרק ולהחזיר לכל אחד את מה שמגיע לו.

משה גפני: אין פה תוספת בכל הסעיפים האלה?

<מעיין אשל: לא, הכל עודפים מחויבים.

ניסן סלומינסקי: מי בעד לאשר את העברה 47-51, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 47-51 אושרה

יצחק כהן: רביזיה.

ראובן ריבלין: יש לי הצעה לסדר, אדוני היושב-ראש.

ראובן ריבלין: באווירת הדיון כאן נדמה לי שיש איזו שהיא מחלוקת קשה.

ראובן ריבלין: מתוך הדברים שלמדתי, כנראה שהמחלוקת נוגעת להחלטה מסוימת שנתקבלה על ידי אחד משרי הממשלה או על ידי מספר שרים.

ראובן ריבלין: זה בנושא ישיבת מיר.

ניסן סלומינסקי: לא בנושא של ישיבת מיר, בנושא של תלמידי חו"ל.

ניסן סלומינסקי: אפילו מי שלא מעניין אותו לימוד תורה, יש כאן קליטת עלייה.

ראובן ריבלין: אני מציע לבקש מהיושב-ראש - -

ניסן סלומינסקי: דיברנו על זה הרבה, רובי.

ניסן סלומינסקי: על הנושא שאתה אומר דיברנו באריכות.

ניסן סלומינסקי: הציעו את מה שאתה אומר.

ראובן ריבלין: אני חושב שרובם של חברי הוועדה חושבים שבנושא של תלמידי חוץ יש הליך ציוני ממדרגה ראשונה.

ניסן סלומינסקי: אני מסכים איתך.

ראובן ריבלין: אני מכיר את אחד מטובי בניה של מדינת ישראל - -

יצחק כהן: שיושב לימינך.

ראובן ריבלין: זכיתי שהוא יושב לימיני.

ראובן ריבלין: כתוצאה מהמפעל המבורך הזה הוא היה לאזרח ישראל, הוא היה לאחד ממנהיגי ישראל, הוא היה לאחד משרי ישראל שנקרא סגן שר.

יעקב ליצמן: זאת הסיבה שביטלו את זה.

ניסן סלומינסקי: רובי, יש לי רשימה עצומה.

ניסן סלומינסקי: בגללך היו עושים התרה, לא הפרה.

ראובן ריבלין: יש כאלה שבאים לארץ ללמוד שנה, ואנחנו מסבסדים את זה - -

ניסן סלומינסקי: אני יודע.

ניסן סלומינסקי: דיברנו על כל זה.

ניסן סלומינסקי: כולנו בעד.

ראובן ריבלין: צריך להודיע למשרד שרבים מחברי הוועדה פה – קואליציה ואופוזיציה, תומכים - -

ניסן סלומינסקי: רובי, עשינו הרבה מעבר לזה.

ניסן סלומינסקי: אם זה ייתן את אותותיו – טוב, אם לא, אנחנו נפעל.

ראובן ריבלין: אנחנו נחכה שבועיים.

ראובן ריבלין: את כל הדבר הזה יכולים לעשות בעוד שבועיים.

ניסן סלומינסקי: יהיה לנו עוד מספיק.

ניסן סלומינסקי: יהיו לנו אחרים.

ניסן סלומינסקי: לא בוער.

יצחק כהן: נחכה שיביאו את החטיבה להתיישבות, את בית-אל.

ניסן סלומינסקי: יהיו עוד דברים.

ניסן סלומינסקי: סעיף 52,55.

<צחי דוד: הפנייה נועדה לתקצוב הנושאים הבאים: סך של 155 מיליון שקלים למיגון עוטף עזה.

<צחי דוד: החלטת הממשלה קובעת שמרחיבים את טווח המיגון מ-4.5 קילומטר ל-7 קילומטר.

<צחי דוד: העלות הכוללת צפויה להיות 270 מיליון שקלים.

<צחי דוד: הסוכנות לקחה על עצמה 40.

<צחי דוד: מתוך ה-230 שנשארו, המשרד ביקש 155.

יצחק כהן: למה זה?

<צחי דוד: מיגון עוטף עזה מ-4.5 עד 7 קילומטר.

<צחי דוד: ההחלטות הקודמות היו עד 4.5.

<צחי דוד: הוחלט להרחיב את המיגון עד 7 קילומטר.

יעקב ליצמן: למה צריך אישור מיוחד - -?

זבולון כלפה: זה כולל בתים פרטיים, מבני ציבור?

<צחי דוד: בתים פרטיים בלבד.

<צחי דוד: הפרויקט בשיכון הוא בתים פרטיים.

<צחי דוד: כל אחד ממגן את המבנים שבאחריותו.

<צחי דוד: משרד השיכון ממגן בתים פרטיים.

יצחק כהן: מאיפה לקחתם את זה?

יעקב ליצמן: כמה התקציב של מוסדות ציבור?

<צחי דוד: זה לא מוסדות ציבור, זה בתים פרטיים בעוטף עזה.

יעקב ליצמן: שאלתי כמה במשרד השיכון - -

<צחי דוד: מעונות יום זה במשרד התמ"ת, בתי ספר זה במשרד החינוך.

יעקב ליצמן: מה זה סעיף 3?

<צחי דוד: נגיע ל-3.

יעקב ליצמן: איזה מוסדות ציבור?

<צחי דוד: 96 מיליון שקלים עבור תכנון, פיקוח ומדידות, מתוכם 71 מיליון שקלים ביצוע ישיר.

<צחי דוד: 25 חברות מתוכננות.

<צחי דוד: חלק מפעילות הפיתוח של משרד השיכון כולל תכנון.

<צחי דוד: אנחנו גובים את כספי התכנון כשאנחנו משווקים קרקעות.

<צחי דוד: המשרד מרחיב פעילות.

<צחי דוד: יש צורך בהרחבה של התקציב והתאמתו לפעילות בפועל.

יצחק כהן: זו הוצאה שמותנית בהכנסה.

יצחק כהן: למה אתה שם אותה פה?

יצחק כהן: אמרת שאתה גובה את זה.

<צחי דוד: זו הרשאה להתחייב.

ראובן ריבלין: אם היא מותנית, איזו הרשאה אתה מחייב?

יצחק כהן: הוא אומר שהיא לא מותנית.

יצחק כהן: לא כתוב מותנה.

<צחי דוד: יש פה הוצאה מותנית והרשאה להתחייב לא באותו היקף.

ראובן ריבלין: לא תמצא.

יצחק כהן: אם אתה אומר שאתה גובה את זה, למה אתה לא כותב מותנית?

<צחי דוד: אתה צודק, זו לא הוצאה מותנית.

יצחק כהן: אתה גובה או לא גובה?

<צחי דוד: בוודאי שגובים.

ראובן ריבלין: זאת לא הוצאה מותנית.

<צחי דוד: בוודאי שגובים.

<צחי דוד: בבקשה הזאת המשרד לא ביקש הוצאה מותנית היות ואנחנו מקדימים הרשאה להתחייב לביצוע פעילות בפועל.

<צחי דוד: למשרד יש בתקנות שהוא גובה תכנון וגם פיתוח.

יצחק כהן: מה יהיה כשהוא יגבה?

<צחי דוד: התכנון הוא רק נתח של 6% מהסך הכל.

<צחי דוד: המשרד לא ביקש כרגע להגדיל את תקנות ההכנסה שלו.

<צחי דוד: יש לו תקנות הכנסה של מעל מיליארד שקלים.

<צחי דוד: הוא ביקש כרגע להגדיל נקודתית רק את התכנון היות וחסר לו תקציב, היות שהוא צריך להגדיל פעילות ולהתחייב קדימה על תקציב תכנון.

<צחי דוד: יש לו בסיס תקציב להכנסות, שהוא תקציב גדול ומכובד.

<צחי דוד: הוא לא ביקש בפנייה הזאת להגדיל.

יצחק כהן: מתי הוא ביקש?

יצחק כהן: אתה צריך לבקש, לא הוא.

יצחק כהן: הוא צריך להעביר לך את הדרישה.

<צחי דוד: זה לא נכון.

יצחק כהן: אתה רואה שהוא גובה את זה.

<צחי דוד: בסעיף 3 מדובר בתוספת תקציבית בהתאם לסיכום בין המשרדים.

<צחי דוד: סוכם עם משרד הבינוי והשיכון בעת אישור התקציב על תוספת לתחום של תשתיות ותיקות, תשתיות לשדרוג, לא תשתיות בשכונות חדשות שדיברתי עליהן עד עכשיו.

<צחי דוד: את החלוקה הסופית בין תשתיות, מוסדות ציבור, כפרי ועירוני המשרד לא ידע להגיד.

קארין אלהרר: איזה מוסדות ציבור נכנסים לדבר הזה?

<צחי דוד: בתקן מוסדות ציבור יש כיום 5 או 6 טיפוסים: מגרשי ספורט, אולמות ספורט, מתנ"סים, בתי כנסת, מקוואות ושלוחת מתנ"ס ספרייה.

<צחי דוד: המשרד לא יודע את החלוקה המדויקת, הוא ביקש לעשות את זה בעל שינויו.

<צחי דוד: כרגע הוא מבקש לתקצב 27 מיליון שקלים למוסדות ציבור במגזר העירוני.

יצחק כהן: למה 27 ולא 28, 35 או 25?

<צחי דוד: למשרד יש אמות מידה לתקצוב מוסדות ציבור.

<צחי דוד: הוא החליט בין התחומים השונים של מוסדות ציבור ותשתיות ותיקות, להקציב - -

יצחק כהן: אפשר לקבל את מה שהוא החליט?

<צחי דוד: אני לא יודע אם הוא החליט.

ניסן סלומינסקי: אחרי שיוחלט, אפשר יהיה לקבל?

<צחי דוד: ודאי, אין שום בעיה.

ניסן סלומינסקי: מי בעד לאשר את העברות 52,55, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 52,55 אושרה העברה מס' 53

<צחי דוד: הפנייה נועדה לתקצוב 751 מיליון שקלים בהרשאה להתחייב לפיתוח בבנייה חדשה, בין היתר ביישובים חריש, יבנה, בית שמש, פסגת זאב, טירת הכרמל, בית שאן, אופקים, קריית מלאכי, אשקלון ועוד.

ראובן ריבלין: למה אתה אומר בין היתר?

ראובן ריבלין: מה השאר?

<צחי דוד: למשרד יש עשרות אתרים.

ראובן ריבלין: אל תזכיר את השמות שאמרת.

ראובן ריבלין: מה זה בין היתר?

ראובן ריבלין: בין היתר זה - -

ניסן סלומינסקי: רובי, זה כתוב בבקשה.

ניסן סלומינסקי: אלה הגדולים.

ראובן ריבלין: בין היתר זו מילה משפטית כשאתה מבקש לקבל פרטים נוספים, שאז אתה מחויב לתת את כולם.

יצחק כהן: איזה העברות?

ניסן סלומינסקי: אתה רוצה לדעת איפה הגדולים ואיפה הקטנים.

ראובן ריבלין: לא.

ראובן ריבלין: שלא יאמר אף אחד.

יצחק כהן: אף אחד או כולם.

ניסן סלומינסקי: אני רוצה לדעת.

<צחי דוד: אפשר להעביר את תכנית העבודה השלמה של המשרד.

<צחי דוד: אין פה סודות.

<צחי דוד: זו לא הקצאה לישובים.

<צחי דוד: מדובר בהרשאה להתחייב לביצוע עבודות פיתוח בהכנסות שמשלמים התושבים והקבלנים באותם אתרים.

<צחי דוד: אם, לצורך העניין, המשרד מפתח בחריש או ביבנה, הוא גובה את מלוא הוצאות הפיתוח.

<צחי דוד: המשרד, דרך אגב, נמצא בעודף גבייה על ביצוע.

<צחי דוד: זה מתקשר לשאלת ההכנסות של מיליארד וחצי שקל.

<צחי דוד: כרגע אנחנו מתקצבים אותו לביצוע כדי שעבודות הפיתוח ידביקו את קצב השיווקים, לכן גם אין צורך להגדיל הכנסות.

יצחק כהן: עודף גבייה על פיתוח?

<צחי דוד: אנחנו גובים את מלוא הסכום של עבודות הפיתוח בעת השיווק.

<צחי דוד: עבודות הפיתוח מתפרסות על פני 3 שנים.

יצחק כהן: זה אבסורד.

<צחי דוד: זה לא אבסורד.

יצחק כהן: למה אתם לא כותבים שזאת הוצאה מותנית בהכנסה?

<צחי דוד: אתה יכול לגבות מהלקוח, מהקבלן בעת השיווק.

<צחי דוד: אתה לא פוגש אותו אחר כך, לכן אתה גובה ממנו באותה הזדמנות.

<צחי דוד: אתה מבצע את עבודות הפיתוח התת קרקעיות - ראש השטח, כבישים, ביוב.

<צחי דוד: הקבלנים בונים את הבניינים.

<צחי דוד: רק אז אתה משלים את כל היתר – שצ"פים, מדרכות, סלילה שלב ב' וכל היתר.

זבולון כלפה: גם את השלב שאחרי הבנייה.

<צחי דוד: בדיוק, גם את השלב שלאחר הבנייה.

<צחי דוד: אתה לא פוגש עוד פעם.

<צחי דוד: אתה גם לא רוצה לפגוש עוד פעם את הקבלן.

זבולון כלפה: מה לוח הזמנים בשלב א'?

זבולון כלפה: מה בדרך כלל ממוצע הזמנים?

<צחי דוד: משיווק עד שאתה יכול לבנות זה כשנה, הקבלן בונה עוד כשנתיים, ואז המשרד משלים עבודות אחרי אכלוס כחצי שנה או כשנה נוספת.

<צחי דוד: זה כ-4 שנים.

יעקב ליצמן: זאת הוצאה מותנית?

<צחי דוד: זו הוצאה מותנית בהכנסה.

יעקב ליצמן: זה מופיע?

<צחי דוד: הסברתי שאין צורך בהגדלה היות והמשרד גבה בכל האתרים האלה – ביבנה, בחריש, בבית שמש, שאתם בוודאי מכירים שהוא שיווק שם אלפים.

ראובן ריבלין: יש כבר את הכסף.

<צחי דוד: אישרתם כעודף מחויב לפני שבוע סכום של מיליון וחצי שקל.

יצחק כהן: צחי, ראית מה כתוב בפנייה?

יצחק כהן: כתוב שאתה מוריד את זה מהרזרבה הכללית, ומעביר את זה - -

<צחי דוד: הרשאה להתחייב בלבד.

ניסן סלומינסקי: מי בעד לאשר את העברה מס' 53, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 53 אושרה פנייה 54, 56

<כפיר: הפנייה נועדה להעביר סכום של 70 מיליון שקלים למשרד הקליטה לטובת פעילויות שונות - עידוד עלייה, תעסוקה, מדענים.

יעקב ליצמן: כמה עולים היו השנה?

<כפיר: ב-2012 היו 19 אלף.

יעקב ליצמן: כמה היו ב-2013?

<כפיר: עד היום היו כ-14 אלף.

יעקב ליצמן: תחלק את זה ב-70 מיליון שאתה מבקש תוספת.

יעקב ליצמן: כמה עולה להביא - -?

<כפיר: זאת שאלה ידועה.

<כפיר: אין עלות פר עולה.

יעקב ליצמן: תחלק את תקציב משרד הקליטה ב-14 אלף עולים.

יעקב ליצמן: כמה עולה להביא עולה?

יעקב ליצמן: מה התקציב?

יעקב ליצמן: עשית חשבון פעם?

ראובן ריבלין: לא כמה עולה להביא עולה, כמה עולה עולה?

יעקב ליצמן: נניח שהתקציב של משרד הקליטה הוא טריליון שקל.

יעקב ליצמן: יש 14 אלף עולים.

יעקב ליצמן: כמה עלה השנה עולה?

<כפיר: העולים לא עולים לפי תאריך העלייה.

<כפיר: 14 אלף חלקי מיליארד 400 זה 100 אלף.

יעקב ליצמן: מה התקציב של משרד הקליטה?

<כפיר: תקציב משרד הקליטה הוא מיליארד 400.

יעקב ליצמן: תחלק מיליארד 400 ל-14 אלף.

בועז טופורובסקי: רשום כאן מיליארד 760.

<כפיר: 100 אלף.

יעקב ליצמן: מיליון שקלים עולה כל עולה.

יעקב ליצמן: שיתנו את זה לאזרחים.

יעקב ליצמן: עולה מקבל מיליון שקל, את האזרח מורידים מתחת לקו העוני.

<כפיר: מיליארד 400 חלקי 14 אלף זה 100 אלף.

בועז טופורובסקי: התקציב הוא מיליארד 800.

בועז טופורובסקי: מה זה 28 מיליון לקליטה בקהילה?

<כפיר: מדובר על כ-14.5 מיליון לתכנית שנקראת פל"א – פעילות לימודית אחרת, ועוד מיליון 300 לתכנית שנקראת אופק.

<כפיר: מדובר בפעילויות שמדברות על חינוך - -

בועז טופורובסקי: מי מתפעל אותן?

<כפיר: ספק חיצוני.

בועז טופורובסקי: רק את פל"א?

<כפיר: כן.

בועז טופורובסקי: מי זה הספק החיצוני?

<כפיר: לדעתי החברה למתנ"סים זכתה במכרז לפני כשנתיים.

<כפיר: אלו פעולות תגבור לימודי לשעות אחר הצהריים לבתי הספר לאוכלוסיות עולים שצריכים תגבור לפי תיאום עם משרד החינוך.

ניסן סלומינסקי: מי בעד לאשר את העברה מס' 54,56, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: העברה מס' 54,56 אושרה פנייה מס' 82,85

<נעה היימן: הפנייה נועדה לבצע שינויים בתקציב משרד החינוך, שעיקרם העברת 136 מיליון שקל לטובת תכנית ההזנה, 65 מיליון שקלים לטובת תקציב הישיבות הגבוהות, 53 מיליון 300 אלף שקלים לטובת תכנית התקשוב של משרד החינוך, 50 מיליון שקלים להשתלמויות מורים באופק חדש, 48 וחצי מיליון שקלים לטובת תוספת שכר לימוד לכיתות קטנות בפריפריה, ו-45 מיליון שקל לטובת קבוצות קיץ במוסדות חינוך.

<נעה היימן: תכנית ההזנה היא במסגרת חוק ארוחה יומית לתלמיד משנת 2005.

<נעה היימן: בתי ספר וגנים בהם יש יום חינוך ארוך זכאים להזנה.

<נעה היימן: בעקבות תכנית הצהרונים של ועדת טרכטנברג אנחנו צריכים לעשות העברה תקציבית לטובת תכנית ההזנה, כי נוספו לנו עוד ילדים שמוזנים באשכולות, בעיקר ב- 1-3 בהם נופלת תכנית הצהרונים.

<נעה היימן: 65 מיליון שקלים לטובת תקציב הישיבות הגבוהות.

<נעה היימן: מדובר בתוספת שניתנת לטובת שינוי קריטריונים של מבחני התמיכה, תוך עידוד ישיבות מגייסות.

יצחק כהן: מה זה?

יצחק כהן: יש גם עידוד לאוניברסיטאות מגייסות?

<נעה היימן: הוסכם בין משרדי החינוך והאוצר - -

ניסן סלומינסקי: זה נכנס לתקנה.

<נעה היימן: הוסכם בין משרדי החינוך והאוצר להוסיף 65 מיליון שקלים.

<נעה היימן: זה גם מקביל לשינוי מבחני התמיכה.

סתיו שפיר: מתי זה הוסכם?

<נעה היימן: לאחר - -

יצחק כהן: אתם תכירו גם באוניברסיטה שבה מתגייסים יותר חיילים?

<נעה היימן: אני לא מכירה את אופן התקצוב של האוניברסיטאות, לכן אני לא יכולה להגיב על זה.

יצחק כהן: זה בכלל חוקתי?

ניסן סלומינסקי: הכסף עובר לתקנה.

יצחק כהן: מה הקשר בין תקצוב לגיוס?

ניסן סלומינסקי: זה גילוי דעת מה שהיא עושה.

יצחק כהן: מה זה גילוי דעת?

ניסן סלומינסקי: עובר כסף לתקנה.

ניסן סלומינסקי: מה שאנחנו עושים זה מעבירים כסף לתקנה.

ניסן סלומינסקי: יש שינוי תבחינים שהשר עושה.

ניסן סלומינסקי: אם תקבלו אותם – טוב, אם לא, תלכו לבג"ץ.

ניסן סלומינסקי: כרגע מעבירים כסף לתקנה.

<נעה היימן: שינוי התבחינים פורסם להערות הציבור.

<נעה היימן: הוא נמצא כרגע פתוח להערות הציבור.

משה גפני: אחר כך תשאלי אותנו, אורית, על הנושא של ההתנחלויות.

משה גפני: תלמיד בישיבה ציונית יקבל קרוב ל-1000 שקל, תלמיד בישיבה רגילה יקבל 240.

ניסן סלומינסקי: זה לא הדיון כרגע.

משה גפני: זה מה שהיא אמרה.

ניסן סלומינסקי: מה שהיא אומרת זה משהו אחד.

ניסן סלומינסקי: מה שהתקנה אומרת - -

יעקב ליצמן: מה לגבי החינוך העצמאי?

<נעה היימן: לגבי החינוך העצמאי ומעיין החינוך התורני.

<נעה היימן: כאשר בית ספר רוצה שילמדו בו תלמידים, הוא צריך לקבל רישוי.

<נעה היימן: הרישוי כולל כל מיני קריטריונים שקשורים לבטיחות המבנה, לבטיחות תלמידים, לסטנדרט של משרד הבריאות.

<נעה היימן: אלה קריטריונים שחלים באופן אחיד על כל מוסדות החינוך במדינה.

יעקב ליצמן: לא נכון.

<נעה היימן: זה החינוך המוכר שאינו רשמי שכולל בתוכו את כל החטיבה העליונה.

<נעה היימן: כל החטיבה העליונה, בין אם אנחנו קוראים לה רשמית - -

משה גפני: זה לא כולל את הממלכתי והממלכתי- דתי.

<נעה היימן: היא כוללת את החטיבות העליונות.

<נעה היימן: בית ספר שמקבל רישוי ממשרד החינוך זכאי לקבל הקצאת שעות לימוד, כלומר שכר מורים.

<נעה היימן: רק לאחר שהוא מראה שהוא עומד בכל הסטנדרטים ומקבל את הרישוי, הוא מקבל את הקצאת השעות.

<נעה היימן: בחינוך העצמאי יש בתי ספר שבנינו על כך בתקציב כי ידענו שיש שם מספר תלמידים שדורשים זאת.

<נעה היימן: אני מנסה לענות למה אנחנו עושים את הפנייה הזאת עכשיו ולא בבסיס התקציב.

<נעה היימן: יש לנו הנחות לגבי מספרי תלמידים, כמה שעות לימוד צריכות להיות בהתאם לכל תקנה.

<נעה היימן: בשנת הלימודים תשע"ד, מספר לא מבוטל של בתי ספר בחינוך העצמאי עדיין לא ענו על הקריטריונים לטובת רישוי, לכן שעות הלימוד שנמצאות שם כי הן ניתנו להם בבסיס התקציב, נלקחות באופן זמני לתקנת שעות הלמוד הכללי של משרד החינוך.

<נעה היימן: הן יוחזרו.

יעקב ליצמן: זמני את אומרת?

<נעה היימן: זמני.

זבולון כלפה: זאת אומרת, שהם ישלימו את כללי הרישוי הם יקבלו רטרואקטיבית מספטמבר.

<נעה היימן: בדיוק.

<נעה היימן: .

יעקב ליצמן: האם בבית ספר ממלכתי צריך רישוי?

<משה שגיא: בבית ספר רשמי לא צריך רישוי.

יעקב ליצמן: יכולים להיות שם מפגעים.

יעקב ליצמן: האם משרד החינוך ומשרד האוצר יתמכו בחברי הכנסת של ועדת הכספים כך שכל בתי הספר בארץ יצטרכו לקבל רישוי על כך שאין בהם מפגע תברואתי?

יעקב ליצמן: האם לגבי בתי ספר ממלכתיים בגילה, בלוד, ברמלה או במקומות אחרים אתם תתמכו בחברי הכנסת שרוצים להגיש הצעת חוק לגבי כך שהם יצטרכו רישוי תברואתי, בטיחותי?

<נעה היימן: אני לא יודעת לענות.

<משה שגיא: אתה מדבר על בעיה משפטית, לא תקציבית.

<משה שגיא: אולי יש לה השלכות תקציביות, אבל זו בעיה משפטית.

יעקב ליצמן: מדברים על בריאות הילדים.

יעקב ליצמן: ילד ייפול בבית ספר - -

<משה שגיא: צריך לזכור שבתהליך רישוי יש עניין של חוסן כלכלי.

יעקב ליצמן: למה רק חרדים?

<משה שגיא: זה לא רק חרדים.

<משה שגיא: כל בתי הספר בחטיבה העליונה הם מוכרים שאינם רשמיים.

<משה שגיא: כולם מחויבים ברישוי, כולל אורט, עמל, אמי"ת, עתיד.

יעקב ליצמן: מה זה משנה עמל, יש עתיד, אין עתיד?

זבולון כלפה: הראלי בחיפה.

<משה שגיא: המרכיבים בנושא הרישוי הם: בטיחות, הנושא הרפואי, החוסן הכלכלי והנושא פדגוגי.

יעקב ליצמן: למה החינוך העצמאי חייב רישוי אם אין לו חוסן כלכלי, אם אין לו תקציב?

יעקב ליצמן: למה בחינוך העצמאי אתה לא דורש - -?

יצחק כהן: זה לא חל על ממלכתי ועל ממלכתי- דתי.

<משה שגיא: מאחר והחינוך הרשמי הוא בבעלות המדינה, והמדינה לא יכולה לתת רישיון לעצמה כי היא זאת שמספקת את השירות הזה, אז זה חל על המוכר שאינו רשמי.

ניסן סלומינסקי: מי זה המוכר שאינו רשמי?

יעקב ליצמן: בגלל זה יש בתי ספר עם אסבסט.

<משה שגיא: המוכר שאינו רשמי הוא החינוך העצמאי, המעיין, החינוך האחר, שזה בתי הספר הנוצריים, בית הספר הדמוקרטי.

ראובן ריבלין: אורט נכלל?

<נעה היימן: אורט נכלל.

<משה שגיא: כל החטיבה העליונה נכללת במוכר שאינו רשמי.

ראובן ריבלין: מה עם בית הספר הריאלי?

ניסן סלומינסקי: נכלל.

ניסן סלומינסקי: מה כוללת חטיבה עליונה?

<נעה היימן: את כל בתי הספר התיכוניים בארץ.

ניסן סלומינסקי: כל החטיבה העליונה במדינת ישראל היא מוכר שאינו רשמי?

ניסן סלומינסקי: כולם נדרשים לדבר הזה?

<משה שגיא: ודאי.

<משה שגיא: אין פה שום קיצוץ.

יעקב ליצמן: לא בודקים את בתי הספר הממלכתיים אם יש בהם מפגע.

<משה שגיא: אין פה שום קיצוץ.

<משה שגיא: ברגע שבית הספר יקבל רישיון הוא יקבל את התקציב.

יעקב ליצמן: למה צריך את זה?

<משה שגיא: כשלבית ספר אין רישיון וקורה בו איזה מפגע, זאת האחריות של המדינה.

<משה שגיא: כאשר אני מתקצב אותו אני נותן רישוי בפועל כך שאם יש איזה מפגע המדינה נושאת באחריות.

ניסן סלומינסקי: האם עד שיתקנו את הפגמים מורים לא יקבלו משכורת?

<משה שגיא: אני יכול להגיד לך מה קורה ברשתות.

<משה שגיא: ברשתות אורט, עמל ועתיד אנחנו לא משלמים עבור אותם בתי ספר - -

משה גפני: זה חל על החינוך העצמאי.

<משה שגיא: אני לא אחראי על החשב הכללי, אני אחראי על התקצוב של משרד החינוך.

<משה שגיא: לגבי ההנחיות של החשב הכללי לשלם למורים שנמצאים בבתי ספר שאין להם רישיון, החשב הכללי מכריע, לי אין סמכות.

ניסן סלומינסקי: מורים בחינוך העצמאי ובחינוך התורני לא יקבלו משכורת עד שיתקנו את הפגמים?

ניסן סלומינסקי: זאת המשמעות?

<משה שגיא: זו לא הנחיה שאני נותן.

ניסן סלומינסקי: לא הנחיה.

ניסן סלומינסקי: האם בפועל יקבלו משכורת?

<משה שגיא: אני לא יכול לתקצב בית ספר כזה כל עוד אין לו רישיון.

ניסן סלומינסקי: יש מישהו שמתקצב אותם?

ניסן סלומינסקי: יכול להיות מצב שמורים ילמדו ולא יקבלו משכורת?

יעקב ליצמן: כן.

<משה שגיא: זה בדיוק כמו מצב של מורה באורט שילמד ולא יקבל משכורת בגלל שאין לבית ספר רישיון.

<משה שגיא: זה בדיוק אותו מצב.

עפר שלח: רישיון זה דבר חד-פעמי?

זבולון כלפה: נדרש כל שנה.

ראובן ריבלין: בממלכתי- דתי הרישיון הוא מעצם היותם ממלכתיים.

יצחק כהן: בית ספר ויצמן לא צריך בטיחות?

יצחק כהן: בית ספר בן-צבי לא צריך בטיחות?

משה גפני: אדוני היושב-ראש, זה דבר חדש שלא היה עד היום.

משה גפני: הנושא הזה לא הגיע אף פעם לוועדת הכספים.

משה גפני: משרד החינוך גם לא נקט בצעד הזה.

משה גפני: אני רוצה להסביר במה מדובר.

משה גפני: לחינוך העצמאי ולמעיין החינוך התורני יש מעמד בחוק.

משה גפני: עד היום הממלכתי והממלכתי- דתי לא דרשו רישיון.

משה גפני: יכול להיות מפגע בטיחותי כמו שהיה בבית ספר בבאר שבע, שנפל תלמיד מהחלון ואף אחד לא מסר דין וחשבון לאף אחד כיוון שאין רישיון.

משה גפני: במוכר שאינו רשמי נדרש רישיון.

יצחק כהן: כל שנה.

משה גפני: יכול להיות שבשנת הלימודים תשע"ג בבית ספר של החינוך העצמאי באיזה שהוא מקום בארץ ירדה הגומייה של השירותים ובא המפקח של משרד החינוך ואמר שצריך לתקן את זה.

משה גפני: אני לא מדבר בתיאוריות, אני מדבר בהווה.

משה גפני: זו תמונת המצב.

משה גפני: במצב כזה אין לבית ספר רישיון.

משה גפני: עד שמוצאים את בעל המקצוע, עד שמוצאים את זה שיתקן לוקח חודש או חודשיים.

משה גפני: בינתיים בית ספר עובד, יש מורים ומורות בבית הספר.

משה גפני: מערכת היחסים בין הרשתות למשרד החינוך היא כזאת שכמעט ומשרד החינוך משלם את המשכורות.

משה גפני: מכיוון שאי אפשר לשלם שם משכורות שונות מאשר בחינוך הממלכתי, הכל נמצא תחת פיקוח של משרד החינוך, אז לא הביאו אף פעם קיצוץ.

משה גפני: היו במערכת יחסים שהיו עושים את התיקונים בספטמבר, באוקטובר, בנובמבר.

משה גפני: התיקונים היו נעשים ברוב המקרים בחודשים הראשונים.

משה גפני: בינתיים בית הספר היה עובד, הילדים היו הולכים הביתה והמורים היו מקבלים משכורת.

משה גפני: לראשונה עכשיו - וזה לא אורט , וזה לא החטיבות העליונות, אלה בתי הספר היסודיים המרכזיים של הציבור החרדי - אם אין שם רישיון, אם לא נותנים למורים משכורות, לילדים אין מקום אחר.

משה גפני: זה לא בית הספר הריאלי, זה לא בית הספר הדמוקרטי ולא החטיבות העליונות שזה נוגע להן.

ראובן ריבלין: זה הסדר חדש שהם רוצים?

משה גפני: זה דבר חדש.

משה גפני: הוא לא היה עד היום.

עפר שלח: למה זה לא הריאלי והדמוקרטי?

משה גפני: לריאלי ולדמוקרטי יש מעמד - -

יעקב ליצמן: עופר, שם מדובר על 2,3 בתי ספר.

יעקב ליצמן: כאן אתה מדבר על עשרות, על מאות.

משה גפני: כמו לבתי הספר התיכוניים החרדיים.

משה גפני: בחטיבות העליונות לא תקבל שכר עד שלא תביא רישיון.

משה גפני: אותו דבר גם במוכר שאינו רשמי.

משה גפני: לא כך היו הדברים בחינוך העצמאי ובמעיין החינוך התורני עד היום.

משה גפני: זה החינוך היסודי המרכזי של הציבור החרדי.

משה גפני: אתה יכול להגיד לילד שנמצא בתלמוד תורה ללכת לחינוך העצמאי, ללכת למעיין החינוך התורני.

משה גפני: לראשונה עכשיו אם תאשר את הקיצוץ הזה ויהיו בתי ספר שיהיה חסר להם ספוילר או כל מיני דברים שהם לא משמעותיים, בית הספר הולך לשבות, המורים לא יקבלו משכורת.

ראובן ריבלין: לא לשבות.

ראובן ריבלין: להיות מושבת.

משה גפני: להיות מושבת.

יעקב ליצמן: האם תתמוך בכך שנוביל שזה יהיה בכל בתי הספר?

משה גפני: המציאות הזאת חדשה.

משה גפני: התשובה שלי היא שאסור להביא את הקיצוץ הזה, צריך לתת לחינוך העצמאי ולמעיין החינוך התורני חודשיים על-מנת לתקן את הדברים, כמו שהיה עד היום, ואם עד אז לא יהיה פתרון יהיה צו סגירה על בית ספר.

<משה שגיא: זה לא דבר חדש מהבחינה הזאת שחשב החינוך העצמאי וחשב המעיין לא היו צריכים לשלם למורים בבתי ספר שאין להם רישיון.

<משה שגיא: בעקבות ביקורת שהייתה הנושא הזה עלה.

<משה שגיא: אם שתי הרשתות היו תחת חשב משרד החינוך, הן מאז ומתמיד לא היו מקבלות תקציב.

משה גפני: הם לא היו צריכים רישיון כל שנה.

<משה שגיא: עובדה ששרתים ומזכירים שמשולמים על ידי חשב משרד החינוך ולא על ידי חשב הרשתות, לא משולמים עבור בתי ספר שאין להם רישיונות.

<משה שגיא: מה שאני טוען זה שלא היה צריך לשלם למורים בבתי ספר שאין להם רישיון גם קודם לכן.

<משה שגיא: בעקבות הביקורת שנעשתה הצלחנו לתקן את הליקויים האלה.

<משה שגיא: זה חלק מתיקון הליקויים.

<משה שגיא: לא ייתכן שלרשתות מסוימות יהיה דין אחד ולמוסדות אחרים יהיה דין אחר בנושא של עמותה שהיא לא רשמית.

יעקב ליצמן: האם תתמוך בחברי כנסת בוועדת כספים שיגישו הצעת החוק שמהיום יהיה שוויון לכל - -?

<משה שגיא: זאת החלטת מדיניות, זו לא החלטה שלי.

יעקב ליצמן: אנחנו רוצים לדאוג לכל הילדים.

ניסן סלומינסקי: כמה גופים אחרים שלא שייכים מקוצצים כמו שמקוצצים שני הגופים האלה?

<משה שגיא: להגיד מקוצצים זו לא המילה הנכונה.

ניסן סלומינסקי: אתה יודע למה אני מתכוון.

ניסן סלומינסקי: מעוכבים.

<משה שגיא: במעיין זה מספר מוסדות ספורים.

יעקב ליצמן: לא משנה ספורים או לא.

ניסן סלומינסקי: האם ברשתות אחרות - לא המעיין והחינוך העצמאי - אתה יודע כמה?

<משה שגיא: אין לי פה את הנתונים.

<משה שגיא: אפשר להציג את הנתונים כמה בכל רשת.

משה גפני: במעיין החינוך התורני זה מוסדות ספורים.

משה גפני: כמה בחינוך העצמאי?

<משה שגיא: זה יותר גבוה.

<משה שגיא: זה תלוי בקצב העבודה.

יעקב ליצמן: למה בממלכתי בגילה אתה לא דואג לבריאות, אתה לא דואג לבטיחות?

<משה שגיא: למה?

יעקב ליצמן: כי אתה לא עושה חוק שמעכב - -

ניסן סלומינסקי: האם יש דרך, יחד עם החשב הכללי או אני לא יודע מי, שמשכורות ישולמו למורים למרות הקיצוץ הזה?

ניסן סלומינסקי: האם אפשר שיקבעו זמן של חודש, חודשיים לתקן?

<משה שגיא: יש דרך.

<משה שגיא: צריך לקיים דיון עם החשב הכללי.

<נעה היימן: אנחנו מקיימים את הדיון עם החשב הכללי.

<נעה היימן: המשכורות ישולמו.

ניסן סלומינסקי: כשאת אומרת שהמשכורות ישולמו, את יודעת את זה?

<נעה היימן: צריך לזכור שלמשרד החינוך יש שעות לימוד.

<נעה היימן: התרגום שלהן הוא משכורות.

<נעה היימן: מה שאנחנו מפחיתים פה זה את שעות הלימוד.

<נעה היימן: יש לנו מוסדות שאמורים לקבל רישוי ולקבל שעות.

<נעה היימן: ברגע שהם יקבלו את השעות האלו, השעות האלו מתורגמות לשכר מורים.

<נעה היימן: מה שעשינו בפנייה הזאת זה להפחית את שעות הלימוד שיש לרשת המעיין או לרשת החינוך העצמאי, כי כרגע אין שם מבחינתנו מוסדות שצריכים להשתמש בשעות האלו.

<נעה היימן: ברגע שהם יקבלו רישוי, השעות האלו יוחזרו, איתן גם - -

ניסן סלומינסקי: מה המשמעות בחודשיים הקרובים?

<נעה היימן: ישולמו משכורות בחינוך העצמאי ובמעיין החינוך התורני.

יעקב ליצמן: איך ישולמו משכורות, הרי אתם לא מעבירים כסף?

<נעה היימן: אנחנו עושים נוהל עם החשב שבמסגרתו - -

ניסן סלומינסקי: זה את אומרת שקיים?

ניסן סלומינסקי: את אומרת לפרוטוקול שישולמו להם משכורות?

<נעה היימן: אני אומרת את זה לפרוטוקול.

יצחק כהן: רק אחרי שיתנו רישוי.

ניסן סלומינסקי: לא.

ניסן סלומינסקי: היא אומרת לך עכשיו.

<נעה היימן: הקצאת השעות נלקחת.

ניסן סלומינסקי: נלקחת, אבל ישלמו משכורות.

ניסן סלומינסקי: זה בסדר אם נקציב חודשיים?

משה גפני: ניסן, אין הוקוס פוקוס.

משה גפני: ברגע שאתה מקצץ אה הכסף הזה ולא מעבירים את שעות הלימוד, אין כסף לשלם.

ניסן סלומינסקי: היא אומרת לך שכן.

משה גפני: מאיפה?

משה גפני: אם היא אומרת שלא מקצצים במשך חודשיים אני מבין, אבל אם מקצצים אין משכורת.

יצחק כהן: למרות שתהליך הרישוי לא הושלם.

עפר שלח: מכוח מה אתם מעבירים את הכסף בינתיים?

<נעה היימן: מעבירים את זה מתקנת השעות של כל אחת מהרשתות האלו לתקנת השעות המרכזית של משרד החינוך.

ניסן סלומינסקי: שם זה נשמר.

<נעה היימן: שם זה נשמר בסל.

ניסן סלומינסקי: מאיפה אתם משלמים את המשכורות?

זבולון כלפה: מכיוון שהמעסיק זה הבעלויות - -

<משה שגיא: יש תקנות שכר מאוד גדולות בחינוך העצמאי ובמעיין.

<משה שגיא: זה לא שאין להם תקציב.

<נעה היימן: יש שם תקציב שנתי.

<משה שגיא: ההפחתה היא שולית שבשולית.

ניסן סלומינסקי: עדיין ישלמו להם.

<נעה היימן: התקציב שלהם נמצא בתקנות נפרדות.

ניסן סלומינסקי: אמרתי שעל זה מדובר.

יעקב ליצמן: זאת אומרת, זה לא בלתי חוקי לשלם להם.

ניסן סלומינסקי: בואו נסכם שיהיה ברור לכולנו ולפרוטוקול, שגם אם נאשר עכשיו את הקיצוץ בשעות וניקח חודשיים - -

<נעה היימן: השעות נשמרות למעיין ולעצמאי.

ניסן סלומינסקי: השעות נשמרות בתקנה הראשית.

ניסן סלומינסקי: בחודשיים האלה שאנחנו מדברים עליהם ישולמו משכורות למורים של המעיין ושל החינוך העצמאי.

<נעה היימן: אתם יכולים לראות את סדרי הגודל בפנייה.

<נעה היימן: התקנה של העצמאי, לצורך העניין, עומדת על יותר ממיליארד שקלים.

<נעה היימן: העברה שנעשית פה היא של 31 מיליון.

יעקב ליצמן: השתמשתם כבר ב-90%.

יעקב ליצמן: אכלתם את הכסף.

ניסן סלומינסקי: הם אומרים לך לפרוטוקול, שלמרות - -

יעקב ליצמן: היא אמרה לפני 2 דקות שהחשב הוא בעל הבית, לא היא.

ניסן סלומינסקי: את זה הוא אמר.

ניסן סלומינסקי: האם הנושא הזה דובר עם החשב?

<נעה היימן: נכון.

<נעה היימן: היא אומרת שדובר.

<נעה היימן: עכשיו היא אומרת את הסיכום.

יצחק כהן: למרות שתהליכי הרישוי לא הושלמו.

ניסן סלומינסקי: למרות שתהליכי הרישוי לא הושלמו ואנחנו נותנים לזה חודשיים זמן להשלים, בחודשים האלה ישולמו משכורות.

<נעה היימן: אין בעיה היום בתקנות האלו מבחינת תשלום משכורות, כי התקנה עומדת על יותר ממיליארד שקלים.

<נעה היימן: אנחנו מוציאים ממנה 31 מיליון.

ראובן ריבלין: לא ישלמו את זה מהמורים אלא מהתקציב הרגיל.

<נעה היימן: לא.

<נעה היימן: זה ב-2 תקנות נפרדות.

ראובן ריבלין: אתם לא מקפיאים את עניין המורים אלא לאחר חודשיים.

ניסן סלומינסקי: גם זה לא בטוח.

<נעה היימן: גם זה לא בטוח.

ניסן סלומינסקי: אבל את השעות היא לקחה בינתיים.

ראובן ריבלין: זאת הצהרה.

<נעה היימן: כל יום שעובר - -

ניסן סלומינסקי: זו הצהרה שלה לפרוטוקול.

<נעה היימן: לא תהיה פגיעה בשכר המורים.

משה גפני: אני לא מבין את כל העניין הזה.

משה גפני: הם מביאים את ההפחתה של 45 מיליון שקלים.

ראובן ריבלין: אני חייב לשבח את החשבים של אגף התקציבים ואת האנשים שמלווים את המשרדים השונים.

ראובן ריבלין: כל הכבוד לכם על היכולת לתת תשובות גם בנושאים שהם לא תקציביים.

ראובן ריבלין: מה שאתם מביאים לנו כאן אלה נושאים תקציביים שאנחנו צריכים לאשר או לא לאשר, כאשר אם פתאום בתוך מערכת של העברה תקציבית יש שינוי בקריטריונים או שינוי - -

ניסן סלומינסקי: איזה שינוי בקריטריונים?

ראובן ריבלין: אם הם באים ואומרים, למשל, שלמרות שיש תקציב שאנחנו מעבירים, אפשר להקפיא אותו.

ראובן ריבלין: הם קובעים מי הוא בעל רישיון או מי לא צריך רישיון, מי הוא בעל רישיון בהגדרתו כממלכתי, בין שהוא ממלכתי דתי או לא.

ראובן ריבלין: היא אמרה שיש דברים שצריך לדבר ולסכם עם החשב הכללי.

יעקב ליצמן: עד היום שילמו.

ניסן סלומינסקי: לא שילמו.

ראובן ריבלין: זאת הנחיה חדשה.

זבולון כלפה: בתור מנהל לשעבר של מוסד מוכר שאינו רשמי, לא קיבלתי.

יעקב ליצמן: בתור מנהל של החינוך העצמאי לשעבר, כן שילמו.

ראובן ריבלין: אתם באים ואומרים לנו שהבקשה היא בקשה תקציבית גרידא, שלמי ששילמו עד אשר הצבענו ימשיכו לשלם, ולמי שניתן היה לכפות עליו הר כגיגית על ידי עצירת תשלומים כאלה או אחרים תקציביים בגלל התנהגות כזאת או אחרת או הפרת תנאי רישיון או בהיותו לא בעל רישיון, שום דבר לא ישתנה אלא לאחר שנדבר בתקציב אחר.

ראובן ריבלין: כרגע אנחנו נמצאים במצב שבו משתנים התנאים.

ראובן ריבלין: השתנו התנאים לפי הדברים שאמרת בראשית הדרך.

ראובן ריבלין: את באת ואמרת - אני מבין ומוקיר את עצם הגילוי הנאות שלך - שמדובר פה באיזה שהוא שינוי בתנאים להענקת אותם כספים שהמדינה מוכנה להעמיד או תקציב המדינה מוכן להעמיד לרשות המערכת החינוכית על כל מרכיביה.

ראובן ריבלין: את באה עכשיו ואומרת לנו שאת מצהירה מתוך ידיעה שבשום פנים ואופן לא ייפגע ההסדר שהיה עד היום בכל מה שקשור לאותם גופים שהתשלום עבור מורים היה משולם על ידם.

ניסן סלומינסקי: לתקופה.

ראובן ריבלין: את זה אתה מוסיף עכשיו.

ניסן סלומינסקי: אם מוסד לא - -

ראובן ריבלין: זה ברור.

ראובן ריבלין: גם בית ספר ממלכתי היו סוגרים.

יעקב ליצמן: לא סוגרים.

ראובן ריבלין: סוגרים את המנהלים.

ראובן ריבלין: מעיפים אותם לכל הרוחות.

ראובן ריבלין: אתה חושב שבבאר-שבע כשנפל הילד מהחלון לא - -?

משה גפני: משרד החינוך נמצא במערכת החינוך העצמאי כל הזמן.

משה גפני: אם יש בית ספר שאין לו רישיון חודש ועוד חודש ועוד חודש, משרד החינוך מוציא לו צו סגירה.

משה גפני: אין מציאות כזאת שישלמו.

משה גפני: אני גם לא דורש שישלמו.

ראובן ריבלין: זה בסדר, אבל לא שיבואו ויאמרו - -

משה גפני: אין פה מגבלת זמן.

משה גפני: ברגע שיש בית ספר שאין שם אפשרות להוציא רישיון, תמונת המצב היא כזאת שמוציאים לבית הספר צו סגירה והוא נסגר.

משה גפני: אנחנו לא מדברים על זה, אנחנו מדברים על משהו חדש לחלוטין.

משה גפני: עד היום היה תקציב שהיה מיועד לתקן את הליקויים האלה.

משה גפני: לא היה אף פעם קיצוץ.

משה גפני: נניח שמחר בבוקר כל הבעיות תוקנו, העבירו את הכסף וצריך לשלם לכל בתי הספר, גם של המעיין וגם של החינוך העצמאי, מאיפה יש לך את הכסף?

משה גפני: מאיפה הם מביאים את כסף, הרי ירד עכשיו 45 מיליון?

ניסן סלומינסקי: היא הסבירה שני דברים.

ניסן סלומינסקי: השעות האלו לא חוזרות לשום מקום, הן נשארות במשרד ומחכות.

ניסן סלומינסקי: למשרד החינוך יש מאגר גדול של כספים, שגם אם אתה מוריד 32 מיליון עדיין יש לו סכומים גדולים מאוד בתקציב שהוא יכול לשלם.

ניסן סלומינסקי: יכול להיות שלקראת אייר, סיוון תהיה לו בעיה עם הכסף הזה.

ניסן סלומינסקי: בינתיים יש לו את הכסף הזה.

ניסן סלומינסקי: הוא מתחייב שהוא משלם את זה.

ניסן סלומינסקי: בינתיים אין לך בעיה.

יעקב ליצמן: ניסן, תן לי להוכיח שזה לא נכון.

יעקב ליצמן: למשרד החינוך ולמשרד האוצר יש סמכות גם היום להוריד את הכסף, הוא לא צריך את העברה הזאת, הוא עושה את זה בין כה.

יעקב ליצמן: הוא מעכב.

יעקב ליצמן: שלא יספרו לך סיפורים.

יעקב ליצמן: לא בגלל הסעיף הזה הולכים לעכב או לא הולכים לעכב.

יעקב ליצמן: יש להם סמכות בלי שום ערעור לעכב מי שלא עומד בתנאי הרישיון.

יעקב ליצמן: אלא מה?

יעקב ליצמן: הוא רוצה לקחת את הכסף.

יעקב ליצמן: זה העניין.

יעקב ליצמן: עד עכשיו הוא היה יכול לעשות את זה.

יעקב ליצמן: עד היום על פי חוק או נוהל מי שלא עמד ברישיון אפשר היה להוריד לו את הכסף.

יעקב ליצמן: לא צריך את כל הסעיף הזה, זה מיותר.

יעקב ליצמן: הם יכולים לעשות את זה בלי הסעיף.

יעקב ליצמן: כרגע הוא מוריד את הכסף.

יעקב ליצמן: הוא מעביר את זה למישהו אחר.

ניסן סלומינסקי: לא למישהו אחר.

יעקב ליצמן: לא משנה איזה סעיף.

יעקב ליצמן: למה הוא צריך להוריד את הכסף?

ניסן סלומינסקי: היא אומרת לך דברים אחרים.

עפר שלח: היא אומרת לך במפורש - -

יעקב ליצמן: עופר, למה היא צריכה להבטיח לי, להסביר לי ולהישבע לי שהיא תחזיר את הכסף?

יעקב ליצמן: שלא תיקח.

יעקב ליצמן: היא יכולה לקבל את אותן התוצאות - -

ניסן סלומינסקי: הם רוצים ללחוץ על המוסדות יותר.

יעקב ליצמן: זה הכל פיקציה.

יעקב ליצמן: הם יכולים בלי לעשות כלום, רק במכתב.

משה גפני: היא לא צריכה ללחוץ.

יעקב ליצמן: זה שהורידו את הכסף אומר שלקחו את הכסף ולא יחזירו אותו.

ניסן סלומינסקי: מה שהבנתי ממשה זה שעד עכשיו זה לא היה תחת החשב של משרד החינוך.

<נעה היימן: זה עדיין לא.

ניסן סלומינסקי: עכשיו זה מתחיל להיכנס?

<משה שגיא: לא.

משה גפני: החשב של החינוך העצמאי הוא החשב של משרד האוצר.

<נעה היימן: תחת סעיף 20, שזה הסעיף השוטף של משרד החינוך, עובדים 4 חשבים שונים.

<נעה היימן: כאשר אצל החשבת של משרד החינוך אין רישוי במוסדות המוכרים שאינם רשמיים, היא לא משלמת משכורות למורים.

<נעה היימן: גם אם התיקון או הליקוי יטופל ויתוקן בקרוב, עדיין לא מועברים תשלומים עד שאין רישוי.

<נעה היימן: בחשבויות של המעיין ושל העצמאי, שבהם יש חשב נפרד, המשכורות - -

משה גפני: חשב של משרד האוצר.

<נעה היימן: החשב של משרד האוצר הוא חשב נפרד.

<נעה היימן: כל החשבים הם תחת החשב הכללי במשרד האוצר.

<נעה היימן: יש חשב נפרד.

<נעה היימן: יש שם נוהל טיפה שונה.

<נעה היימן: היה עד השנה נוהל שלפיו גם אם היו חריגות וליקויים בהשגת הרישוי, עדיין שולמו משכורות למורים.

<נעה היימן: כחלק מעבודה סביב מיפוי ליקויים אנחנו מנסים לעשות שם כמה שינויים איטיים והדרגתיים.

<נעה היימן: אחד מהם הוא שכל עוד אין לבתי הספר רישוי, הרשת לא מקבלת בגינם הקצאת שעות.

<נעה היימן: מה שאנחנו עושים עכשיו זה שומרים את הקצאת השעות של המוסדות שאנחנו צופים שעתידים לקבל את הרישוי בהמשך – עוד חודש , עוד חודשיים, עוד שלושה.

<נעה היימן: כאשר הם יעמדו בתנאי הרישוי של בטיחות הם יקבלו את השעות האלו רטרואקטיבית.

<נעה היימן: השעות האלו יוחזרו.

<נעה היימן: הן לא נלקחות לשום רשת של משרד החינוך, הן נשמרות אצל משה.

ניסן סלומינסקי: ובינתיים, עד שיקבלו?

<נעה היימן: התקציב הוא תקציב שנתי.

<נעה היימן: כל תקנה שיש למעיין ולעצמאי אמורה להספיק לתשלום משכורות במשך 12 חודשים.

ניסן סלומינסקי: העיכוב כרגע ישפיע על 2 החודשים האחרונים בשנה.

ניסן סלומינסקי: בינתיים יש לכם לשלם.

<נעה היימן: 30 מיליון או 40 מיליון שמוציאים זה לא תקציב חודשי.

<נעה היימן: זה אפילו לא חודש.

<נעה היימן: אין בעיה כרגע בתשלום משכורות.

<נעה היימן: אם היא תתעורר אנחנו ניתן לה מענה.

יעקב ליצמן: הרישיון לבתי ספר זה במשרד הבריאות.

יעקב ליצמן: מרמנת עושה את הבדיקות.

יעקב ליצמן: מרמנת זו חברה שמשרד החינוך שוכר.

יעקב ליצמן: משרד הבריאות שותף.

יעקב ליצמן: לא פעם ולא פעמיים ניסינו לאחד .

יעקב ליצמן: אני יודע בדיוק מה התהליך.

יעקב ליצמן: אני אומר לך שעשרות בתי ספר לא מקבלים תקצוב בתחילת השנה כי אין להם רישיון.

יעקב ליצמן: יש מלחמת עולם על כך שבמאי צריכים להגיש, ומרמנת בודק את זה בסוף.

יעקב ליצמן: יש אין ספור בעיות.

יעקב ליצמן: יש מלחמה גדולה.

יעקב ליצמן: הם מעכבים את הכסף.

יעקב ליצמן: הם יכולים לעכב את זה, לא צריך אף אחד.

יעקב ליצמן: לא פעם ולא פעמיים אני והחשב במשרד החינוך התחננו שישחררו - לפעמים לא יכולתי לקבל רישיון בגלל דברים שלא תלויים דווקא במוסדות – את הכסף לחודש או לחודשיים.

יעקב ליצמן: לפעמים קיבלתי, לפעמים לא.

יעקב ליצמן: הם עושים את זה.

יעקב ליצמן: אני אומר לפרוטוקול שלא צריך כאן כסף.

יעקב ליצמן: אלא מה?

יעקב ליצמן: הם רוצים לקחת את הכסף משם.

ניסן סלומינסקי: אנחנו הולכים לשפר עכשיו את מצבכם.

ניסן סלומינסקי: אם אתה אומר שעד עכשיו היו מעכבים ולא משלמים, עכשיו יש לך התחייבות שלא יעכבו.

משה גפני: לא.

יעקב ליצמן: בשביל מה צריך את הכסף?

ניסן סלומינסקי: ההחלטה הזאת רק משפרת את מצבך.

משה גפני: בחינוך העצמאי זה לא היה המצב.

ניסן סלומינסקי: הוא לא בחינוך העצמאי?

משה גפני: אתה טועה בעניין הזה.

משה גפני: המוכר שאינו רשמי, כמו שאמרו על החטיבה העליונה ועל החרדי, אם לא היה רישיון לא היו מקבלים.

זבולון כלפה: הבקשות שמבקשים אותם גופים ועמותות מורכבים מכמה מרכיבים.

זבולון כלפה: חלק בטיחות, חלק בריאות וחלק מהעמותה עצמה, כמו חוסן כלכלי או מה שנקרא סעיף ג'.

משה גפני: חלק מזה זה שמשרד ממשלתי לא הגיע לבדוק.

זבולון כלפה: כל מה שקשור בגוף עצמו הגוף צריך להעביר בזמן כמו שצריך.

זבולון כלפה: מבחינתנו, בקשה שהוגשה בזמן - -

ניסן סלומינסקי: והייתה מלאה.

זבולון כלפה: אומר לך ליצמן, והוא צודק בדבר הזה, שמשרד הבריאות לא יורד לשטח כדי לפקח.

יעקב ליצמן: ניסן, במאי מגישים.

יעקב ליצמן: הם באים לבדוק בדצמבר.

ניסן סלומינסקי: ליצמן, אתה מסכים שאם משרד הבריאות סימן 1,2,3 לתקן, צריכים לתקן את זה?

יצחק כהן: על זה אף אחד לא מתווכח.

יעקב ליצמן: חברת מרמנת דורשת שיעבירו את זה במאי.

יעקב ליצמן: כל המוסדות בדחילו ורחימו רצים במאי, יוני ויולי ומגישים.

יעקב ליצמן: היא לא בודקת עשירית עד תחילת ספטמבר.

יעקב ליצמן: עד שמתחילה שנת הלימודים היא לא בודקת.

יעקב ליצמן: זה לא המוסדות.

יעקב ליצמן: עד דצמבר, ינואר ואפילו מאי - -

יצחק כהן: ניסן, אתה צריך לעשות את האבחנה.

ניסן סלומינסקי: אין לך ברירה, אחרת לא ישלמו לך.

ניסן סלומינסקי: הוא אומר שלא צריכים את זה.

ניסן סלומינסקי: לא ישלמו לך.

ניסן סלומינסקי: כך אני מבטיח שישלמו לך.

ניסן סלומינסקי: מה שהוא אומר זה שיכולים לא לשלם לך כי אין רישיון.

ניסן סלומינסקי: אני מבטיח שישלמו לך.

משה גפני: אני ביקשתי שלא תביא את זה עכשיו להצבעה.

משה גפני: תיקח יום יומיים, תקרא לחשב של החינוך העצמאי ושל מעיין החינוך התורני, שהם עובדי משרד האוצר, תשב עם החשבים של משרד החינוך, תשמע את הבעיה.

משה גפני: יכול להיות שההצעה הזאת היא הצעה טובה, אבל אז היא תצטרך להיות הצעה של כל המוכר שאינו רשמי, לא רק של הרשתות.

משה גפני: תקרא לחשבים.

משה גפני: הם כולם עובדי מדינה.

משה גפני: הם כולם עובדי החשבת הכללית.

משה גפני: תקרא להם.

ניסן סלומינסקי: מה אני אשמע מהם?

משה גפני: תשאל אותם מה המשמעות של העניין, האם הם יכולים לשלם משכורת, האם הם לא יכולים לשלם משכורת.

ניסן סלומינסקי: אני לא רוצה לשמוע מהם.

ניסן סלומינסקי: היא מתחייבת.

ניסן סלומינסקי: אנחנו מחליטים רק על סמך ההתחייבות.

ניסן סלומינסקי: אם לא ישלמו להם משכורת מחר - -

ראובן ריבלין: אוי ואבוי להם.

<נעה היימן: בכל שאר המוכר שאינו רשמי זה כבר פועל ככה.

ניסן סלומינסקי: למה אני צריך לקחת אחריות?

ניסן סלומינסקי: אני מדבר כרגע רק עליכם.

ניסן סלומינסקי: היא אומרת שזה קיים על אחרים – בכבוד.

ניסן סלומינסקי: אנחנו לוקחים אחריות עליכם, שישלמו לכם את המשכורות.

משה גפני: אני מכיר את החינוך העצמאי הרבה שנים.

משה גפני: כדי לתקן את הליקויים, כדי להביא את המשרדים שנוגעים בדבר יש תהליך.

משה גפני: החינוך העצמאי כפוף לגמרי למשרד החינוך.

משה גפני: אם לא יעבור התקציב שבו הוא יכול לתקן את הליקויים, לא יהיה רישיון, לא ישלמו משכורות כיוון שלא יהיה כסף.

משה גפני: ישב החשב של החינוך העצמאי, שהוא עובד משרד האוצר, ויגיד, "רבותיי, עם כל הכבוד, אני חשב.

משה גפני: כשאני עכשיו מתחיל לעשות את החשבון של כל החודשים אני רואה שלא יהיה תקציב לכל השנה, לכן אני עוצר עכשיו".

משה גפני: היא מסתמכת על החשב הכללי.

משה גפני: הוא לא כפוף אליה, הוא כפוף לחשבת הכללית.

משה גפני: הוא יגיד שוועדת הכספים אישרה את הקיצוץ.

יצחק כהן: גפני צודק.

<נעה היימן: אנחנו סיכמנו עם החשב הכללי - -

משה גפני: זה מה שיהיה.

ניסן סלומינסקי: היא אומרת שהיא סיכמה עם החשב הכללי.

<נעה היימן: יש לזכור שמדובר בפחות מ-2% מתוך תקציב - -

משה גפני: למה אתם מביאים את הקיצוץ הזה?

<נעה היימן: זה לא קיצוץ.

משה גפני: לאיזה צורך?

<נעה היימן: כי כל עוד אין רישוי - -

ראובן ריבלין: כל העברה היא קיצוץ במקום מסוים.

<נעה היימן: אני אומרת את זה, כי אני רוצה להדגיש שאין כאן קיצוץ פרמננטי בתקציב המעיין.

משה גפני: לאיזה צורך את מביאה את זה?

ניסן סלומינסקי: נאשר את זה בכפוף.

<נעה היימן: בית ספר שלא קיבל את הרישוי שלו לא אמור לקבל את הקצאת השעות.

משה גפני: אז תביאי לו את - -

ניסן סלומינסקי: אנחנו נאשר את זה בכפוף למה שאת הודעת לפרוטוקול, בכפוף לזה שתוך חודש תביאו לנו את הרשימה מי אושר, מי לא אושר, ומי שלא אושר – למה, האם זה בגלל שהוא עצמו לא היה בסדר או בגלל שמשרד הבריאות עוד לא הגיע אליו.

זבולון כלפה: במרמנת לא עונים לטלפון.

זבולון כלפה: זאת בעיה.

עפר שלח: אם מישהו הגיש במאי ולא אישרו לו זאת הבעיה של המערכת.

ניסן סלומינסקי: זאת הבעיה של המערכת.

ניסן סלומינסקי: לא יורידו לו שום דבר.

משה גפני: זה דבר חדש שעושים.

משה גפני: הולכים להרע פה את המצב.

ניסן סלומינסקי: אני חושב שאני לא מרע.

משה גפני: ניסן, תאמין לי, זה הולך להרע.

משה גפני: אל תמרח את העניין הזה.

ניסן סלומינסקי: זה לא הולך להרע.

משה גפני: זה הולך להרע.

ניסן סלומינסקי: לא.

משה גפני: אל תגיד לי לא.

ניסן סלומינסקי: מקסימום אנחנו משנים את זה.

משה גפני: אנחנו לא משנים שום דבר.

משה גפני: אני מבקש ממך לדחות את זה ביומיים, הרי העברת כמה בקשות ליום שלישי.

משה גפני: תקרא לחשבים.

משה גפני: אפילו לבקשה מינימאלית שלי אתה לא נעתר?

ניסן סלומינסקי: אנחנו נאשר את זה.

ניסן סלומינסקי: אני אגיש רביזיה.

ניסן סלומינסקי: אני מציע לאשר את העברה הזאת כפוף לדברים הבאים: אל"ף - משלמים משכורות כפי שהתחייבת, ובי"ת - תוך חודש אתם מביאים את הרשימה למי אין רישיון ולמה.

ניסן סלומינסקי: בהתאם לזה נראה איך אנחנו ממשיכים הלאה עם הנושא.

משה גפני: זה הולך על כל המוכר שאינו רשמי, או רק על הרשתות?

<קריאה: על הכל.

<משה שגיא: במוכר שאינו רשמי זה פועל.

משה גפני: יש במוכר שאינו רשמי רבים שלא מקבלים.

משה גפני: הנה מה שזבולון אומר.

משה גפני: תעשו את זה על הכל.

ניסן סלומינסקי: הוא יכול להתייחס למה שיש לו כאן.

ניסן סלומינסקי: הוא אומר ששם הם מעכבים את זה.

ניסן סלומינסקי: אני אגיש אחר כך רביזיה, כדי שנוכל - -

משה גפני: אני אגיש איתך ביחד.

ראובן ריבלין: ולא חוזרים ברביזיה.

ניסן סלומינסקי: אם אתה מגיש איתי זאת התניה אחרת לגמרי.

ניסן סלומינסקי: ככה אני רוצה שיהיה בידי.

ניסן סלומינסקי: ביקשת משהו, לכן אני נותן את הזמן הזה.

משה גפני: אני ביקשתי לדחות את ההצבעה.

משה גפני: אני רוצה להגיד לגבי הישיבות.

משה גפני: אמרה נועה קודם שיש קריטריונים חדשים.

משה גפני: הקריטריונים החדשים אומרים שלימוד תורה תלוי בשאלה אם הוא מעודד גיוס.

משה גפני: משל למה הדבר דומה?

משה גפני: אתה מתקצב 850 מיליון שקל את משרד התרבות.

משה גפני: אתה אומר שאתה מתקצב אמנים, יוצרי סרטים, עושי קולנוע בתנאי שמי שמעודד משהו שלא קשור בכלל לנושא של תרבות או אמנות יקבל יותר.

משה גפני: למה הדבר דומה?

משה גפני: למוסדות להשכלה גבוהה.

משה גפני: מה שהולך לקרות על פי הקריטריונים החדשים זה שתלמיד אחד יקבל 800-1000 שקל, תלמיד אחר יקבל 240.

משה גפני: המשמעות של העניין זה שאתם בציונות הדתית באים ויוצרים דבר חדש שלא היה כדוגמתו.

משה גפני: אתם יוצרים פערים עצומים בתקציב הישיבות.

משה גפני: אתם מנצלים את הסיטואציה שאתם נמצאים בקואליציה ואנחנו נמצאים באופוזיציה.

משה גפני: אני אומר לכם שזאת קריעה מוחלטת של מערכת היחסים בינינו.

משה גפני: מעולם לא היה דבר כזה.

משה גפני: אנחנו נפנה לבית המשפט העליון.

משה גפני: אנחנו נטען שיש כאלה שנמצאים בישיבות ההסדר שבכלל לא נמצאים בפרק זמן מסוים בישיבה אבל מקבלים תקציב כפול.

יצחק כהן: הם לא נמצאים בכלל.

משה גפני: המציאות הזאת שאתם מורידים אותנו מהתקצוב שהיה במהלך השנים האחרונות ל-240 ומעלים את עצמכם לסכומים כאלה גבוהים פשוט לא יסולח לכם.

משה גפני: זה לא שוויוני.

משה גפני: אין לעניין הזה שום הצדקה, לכן אתה רוצה להעביר את זה עכשיו במהירות.

ניסן סלומינסקי: ממש לא.

ניסן סלומינסקי: לא בטוח שמה שדיברת עליו הולך להיות.

משה גפני: השר חתם על זה.

ניסן סלומינסקי: הוא גם חתם על הנושא של בני חו"ל.

משה גפני: נועה אמרה את זה.

ניסן סלומינסקי: זה אומר שאני מסכים לזה או לא?

משה גפני: נועה הסבירה את זה.

ניסן סלומינסקי: יכול להיות שהוויכוח לא איתי.

משה גפני: מה זה משנה?

ניסן סלומינסקי: משנה.

ניסן סלומינסקי: אתה רוצה שלא נעביר?

ניסן סלומינסקי: נעביר ונתמודד.

משה גפני: כל הזמן להתמודד?

ניסן סלומינסקי: מה אתה רוצה?

ניסן סלומינסקי: שלא נעביר בכלל?

משה גפני: אני אמרתי לא להעביר?

משה גפני: העברה של עכשיו לא משנה את התשלום, אתה יודע את זה.

ניסן סלומינסקי: היא תשנה.

משה גפני: זה לא משנה.

ניסן סלומינסקי: אם זה לא עובר היא תשנה אוטומטית.

משה גפני: לא משנה אם זה יהיה היום או בעוד יומיים.

ניסן סלומינסקי: אני נותן לך את היומיים האלה.

משה גפני: כמו שלא הבאת את זה גם לפני חודש.

ניסן סלומינסקי: אני מעלה את זה לאישור כפוף למה שאמרנו.

ניסן סלומינסקי: מי בעד, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מס' 82,85 אושרה אני מבקש להגיש רביזיה.

ניסן סלומינסקי: פנייה מס' 86,87,88,90

<צחי דוד: הפנייה נועדה לתקצוב הנושאים הבאים: 3 מיליון שקלים העברה לכפר הסטודנטים לוד בהתאם להחלטת ממשלה 4797.

משה גפני: מי זה כפר הסטודנטים בלוד?

<צחי דוד: כפר הסטודנטים מופעל - -

יצחק כהן: בפנייה הקודמת של משרד השיכון אמרת כפרי סטודנטים.

יצחק כהן: עוד כפרים?

משה גפני: מה זה?

משה גפני: זה כסף קואליציוני?

<קריאה: הייתה העברה אחת לכפרי סטודנטים.

יצחק כהן: בדיוק, הייתה העברה אחת לכפרי סטודנטים.

יצחק כהן: אתה אמרת.

<צחי דוד: זה הוזכר כדוגמה בפניית עודפים.

יצחק כהן: לא כדוגמה.

ניסן סלומינסקי: מעיין, אתם הסברתם את כפרי הסטודנטים.

ניסן סלומינסקי: האם אחד קשור בשני?

<צחי דוד: לא, הזכרתי אותם בפניית העודפים.

יצחק כהן: שאלתי אתכם מה זה ה-80 מיליון.

עפר שלח: ב-47-51, כששאלנו אתכם מה זה אמרתם כפרי סטודנטים.

יצחק כהן: אמרתם כפרי סטודנטים.

<מעיין אשל: שלומית הסבירה שחלק מהעודפים המחויבים שעוברים למטה החטיבה להתיישבות זה בגין פעילות של כפרי הסטודנטים.

יצחק כהן: לא פעילות.

יצחק כהן: יש כפרי סטודנטים.

<צחי דוד: היא אמרה את זה כדוגמה.

ניסן סלומינסקי: צחי, תסביר את הפנייה.

משה גפני: כפר הסטודנטים הזה שייך לציונות הדתית?

<צחי דוד: לגבי ההערה שהיה כבר כפר הסטודנטים זה הוזכר.

<צחי דוד: יש עודפים לכפרי סטודנטים בפעילויות קודמות.

<צחי דוד: זה הוזכר בפניית העודפים.

ניסן סלומינסקי: מה הבקשה שם?

<צחי דוד: אני אמרתי, שלומית אמרה.

ניסן סלומינסקי: מה הבקשה עכשיו?

<צחי דוד: מיליון שקל לתכנון ישוב דרוזי בשם חורבת ענבל בצפון לפי החלטת ממשלה 5233, העברה של 2.5 מיליון שקלים ממשרדי הנגב והגליל והשיכון להקמת כפר סטודנטים במצפה רמון, העברת 28 מיליון שקלים להשלמת עבודות בבית- אל בהתאם להחלטת ממשלה מס' 7207 שהתקבלה לאחר פינוי גבעת האולפנה.

יצחק כהן: איזה עבודות?

יצחק כהן: נטל על נטל על נטל.

עפר שלח: מי היה סגן שר האוצר?

יצחק כהן: בני בגין.

ראובן ריבלין: בני בגין היה במגרון.

<צחי דוד: תקצוב 40 מיליון שקלים בהתאם לסיכום בין המשרדים למחוזות הגליל, הדרום והנגב לפעילויות תשתית, פיתוח ומוסדות ציבור, והעברת 15.5 מיליוני שקלים ממשרד השיכון שמבצע פעילות חברתית של גרעיני התיישבות ותשתיות עבור גרעיני ההתיישבות באמצעות החטיבה להתיישבות שיש לה את הכלים לביצוע.

יצחק כהן: הבית היהודי.

ניסן סלומינסקי: לא, זה גם גרעינים חילוניים.

ניסן סלומינסקי: זה לא שלנו.

ניסן סלומינסקי: זה לא הגרעינים של משרד החינוך.

<קריאה: זה כן הגרעינים.

ניסן סלומינסקי: חלק.

משה גפני: זה הגרעינים.

ניסן סלומינסקי: זה חלק.

ניסן סלומינסקי: כאן יש גם גרעינים חילוניים.

יעקב ליצמן: למה לא העברתם את הכסף של הסטודנטים עד עכשיו?

יעקב ליצמן: העניין של הסטודנטים היה לפני שנה ורבע בדיוק.

יעקב ליצמן: למה במשך שנה ורבע לא העברתם?

ראובן ריבלין: כי היו בחירות.

יעקב ליצמן: לא, זה חצי שנה.

ניסן סלומינסקי: היו אז בחירות.

יעקב ליצמן: ביוני 2012.

ניסן סלומינסקי: כבר לא הייתה ממשלה.

יעקב ליצמן: ביוני 2012 הייתה ממשלה.

יעקב ליצמן: ביוני 2012 ההחלטה עברה.

ניסן סלומינסקי: אז כבר היו הפסקות של כל הדברים.

<צחי דוד: החלטת הממשלה פרוסה על פני מספר שנים.

<צחי דוד: זה התקציב לשנת 2013.

<צחי דוד: זה לא עיכוב בשום צורה.

יעקב ליצמן: למה?

יעקב ליצמן: זה 2012.

<צחי דוד: החלטת הממשלה התקבלה ב-2012.

<צחי דוד: יש תקציב שהועבר ב-2012, עכשיו יש תקציב ב-2013.

יעקב ליצמן: כמה היה התקציב?

<צחי דוד: הכולל של החלטת הממשלה?

יעקב ליצמן: על הכפרים.

<צחי דוד: שלומית תיכף תבדוק.

יצחק כהן: 80 מיליון בהחלטה קודמת.

סתיו שפיר: מה כוללות העבודות בבית-אל?

ניסן סלומינסקי: התחייבו לתת להם תשתיות.

ניסן סלומינסקי: הממשלה התחייבה, רק עכשיו היא עושה את זה.

סתיו שפיר: למה זה לא היה בתקציב?

ניסן סלומינסקי: שנה שלימה לחצו.

סתיו שפיר: מה זאת אומרת?

ניסן סלומינסקי: אני לא יודע.

ניסן סלומינסקי: הלוואי והיו מעבירים קודם.

סתיו שפיר: זה קרה לפני התקציב.

סתיו שפיר: למה זה לא היה בתקציב?

ניסן סלומינסקי: מה זה התקציב?

ניסן סלומינסקי: זה חד-פעמי.

יצחק כהן: זה עבודות שהתחילו אתמול.

סתיו שפיר: איזה גרעיני התיישבות הולכים להרוויח מההסכם הזה?

<צחי דוד: גרעיני התיישבות זה קולות קוראים.

<צחי דוד: אפשר להביא לדוגמה את הקול הקורא לפה.

<צחי דוד: כל גרעין התיישבות שיענה על הקריטריונים - -

ניסן סלומינסקי: דרך אגב, זה גם חילוני וחברתי.

ניסן סלומינסקי: זה לא קשור - -

<צחי דוד: אפשר להביא לכם דוגמה את הקול הקורא, אין שום בעיה.

סתיו שפיר: אני אשמח לראות את הקול הקורא ואת רשימת - - האם זה כולל גרעינים של כל - -?

יצחק כהן: התשובה היא לא.

סתיו שפיר: ברור שלא.

סתיו שפיר: אני רוצה לקבל את המידע.

סתיו שפיר: איך אנחנו אמורים להצביע על זה אם אנחנו לא מקבלים את הרשימה?

משה גפני: חברי הכנסת החדשים חושבים שהבניין הזה מרובע.

משה גפני: אני רוצה להגיד לכם שהבניין הזה הוא עגול, אתם לא שמים לב.

משה גפני: אנחנו ידענו את זה.

משה גפני: אנחנו היינו בקואליציה בקדנציה הקודמת.

משה גפני: אנחנו מעולם לא פגענו בציונות הדתית.

משה גפני: לא פגענו גם באחרים.

משה גפני: לא פגענו בציבור הערבי, לא פגענו בציבור של שמאל או ימין.

משה גפני: בציונות הדתית לא פגענו.

משה גפני: היו לנו הרבה מאוד אפשרויות חוקיות, ענייניות, מוסריות, ציבוריות מבחינת הכוח שלנו.

משה גפני: לא עשינו את זה.

משה גפני: להיפך.

משה גפני: נקרע בתקופה הזאת וגם היום משהו במערכת היחסים בינינו.

משה גפני: שאורית סטרוק לא תבוא אלינו אחרי זה בטענות.

משה גפני: אם אין תורה אין ארץ ישראל.

משה גפני: המשחק הזה לא הולך יחד.

משה גפני: "אם בחוקתי תלכו...ונתתי שלום בארץ".

משה גפני: אתה יודע, ניסן יודע ואחרים יודעים את מה שהתורה אומרת.

משה גפני: אנחנו לא תמימים, אנחנו יודעים מה יש בהעברה הזאת.

משה גפני: הנושא של בית אל זה לא הניסור ולא כלום, אלא לתת להתנחלות.

משה גפני: יש שם אנשים שמחפשים אותי – עם ליצמן הם כבר דיברו – לאות הידידות שיש בינינו כדי להעביר את זה.

משה גפני: יש את גרעיני ההתיישבות שעל פי הקריטריונים אנחנו לא שם.

ראובן ריבלין: אני אומר לך שבלעדיכם לא הייתה בנייה ותנופת בנייה בארץ ישראל.

יצחק כהן: הם שכחו את זה.

משה גפני: בכל קול קורא כאשר היה הסדר מדיני נתנו את ידנו לעניין.

משה גפני: לא נוכל להיכנס בנושא של גרעיני ההתיישבות, בנושא הקריטריוני, בקול הקורא.

משה גפני: לא נוכל להיכנס לשם.

משה גפני: גם את תקציבי הישיבות קיצצתם עד הסוף.

משה גפני: גם עכשיו במה שאתם מעבירים, שזה בניגוד למה שאמרתם שיהיה 130 מיליון ויש רק 65 מיליון.

משה גפני: זה כבר ניתן.

משה גפני: ה-65 מיליון האלה ניתנים עכשיו על פי קריטריון חדש כך שאנחנו נהיה עוד יותר למטה.

משה גפני: לא עוד, אלא לראשונה אתם נותנים את ידכם – אני מבקש יומיים – לפגוע במורים ובמורות בחינוך העצמאי.

ניסן סלומינסקי: קיבלת יותר מיומיים.

משה גפני: אני לא קיבלתי יותר.

משה גפני: אל תעזור לי.

ניסן סלומינסקי: אני אומר לך.

משה גפני: אתה לא אומר.

משה גפני: אני יודע יותר טוב ממך.

משה גפני: אני יודע מה שהולך.

משה גפני: אל תבואו.

משה גפני: היות ואורית סטרוק לא כאן, שלא תבוא אחרי זה בטענות.

משה גפני: אנחנו נחשוף את כל הדברים, ביניהם גם דברים שהם פליליים – תקצוב כפול, דברים שאסור לתת אותם.

משה גפני: לא עשינו את זה עד היום.

משה גפני: אתם רוצים לפגוע בילדים שלנו?

משה גפני: בסדר, אנחנו יודעים לסבול.

משה גפני: אנחנו ספגנו בכל ההיסטוריה.

משה גפני: מאחים טועים ספגנו כאלה גזירות.

משה גפני: בישיבות אנחנו עכשיו סובלים, בתלמודי התורה אנחנו סובלים, בחינוך העצמאי אנחנו סובלים, במעיין החינוך התורני אנחנו סובלים.

משה גפני: זה בידיים שלכם.

משה גפני: זה כבר לא "יש עתיד".

משה גפני: אתם פה בעלי הבית.

משה גפני: אתם הייתם יכולים למנוע את זה, לחכות עוד יומיים ולראות מה באמת המצב, לא באיזו מין אמירה של רפרנטית במשרד האוצר, עם כל הכבוד לה.

משה גפני: לקרוא לחשב, שהוא עובד משרד האוצר, שהוא צריך לשלם את המשכורת, גם את זה אתם לא עושים.

משה גפני: מעבירים כמו חזירים שלוקחים לעצמם הכל.

משה גפני: מה אתם חושבים?

משה גפני: שאנחנו נשתוק על זה?

משה גפני: מה, אנחנו נושיט את הלחי השנייה?

משה גפני: אנחנו לא נמצאים איתכם.

משה גפני: אתם הכרזתם גט כריתות על הציבור החרדי.

משה גפני: אורי אריאל, עם כל הכבוד לו, מה הוא עושה.

משה גפני: הוא עוד הולך ומשלם ליחצ"ן חרדי והולך לאדמו"רים ומספר להם: "טהור אני".

משה גפני: הוא לא טהור, הוא טמא.

יצחק כהן: לא נדונו ה-28 מיליון האלה בתקציב?

יצחק כהן: לא ידעתם עליהם?

<צחי דוד: ידענו עליהם.

יצחק כהן: למה הם לא היו בתקציב?

<צחי דוד: היות ומדובר בתקצוב חד פעמי.

יצחק כהן: מה זה חד פעמי?

יצחק כהן: שים את זה בתקציב.

יצחק כהן: מה זה הקומבינות האלו?

יצחק כהן: לא ידעתם על זה?

יצחק כהן: לא היו עבודות?

ראובן ריבלין: ידעו, והנה הם מביאים את עכשיו.

יצחק כהן: עוד קומבינה ועוד קומבינה, עוד התנחלות ועוד התנחלות.

יצחק כהן: גבעת החרולים, גבעת הציפורים.

ניסן סלומינסקי: אם הם משכו את זה שנה יכול להיות שהם רצו למשוך את זה עוד שנה ולא הייתה להם ברירה, הם היו צריכים להביא את זה.

סתיו שפיר: שהנוהל הזה לא ימשיך להתקיים בצורה שבו הוא מתקיים.

ניסן סלומינסקי: אני לא מבין מה הבעיה בנוהל הזה.

סתיו שפיר: הדבר הזה הוא לא מידע.

סתיו שפיר: זה שכתוב לי 28 מיליון - -

ניסן סלומינסקי: מה לא מידע?

ניסן סלומינסקי: אם רצית לבדוק היית יכולה לבדוק את זה.

סתיו שפיר: אין לי איך.

ניסן סלומינסקי: יושב פה מישהו שבדק את זה.

ניסן סלומינסקי: כל מי שרצה בדק.

משה גפני: אמרת שזה בנוסף, זה לא במקום.

משה גפני: היא יכולה לשאול.

ניסן סלומינסקי: מאה אחוז.

ניסן סלומינסקי: היא באה בטענות שאנחנו עוברים על הנוהל.

סתיו שפיר: תשאל את חברי הכנסת מהקואליציה.

יצחק כהן: זה היה אמור להיות בספר התקציב.

סתיו שפיר: לפני יומיים הייתה התרברבות בתקשורת כאילו שהנוהל - -

ניסן סלומינסקי: נכון.

סתיו שפיר: מה שקורה פה זה שאנחנו לא מקבלים מידע.

ניסן סלומינסקי: מי לא קיבל מידע?

ניסן סלומינסקי: כולם קיבלו מידע.

ניסן סלומינסקי: יכולת לקבל כבר לפני שבוע.

ניסן סלומינסקי: קיבלת גם עכשיו מידע.

סתיו שפיר: אנחנו לא מקבלים.

ניסן סלומינסקי: הייתה לך אפשרות לקבל מידע כמה שאת רוצה.

סתיו שפיר: נשאלו פה שאלות.

ניסן סלומינסקי: קיבלת תשובות.

סתיו שפיר: לא מקבלים תשובות.

ניסן סלומינסקי: יכול להיות שאת לא מסכימה.

סתיו שפיר: תענה לי אתה.

ניסן סלומינסקי: על מה?

סתיו שפיר: שאלתי מה זה גרעיני התיישבות.

סתיו שפיר: אני לא מקבלת תשובה.

ניסן סלומינסקי: למה?

ניסן סלומינסקי: אמרתי שמפרסמים קול קורא לגרעיני התיישבות חברתיים שיכולים לעלות אליו גרעינים דתיים, חילונים וכל האחרים.

ניסן סלומינסקי: אני שומע פעם ראשונה.

ניסן סלומינסקי: גפני, אם גרעינים שלכם לא יכולים - -

יצחק כהן: איזה גרעינים שלנו?

סתיו שפיר: יש קריטריונים?

ניסן סלומינסקי: מה את חושבת?

ניסן סלומינסקי: את חיה באוויר?

ניסן סלומינסקי: בטח שיש קריטריונים.

יצחק כהן: מתי הייתה החלטת ממשלה 7207?

סתיו שפיר: לבקש מידע כדי שלא נהיה סתם חותמת גומי זה לחיות באוויר?

סתיו שפיר: לבקש שחברי הכנסת יקבלו מידע אמין מהאוצר על מה שקורה פה זה לחיות באוויר?

ניסן סלומינסקי: מה את לא מקבלת אמין?

ניסן סלומינסקי: כל הזמן רק סיסמאות.

ראובן ריבלין: מה זה לא לקבל מידע?

ראובן ריבלין: לא לקבל מידע זה לומר שמעבירים 28 מיליון מבלי לומר מה הייעוד שלהם.

סתיו שפיר: זה מה שקורה.

ראובן ריבלין: בא המשרד והחשבים המרכיבים את משרד החקלאות ואת משרד ראש הממשלה ואומרים שהם מייעדים את ה-28 מיליון לבית אל.

ניסן סלומינסקי: בהתאם להחלטת הממשלה.

סתיו שפיר: רובי, אנחנו שוב ושוב שומעים פה את התירוץ שהדבר הזה הוא לא חלק מהתקציב השוטף, שלא ידעו עליו, שלא שמעו עליו.

סתיו שפיר: היו הסכמים שנעשו מאחורי גבה של הכנסת בזמן העברת התקציב.

ראובן ריבלין: שמעתי.

ראובן ריבלין: בית אל הוא לא סעיף תקציבי, הוא דבר חד-פעמי.

ראובן ריבלין: זה הנוהל.

סתיו שפיר: שמענו את זה גם בחשבונות הארנונה והחשמל.

סתיו שפיר: אתה יודע יותר טוב ממני איך זה צריך להיראות.

ראובן ריבלין: יכול להיות שצריך להעביר 28 מיליון.

סתיו שפיר: רובי, האם בעיניך הדרך הזאת להעברת התקציב היא הוגנת, היא הגיונית?

ראובן ריבלין: היא הכי פתוחה והכי שקופה.

סתיו שפיר: אם זה היה בתקציב לא הייתי אומרת מילה.

יצחק כהן: עופר, יש החלטת ממשלה ישנה.

יצחק כהן: לא ידעו על זה?

ניסן סלומינסקי: אני מעלה לאישור את העברות מס' 86,87,88 ו-90.

ניסן סלומינסקי: מי בעד לאשר את זה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע, ירים את ידו?

ניסן סלומינסקי: בעד – רוב

ניסן סלומינסקי: העברה מס' 86,87,88 ו-90 אושרה

יצחק כהן: רביזיה.

ניסן סלומינסקי: אתם מסירים את הרביזיות?

יעקב ליצמן: אנחנו מסירים את כל הרביזיות.

ניסן סלומינסקי: מי בעד לאשר את הרביזיה של חבר הכנסת טיבי על סעיף 29, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – רוב

ניסן סלומינסקי: הרביזיה נפלה אני דוחה את ההצבעה על הרביזיה הנוספת של טיבי בפנייה מס' 47-51.

ניסן סלומינסקי: הישיבה נעולה.